އިމްތިޙާން 25 – Esfiya\n“ވާހަކައެއް އަހާލަންތަ؟ ކުރިން މިގެޔަށް އައިއިރު ފެންނަން ހުރިގޮތަކަށް ނޫން މިހާރު މިތާ ގޭތެރެ ފެންނަން ހުރީ.. ކާކު އެތާ ނިދާފައޮތީ؟”\nލަތީފު ކޮށްލި ސުވާލުން ލަހުމާ ކޮންމެސް ވަރަކަށް ހާސްވިއެވެ. އެއްވެސް މީހެއްގެ ކުރިމަތީ ކުރިން މިއީ ލަހުމާއަށް ވާގޮތެއް ނޫންކަން އަމިއްލައަށްވެސް އޭނާ ގަބޫލުކުރެވެއެވެ. އެހެން ނަމަވެސް ލަތީފްއާ ބައްދަލުވާ ވަގުތު ތަކުގައި މިހެން ވަނީ ކީއްވެބާއޭ ލަހުމާ ހިތަށް އަރައެވެ.\n“އެ.. އެއީ.. އެއީ ދުރުތާ ތިމައިގެ މީހެއް. ލަތީފަށް ކޮޓަރި ދޭންވެގެން އޭނަ އެޔޮތީ އެތަނަށް ނެރެފަ.” ހާސްކަމުގެ މައްޗަށް ގަދަކަމުން ހަމަޖެހުން ވެރިކުރުވަމުން ލަހުމާ ބުނެލިއެވެ.\n“އަހަރުމެން ތިއްބަ.. ލަތީފް އެހާބޮޑަށް އެކަމާ ނުވިސްނާ… ކާންވީނު؟” ލަތީފްއާ ދިމާލަށް ބަލާވެސް ނުލާ ލަހުމާ ބުނެލިއެވެ.\n“ތިތާ ތިހުރީވެސް އޯޑަރަށް ގެނެއްސަ ހުރި ދެތައްޓެއްނު.. އަޅާނުލާ ދެން.. އެކަމަކު އަހަންނަށް އަހާލެވިދާނެތަ “ދުރުތާ ތިމައިގެ މީހާ” އެއޮތީ ކައިގެންތޯ؟” ލަތީފްގެ ޝަޢުޤުވެރިކަން ހުރީ އަނެއްކާވެސް އެމުސްކުޅިމީހާއާ ބެހޭގޮތުން ސުވާލުކުރާށެވެ.\n“ދޮންތާ!.. ދޮންތާ.. މަންމައަށް ތިން ކިރުޕެކެޓް ބޯންދީފިން. ދެން ކޭ ފާޑެއްގެ ދެ ބިސްކޯދާ ކުޑަ ކޭކަކާވެސް… އެކަމަކު މިހާރު ދެން އެނިދީ.. އިރުކޮޅެއް ވެއްޖެ ނިދި ފަހުންވެސް.. ވަރަށް ބޮލަށް ފަސޭހަވެއްޖެ. އެކަމަކު އަހަރެން ފާޚާނާއަށް ވަދެފަ އަންނަންވީމަ މި ލަސް…”. ކާގެއަށް ވަންނަން ތާނިޔާ އައީ ބާރުބާރަށް އަޑުގެ ނެތްތަނަށް ހަޅޭއްލަވާފަދަ ގޮތަކަށް ހުރިހާއެއްޗެއް ކިޔަމުންނެވެ. ކާގެއަށް ވަދެވުމާއެކު ލަތީފް ފެނި ތާނިޔާއަށް ހުއްޓުންއެރިއެވެ. ލަތީފަށް ބަލާލުމަށްފަހު ތާނިޔާ ތިރީ ތުންފަތުގައި ދަތް އަޅާލަމުން ނަޒަރު ހުއްޓާލީ ލަހުމާގެ މޫނަށެވެ.\n“އަހަރެން ތިކެއުމެއް ނުކާނަން… ބައެއް ކެއުންތަކަކީ އެޔަށް ޒަހަރު އަޅާފަނެތަސް… ޒަހަރުގެ ހިތިރަހަ ފަހުން ކަރުތެރޭގަ ލާފާނެ ކެއުންތައް. އެކަން ވިސްނައިން ކައްޗެ!” އެހެން ބުނުމަށްފަހު ލަތީފް ކޮޓަރިއަށް ދިޔުމަށް ހިނގައިގަތެވެ.\nހަޤީގަތް ވިސްނާލަން ލަތީފަށް އުނދަގުލެއް ނޫނެވެ. ކަން ހިނގާ ދިޔަގޮތުން އެފަދަ ކެއުމެއް އެގޭތެރެއިން ކާން ލަޠީފް ޖެހިލުންވީއެވެ. އެންމެ އަޅާލުން ބޭނުންވާ މީހާއަށް ކާނާގެ ގޮތުގައި އެދެނީ ކޮންފަދަ އެއްޗެއް ހެއްޔެވެ؟ އެ މުސްކުޅި މީހާ އެއީ ކޮންމެ މީހަކަސް މިއަދު އެމީހާއަށް ކާންދޭންވީ ކުލުނުވެރި އަތަކުން ނޫންހެއްޔެވެ؟\n“ސާބަސް ކަލެޔަށް ތާނިޔާ! މަ އެވަރަށް ހަދަންވީ ގޮތް ކިޔާދިނީމަވެސް ތިއައީ މަންމައޭ ކިޔާ ގޮވަމުން. މަ ނުބުނަންތަ އަހަރުމެން ކަންތައް ކުރަންވީ ގޮތެއް؟ މަބުނި ގޮތަށް ކަންތައް ނުކުރީމަ އެމީހާ ކުރިމަތީ މަށޭ ލަދުގަންނަން މިޖެހުނީ ދޮގުހެދީމަ… ބަލާބަލަ އެމީހާ ބުނެލި މޮޅުވާހަކަ.. ޕިސް ޕިސް ބޯހަލާކު. މަށަށް ހީވަނީ ތާނިޔާއަށް ވުރެ މޮޅަށް އެ ކުޑަކުޑަ ޝާމްވެސް މަބުނާގޮތް ހަދާނެހެން.” ރުޅިއައިސްފައިވާ ލަހުމާ ތާނިޔާއާ ދިމާލަށް މަޑުން އެހެނަސް ހިތްހަމަ ނުޖެހިފާވާ މޫނަކާއެކު އެއްޗެހި ކިޔާލިއެވެ. ލަތީފަށް އަޑު އިވިދާނެތީއެވެ.\n“ލަދުގަންނަން ޖެހެނީ އޭނަ މިގެއަށް ގެނައިމައެއްނު. އެހެންނޫނަސް މަށަށް އިނގޭތަ ގެއަށް ވަދެވުނީމަ މިހާ އަވަހަށް އެމީހަކު މިތަނަށް ވަދެ އިންނާނެކަމެއް. ފޮނުވާލަބަލަ ބެހެއްޓޭކަށް ނެތޭ ކިޔާފަ.. ދޮންތަ ތީ ފިރެހެނުން ދެކެ ބިރުގަންނަ މީހަޔޯ.. މަހިޔެއް ނުކުރަން ކިތަންމެ ބޮޑު އަގެއް ކިޔަސް ދޮންތަ މި ގޭތެރެއިން ފިރެހެނަކަށް ތަން ދައްކާނެ ކަމަކަށް.” ތާނިޔާވެސް އައި ރުޅީގައި ހިތަށް އައިހާ އެއްޗެއް ގޮވާލަމުން ކާން އިށީނެވެ.\n“އަފީފާ! އަހަރެން މިއައްޔޭ. މާލިކް ހަމަދެންމެ އެނިދީ.. ކޮންކަމަކާ ތިވިސްނަނީ؟” އުނދޯލީގައި އިން އަފީފާ ޚިޔާލެއްގެ ތެރެއަށް ގެއްލިފައި އިންދާ ސަމީރު އައިސް އުނދޯލީގައި އިށީންނަމުން ބުނެލިއެވެ.\n“އަހަރެންބުނީ.. މިކުދިން މަދަރުސާއަށް ވައްދާފަ ސަމީރު ވީނުދެން މަހަށް ދާން ފަށަންދޯ؟ ފުރަތަމަ މަހުފީ އަހަރެން ދައްކަދޭނަން.” އަފީފާގެ ސިކުނޑި ސަމީރަށްޓަކާ ހުޅުވާލަމުން ވާހަކަ ދައްކަން ފެށިއެވެ. ހަޤީގަތުގައި އަފީފާ ވިސްނަމުން ދިޔައީ ފަހުދު އުޅޭ ގޮތުންނެވެ. އެހެން ނަމަވެސް ސަމީރަށް އެކަން ސިއްރު ކުރަމުން އަފީފާ އެވާހަކަ ފަށާލީއެވެ.\n” ހާދަ ރަނގަޅޭ. ތިހެން ލިބޭ ވަގުތުތަކުގަވެސް އަހަންނާ އަހަރެންގެ ދަރިންނާ ދޭތެރޭ ވިސްނާތީ..” އަފީފާގެ އިސްތަށިގަނޑުގައި ފިރުމާލަމުން ސަމީރު ވާހަކަ ކުރިޔަށް ގެންދިޔައެވެ.\n“ކުދިން މަދަރުސާއަށް ލާނަން. އެކަމަކު އަހަރެން ފީދައްކާނީ. އަފީފާގެ ފައިސާއަކީ އަސްލު އަފީފާގެ އެއްޗެއް. އޭގަ އަހަރެން ޖެހޭކަށް ނުވާނެ. އަހަންނަކީ އަފީފާއަށްވެސް ދެން ޚަރަދު ކުރަންޖެހޭ މީހަ.. އަފީފާއަށް އިނގޭތަ؟ އަނބިމީހާ ކިތަންމެ މުއްސަންޖަސް، ފައިސާ ލިބުނަސް އެއީ ފިރިން ބަލަންޖެހޭ ކަމެއްނޫން. ފިރިންގެ ވާޖިބެއްނު އަނބިންނަށް ޚަރަދު ކުރުމަކީ.. ދޯ؟.. މީ އަހަރެން ބުނާވާހަކައެއް ނޫން. މީ އިސްލާމްދީން ބުނެދޭ ވާހަކައެއް. އެހެންވީމަ އެކަމާ އަޅާނުލާ… ހުންނާނެ އަހަރެން ފޮރުވާފަ ހުރި ފައިސާކޮޅެއް. އެވަރުން ދައްޗެއް ނުވާނެ.. ދެންއަދި އަހަރެން ބޭނުން މަހަށް ދިޔުމުގެ ކުރިން އެހެން ކަމެއްވެސް.” ވަރަށް ހިނިއައިސް ހަމަޖެހިފައި އިނދެ ސަމީރު ތަޤްރީރުދީ ނިންމާލިއެވެ.\n“ސަމީރަކީ ވަރަށް ދީނަށް ހޭލާފަ ހުރިމީހެއްދޯ؟ ހެހެ.. އަހަރެން ވަރަށް އުފާވެއްޖެ.. ހަމަތެދެއް… ހޫމް ދެން ބުނެބަލަ. މަހަށް ދިޔުމުގެ ކުރިން ކޮންކަމެއް ބޭނުމީ؟” އަފީފާ އަހާލިއެވެ.\n“އަފީފާ ދިނީމެއްނު މި އުނދޯލީގަ ފަހުދާ ޒުވާބު ކުރިރޭ މަގޭ ތުގާއަށް ހެދުމެއް. އެ ހެދުންކޮޅުވެސް ހިފައިން މާލެ ދެވޭ ގޮތްވީނު ދެންމި.. ހެހެ.. މާލެ ގޮސްލާފަ އައިސް ދެން މަހަށް ދާންފަށާނީ. މިހާރު ތުގާ ދެކިލާހިތުންވެސް.. އުރާލާ ހިތުންވެސް.. ހުރެވެނީއެއް ނޫން. އަންނަށް ވީނުވީއެއް ނޭނގިފަ މޫސަބެމެން ތިބޭނީ. ސަމީރުގެ ޚިޔާލަށް އެއްބަސް ވަމުން އަފީފާވެސް ސަމީރަށް ހިތްވަރުދޭން ފެށިއެވެ.\nފާއިދު ނިދާހާއިރުކޮށް ސީމާގޮސް އެކޮޓަރީގެ ދޮރު\nމަޑުމަޑުން ހުޅުވާލިއެވެ. ނަމަވެސް ހުޅުވާލެވިފައިވާ ދޮރުގެ ހަނި ދޭތެރެއިން ފާއިދު ފެންނާކަށްނެތެވެ. އެކަމަކު މިހާލަސްވި އިރުވެސް ފާއިދު ނުނިދާކަން ސީމާއަށް އެނގުނީ މުޅިކޮޓަރި އެކީ އެކައްޗަކަށް އަލިވެފާ ވާތީއެވެ.\nއަނެއްކާވެސް ސީމާ އެދޮރު ކުޑަކޮށް އިތުރަށް ހުޅުވާލިއެވެ. އޭރު ފާއިދު ދިޔައީ އެނދުމަތީގައި އިނދެ އޭނާގެ އާރޓް ފޮތުގައި ކޮންމެސް އެއްޗެއް ކުރަހަމުންނެވެ. އަދި އިރުކޮޅަކާ ކޮންމެސް ތަންކޮޅެއް ފޮހެލާތީ ފެނެއެވެ. އިރުކޮޅެއް ވަންދެން ހުރުމަށްފަހު ދެފަރާތަށް ބޯ އަނބުރާލަމުން ސީމާ މަޑުމަޑުން ދޮރުލައްޕާލިއެވެ.\n“އަޅެ. މިރޭވެސް މިކަން މިނުވީ. ދެން ކިހިނެއްބާ ހަދާނީ؟…. ހޫމް!.. އަނެއްކާވެސް ފާއިދު ނިދީމަ ކަންނޭނގެ އަންނަންވީ. މިރޭ މިކަން ނުވިއްޔާ އަނެއްކާ އެހެން ރެޔަކަށް ބަލަންޖެހޭނީ.” ސޯފާގައި އިށީންދެ ސީމާ ވިސްނަމުން ދިޔައީ އެފަދައިންނެވެ. ސީމާގެ މަޤްޞަދު ޙާސިލް ކުރަން އެއްވެސް ހުރަހެއް އޭނާ ބޭނުމެއް ނޫނެވެ.\nދަންވަރުގެ ނާމާން ވަގުތެވެ. ލަތީފްގެ ވަގުތީ ހިޔާވަހިން އެއްވެސް މީހެއްގެ ޚަބަރެއް ހިލަމެއް ނުވެއެވެ. ލަތީފްގެ ލޮލުގައިވާ ކޮންމެ އެސްފިޔައެއް އެލޮލަށް ނިދީގެ އިންޒާރު ދޭންފެށިތާ ކިތަންމެ އިރެކެވެ. އެހެނަސް އެލޮލުގެ ނިންޖަށް ވުރެ ބޮޑަށް މިރޭ ހަނގުރާމަ ކުރަމުންދަނީ ލަތީފްގެ ހިތާ ސިކުނޑިއެވެ. އޭނާގެ ހުރިހާވެސް ވިސްނުމާ ފިކުރެއް ގުޅިފައިވަނީ އެ މުސްކުޅި އަންހެން މީހާގެ ޚިޔާލުތަކާއެވެ.\nވިސްނުމުގެ ތެރޭގައި އޮތް ލަތީފް ސިއްސައިން ދިޔައީ އެ މުސްކުޅި އަންހެންމީހާ ކޮންމެސް އެއްޗެކޭ ކިޔާ ވަރަށް ބާރަށް ގޮވަންފެށި އަޑަށެވެ. ލަތީފް މަޑުމަޑުން ދޮރު ކައިރިއަށް ޖެހިލިއެވެ.\nމިދިޔަ ހަފްތާގެ ބައިގަ ދެވުނު ހަދިޔާއަށް ގެސްކޮށްފަ ކޮމެންޓް ކުރި ކުދިންނަށް ވަރަށް ބޮޑަށް މަރުޙަބާ!!\nޝަލީން ވަރަށް އުފާވޭ ކިޔުންތެރިން މި ވާހަކައަށް ގެސްކޮށްލާފަ ހުންނަ ކޮމެންޓް ކިޔާލާ ވަގުތު.. 😊😊\nހުރިހާ ކިޔުންތެރިންނަށް ވަރަށް ބޮޑަށް ޝުކުރިއްޔާ!! 🏅\nekam alhugandah thankolheh lahee up vaaleh\nekamu lahunviyas huttaanulaa vaahaka liyaathee v ufaavey\ningey v Bura kameh kan\nThank you sama dhoony💓\nYa sorry sama.\nAslu vaahaka ekkoh liye nimen v kairi vejje.✍\nVaahaka ekkoh liye nimunuhaa avahah week Aku2faharu namaves genesdheveytho balaanan ingey.👍\nYa dhuvahah vaahaka up kohdheyn alhugandhu v MASAKKAI kuran abadhuves.😊\nAnekkaaaves dhen Hama v ves thank you dear🌹\nHaadha kurey dhw..thankolheh dhigukoh genes dhybala..\nYou ge comment iny pendinga. ✋\nBt v ufaavejje vhk dhigukollan bunefa ineema.🤗\nEki partge word counts ekivarah dho innany\nEkamves will try my best ingey dear ❤🌹\nVaahaka varah varah salhi ingey Hama\nV interesting mi vaahakaige haadhisaathah hunna gothun\nAnd ehaa curiouskoh nimmaalaafa\nEhaa emotions feel vaagothah vaahaka liyefa hunnaathy.\nDhen anekkaa liyuntherikanmuge skills Hama v salhi vaahakaiga gengulhelaafa hunna goi\nI will always there for you to support 👍\nThank you varahvess bodah\nVaahaka aa adhi liyuntherikamaa gulhey gothun comment kollaafa ineema.💕👍\nYa I will try my best Hama ✍\nMi masakkai kurany v kamudhaa vaahaka akah hedheytho vaahakaige nimumaa Hama ahves.📈\nAnekkaaaves v bodu shukurei rahdhukuran 😊\nCuriously waiting for the upcoming part.\nYou are Super author\nEmotional storyeh inegey\nThank you jailam Jaleel\nV ufaavejje shaleen ah support kuraatheeve.😊\nVaahaka nimendhenves kiyaalaane kamah ummeedh kuran 💓\nAharen abadhuves mi vaahaka kiyan\nEkam varah ibraitheri vaahakathah himanaalaafa vaathee ekan faahga Kollan mi comment kollee.\nV ufaavey ehaaa rangalhu vaahakathah mivaahakaiga Ali alhuvaalaafa hunnaathy\nThank yo ❣\nDhen ummeedhu kuran mivaahakain hurihaa kudhinves ibraii libigannaane kamah.👍\nMi story varah varah reethi\nAnei bai kiyaalaahithun mihaaru mihuree\nKeekeybaaemuskulhi meeha kiyanee.\nAlhe eynage dharin haadha goahey.\nMom eyves nubunaan vegeneulhunee.\nV goas kudhinthakei dho ei..\nDon’t be like that ingey shaleenge lwbivaa fans❣\nSo let’s wait dho\nE old meeha bunanee keekeytho balaalan..\nOmg my guess correct dhw😁😁😁. Varah reethi mi part vx masha allah. Sameeru ah finally thugaa gaathah dhevey goiyy vee dhw alhe. So happy. Lahuma mamma keekey baa kiyaanii. Varah curious. Waiting for next. Lysm\nYes 🥰 v correct guess eh iny kollaafa.\nI am giving youagift of MARUHABAA 🤗🌹INGEY!!\nYes sameeru ah dheveygoi vee dho dhen.. alhe hingaabala balan dho ..hehe\nOhhhh yes lahuma mamma bunaa vaahaka ah hingaa inthizaaru kuramaa.\nThanksalot ingey\nEkam mifaharu guess Kollan Hama nengey dho? Heheh\nMaasha allaah..mipartves v reethi. Ehenveema dhen partehga sameeru ah thugaa kairiyah dheveyne dhw..ummeedhu kuran.. hama vv salhi.. keep it up dear..tc.luv u💖💖💘💘\nLet’s c dho.. Sameer and thugaa aa dhimaaveytho? Shaleenves mi hunnany dhimaavaane irakah\nEhaa lowbivaa dad eh veema. 👨👧\nLove you dear 💝\nOh dear thanks for that MARUHABAA . Yes mifaharu guess kuraakah neyngunu. Ekam anyway next part ga ingeynethaa. Waiting for the answer. Take care sis\nDhen next part ah balaanee dho 🙋\nCovid jehigen ulhefa mi recover vee.\nGahuge baithah kiyaalaifin\nV salhi vamun dhany mihaaru mivaaka\nHow’s u mihaaru?\nV ufaavejje balin rangalhuvegen shaleen aa bahdhalveema.\nThanks hurihaa baey kiyaaleema ingey.\nStay safe dear🏠\nVarah reethi mi art Masha allah! Finally mi oart ves kiyaalan libuny dhw! Yayyy! Me ge guess was right too .I don’t know why! Ekam ebbai faharu faharu heevey latheef aaemuskulhi meehaa aa konmes gulhumeh hureyey. Is it Shaleen?😲 Afeefa and Sameer haadha cute eyy😍. Sameer ah ves thugaa kairi ah vrh avahah dheveythy vrh happy.Faaidh koaccheh baa mihaa reygan’du kuruhany e? Waiting for the next part ah vrh curious koh. Luv you sis. Stay quarantined.\nYa Real Me ge guess Hama v kaamiyaabu 👍\nSo hadhiyaa akah midhenee v loabin MARUHABAA eh.😘\nOh muskulhi meehaa aa latheef ge gulhun dho. Let’s wait for the answer. 🤔🤔🤔🤔\nThafaathvaane varah ❣ adhi shaleen ah bunedheveykah nei adhi.ingey hehehe\nLowbi lowbi Real Me bahattaalan beynumee shaleenge vaahaka ah guess kuran.🤗\nPlz wait ingey 🙋\nLet’s c dho afeefa and Sameer ge cute lifeves 😊\nOh Sameer and thugaa dhimaavanyba???\nFaaidh mikuraakameives dho?\nSeema kykkuranbaaey ulheny shaleen hithah Arany aslu.\nThank you Real Me ehaabshauguveri comment koffa ineema.\nYeah.. Me ge ves hithah araa eba seema keehkuran baaey mi ulheny. Hehe.. E ok vaane author vhk liyaa varakah suvaaluthakah javaabu libeyne ehnu readers ah. Vrh happy vejje anekka ves shaleen aa vhk dhakkaa levunyma.❤\nSo let’s wait dho shaleen MIVAAHAKA kuriah gendhaagoi balalaan.\nHope kuran Hama v kamudhaanekamah MIVAAHAKA nimey iruves.\nIn sha Allah💕\nAnd yeah, thanks for the your lowbi lowbi maruhabaa.😉\nHow old are you? Like to know about you 😉\nOh loved this part💞. Totally awesome. This story gives me goosebumps while reading. Sooo awesome. Well done keep it up dear .waiting waiting\nThank you Dhisha ❤\nYes plx wait dear\nMasha allah varah varah reethi. Seemaaeulheny faaidh ge art foiyy balan dhw. Thaaniyaa and lahumaa haadha ehen kahala ey. Waiting waiting\nFaaidhge art foi?? 🤔\nLet’s c ehnveema\nYa thaaniyaa and lahuma Hama thafaathu 🌿🍁\nOoo. Mithiba ulhey thaniya aa lahumaa akaa dhw. Haadha haa hiyy haru baekey mee. Amilla maimeehaa ah ehn hadhan kereykan. Latheef ah kuri asaru emeehunah nukure . Pispis boa halaaku🤦♀. Mi ves dhn ulhey meehunge goiyy. However missed fahudhu😅. Waiting for next part . Seemaa kuran ulhey kameh balan, fahudhu ge habareh veythw, lahumaa men dhn kuraany kon kameh thw etc….\nThanks kasshaf ❤\nLahumamen v thafaathu character eh dho.\nLatheef ah visney varah..\nYa baeh meehun hama ulheyne migothah dho.\nFahudhu miss vanee dho? Hehe\nSeema mi kuran ulheny kon kameiibaa alhe dho.🤔\nYa wait wait they will meet you soon 😊\nMasha allah varah reethi part ekkoh ves ingey. Lahumaa men dheke rulhi aeema part ah comment kuran ves handhaan nethuny🤦♀🤦♀🤦♀\nThiothee dhen hama comment kollevifa 👏😁\nSo, You want to know about me right?\nI am 19 year old girl living in Male’. I teach kindergarteners🙈. Ehenve works ves dheyn jehey kudhinnah plus I make videos to teach them eventhough the schools are closed asaresult of this pandemic🤷♀. Ehenve work kuraa iru emme busy dhuvaskolhu I couldn’t read vhk. Its my hobby to read stories and this is teh best I have ever read.❤\nAnd Yea I would like to know about you too sis. Can I🙈?\nEmme furathamaves thank you shaleen suvaalu kolleema VARAH furihama ah buneladheefa iny abt you. 🌹🌹🌹\n19 years ga teacher eh veema Hama v 👍ma sha Allah. 👩🏫\nV hihvaru kuranjehey job eh teaching aki. So shaleen bunelanee you adhi v young ey. Ehnveema v hihvaraa eki ginadhuhu masakkai kurahchey.. emmenge lwbi libun edheny Real Me ah.\nShaleenves emme kurin teacher akah vee 19 years ga.\nYa I know well abt teachers dear.\nE masaalaeh noon bz veema vhk kiyaa nulevunas.\nEkam shaleen v miss vaa kujjei thee mihaaru ❤ komme part akah comment kolla dheefa hunnaatheeve.\nYa abt me dho next comment balaala 👇\nHey matheega in comment kohly Real Me ingey. Forgot to write my name. Good night. Sweet dreams ❤.\nK. Atoll ge rasheiga shaleen ulheny.\nSo Real Me aa Hama v kaireega miulheveny ingey. 🏝\nI amaQuran teacher. 👩🏫\nCrafter ….. ✂🧵🧶\nN haveagood nyt\nVarah kamugossi mi bai ves. Haadha reecchey shaleen bas thah beynun koffa hunna goiyy. Ehenve varah bodah story there ah vadhegen kiyaaleveny. Afeefaa aa Sameeru aa abadhuvesegothah ufaluge thibun hama edhumaky. Varah dhuvas koffa viyya sameeru ge hayaathah ifaaverikan aee e. So happy for him. Thugaa gaathah dhaane dhw ehen veema dhn varah avahah. Waiting for that day. Lahumaa menge hithuga rahumeh nethey buneveyny. Hama speechless emeehunge amaluthakaa dheytherey. Seemaa kuran thiulhey kameh ves balailan will read kuriah huri bai thah insha allah. Waiting for next wednesday\nV ufaavey komme part akahves shaleen ah commenteh dheefa innaatheeve 👍\nV missvey Naaidhge commenteh fennan nethas.\nAnd thanks mi baives kamudhiyaima.❤\nShaleenves ummeedh kuran vhk nimey iruves Sameer and afeefa ufaluga thibun..\nYa thugaa kairi ah dhaairei dhen enme kiyaalan beynumee dho?\nYa lahumamen faadu meehun ebaulhey dhuniyeyge Ethan mithaa dho..\nSeema dho 🤔\nOMG.. Vaahaka hama vrh reethi in’gey! Vrh loabi afeefa and sameer ge bonding gengossa inna goiyy. Eyruves mihaaruves Afeefa hama Sameer aa dhw ulhenii Shaleen😜. Plus vrh rulhi aissa mihurii Lahuma and Thaaniyaa dheke. Latheef ves maaaaa ran’galhu emeehunah vure. Fahudhu naadhe dhw Afee ah undhagoo kohlaakah mifaharu. Ekam Afee inii varah miss vefa Fahudhu mathin. Wishing you the best. Next part vrh kiyaalaa hiyy vefa mi inii😋 Love yuhh sis.\nHi Lil sis👋\nLet me know something abt you dear 🙏\nV ufaavey thihen support kuraathee.\nDhen v ufaavey abadhuves varah faahaga kurevey vaahakathere ah vadhefifa hunnaathy you ah..\nYa afeefa and Sameer dhen v salhikoh dhoedhany.\nYa afeefa miss vee fahudhu ulhey gothun dho. ♥\nLatheef v rangalhu dho\nLatheefa aa hedhi visneynama dho emeehunnah.\nYes wait kollaa dhen ingey next part ah.\nAhahaha you got me right there😂.\n13 Year old kujjeh mii.\nAnd yahh.. Thi atoll kujjeh..\nAnekka eh rashehgatha miulhevenii??😋\nOh teenager eh dho 👍\nOh happy to hear mi atoll kujjekey buneema.♥♥\nlil sis ge rah buneleema ingeynee dho miulhevey hisaabeivves.🤔\nNice part as alwayys.. Well, how are U shaleen?\nWaiting for the next part and your sweet sweet reply❤.\nKudakoh Bali bt alhamdhu lillah\nYes wait kollaa\nNext part kiyaalan ✋\nOh, Get well soon❤.\nYea hama wait kuranee mi.\nYa thank you v much\nހުވަފެނުގެ ރާނީ 22


Vaahaka- Karunathiki - 12\n" އަހަރެން އުޅުނީ ހޯރަފުށްޓަށް ދިއުމުގެ ކުރީގަ ކަލެއަށް މާލެ ދައްކާލަން ކަމަށް. އެކަމަކު މި ރިޕޯރޓަރުންގެ ކަންތަކާ ހެދި އެކަން ވާނެ ހެނެއް ހިއެއް ނުވޭ. އަހަރެމެން ދާނީ ސީދާ ހުޅުމާލެއަށް. އެރަށުގައ ހުންނާނެ ވަރަށް ރަނގަޅު ރެސްޓޯރެންޓެއް. މީ ކަލޭގެ ހަޔާތުގަ އަހަންނާހެދި ޖެހުނު ލައްގަނޑުގެ އަގު އަދާ ކުރަނީއެއް ނޫން އިނގޭ! . އޭގެ އަގު އަދައެއް ނުކުރެވޭނެ. ކަލެއަށް ކެއްކުރެވޭނެ ނަމަ މި ދައުވަތު ގަބޫލު ކުރުން ވަރަށް އެދެން."\n"ތި ބޭފުޅާ ބައެއްފަހަރު ވަރަށް ރަނގަޅު." އާދިލާ އަށް ބުނާނެއެއްޗެއް ނޭނގުނެވެ.\nޝާން އޭނާއާ މެދު އެހާ އޯގާވެރިކޮށް ކަންތައް ބަހަށްޓަވާއިރު އެކަމާ އިންކާރު ކުރާނީ ކިހިނެއް ހެއްޔެވެ؟\n" އެއީ ކަލޭވެސް އަހަރެން ބޭނުން ކަންތައް ކުރާތީ. ޅަހުއްތުއާއެކު ސަޒިން މާލެ ހިނގައިދާނެ. އެ އިބިލީސް މުޅި ރޭ ހަތަރުދަމު ހޭލާ ހުރެ އަހަންނަށް އުނދަގޫ ކޮށްކޮށްފަ މިހާރު އެއޮތީ ނިދާފަ. ކަލޭ އެއްވެސް ކަމަކާ ވިސްނާނެ ކަމެއްނެތް. ޒޫނާ ކަލޭގެ ލަގެޖް ކަންތަކާ ދެންވެސް ކުރަން ހުރި ކަމެއް ކޮށްފާނެ. ރިޕޯރޓަރުންނަށް ނޭނގެނީސް އަވަހަށް ދާން ހިނގާ."\nއާދިލާ ކޮޓަރިއަށް ވަދެ ކުޑަކޮށް މަތިހަދާލާ ފުނާ އަޅާލާ ހަދައިގެން ނުކުމެއްޖެއެވެ. އޭނާ ލައިގެން ހުރީ މަޑު ނޫކުލައިގެ ޖީންސަކާއި ހުދު އުއި ޓީ ޝަރޓެކެވެ. ރެސްޓޯރެންޓަކަށް ދާކަށް ޚާއްސަ ހެދުމެއް އަޅާކަށް އޭނާ ބޭނުމެއް ނުވެއެވެ.\nޝާންގެ ކާރުކޮޅު ތައްޔާރަށް އޮތެވެ. މެރިންޑްރައިވުން ގޮސް ހުޅުލޭ ބްރިޖު މަތިން ބާރު ސްޕީޑެއްގައި ގޮސް ފަސްވަރަކަށް މިނިޓްތެރޭ ހުޅުމާލެއަށް ދެވިއްޖެއެވެ.\nއާދިލާ ހައިރާންވާހާވަރަށް މާލެ ވަނީ ތަރައްގީވެފައެވެ. އަދި ހުޅުމާލެ ވެސް ވަކީން ރީއްޗެވެ. ހީވަނީ ޔޫރަޕްގެ ރަށެއް ހެންނެވެ. އުސް އިމާރާތް ތަކާއި ރީތި ޕާރކްތަކާއި ޝޮޕިންގ ސެންޓަރު ތަކެވެ. އެހާ އަވަހަށް ރާއްޖޭގެ މުއްސަނދިކަން މިވަނީ އެތައް ގުނައަކަށް އިތުރުވެފައެވެ. އެ މުއްސަނދިކަން މި ފެންނަނީ މާލެއާއި ހުޅުމާލޭންނެވެ. މުޅި ރާއްޖެހެން އައިސް ތޮއްޖެހިފައިވަނީ މި ދެ ރަށުގައެވެ. އިމާރާތްތައް އުސްވެފައި ގިނަ ކަމުން ހީވަނީ ޓޯކިޔޯގެ މަންޒަރެއް ފެނިގެންދާހެނެވެ. މިހެން މިވަނީ ޝާން ފަދަ މިލިއަނަރުން ރާއްޖޭގައި ގިނަވަމުން އަންނާތީއެވެ. އެކަމުގެ ނަތީޖާ ހުރިހާ ދިމާއަކުން ވެސް މި ފެންނަނީއެވެ.\nއޯޝަން ބްރީޒް ރެސްޓޮރެންޓް ވަނީ ހުޅުމާލޭގެ ހުޅަނގުފަރާތުގައެވެ. އެއީ ކުރީގެ ރިސޯރޓެއްކަމުގައިވާ ފަރުކޮޅުފުށީގެ ބަޔެކެވެ. އެ ރިސޯރޓް މިހާރު ހުޅުމާލޭގެ ބައެއްގެ ގޮތުގައި އޮތް ނަމަވެސް މިރަށް އަދިވެސް ހިނގަނީ ރިސޯޓެއްގެ ގޮތުގައެވެ. މިއީ މިހާރު7ތަރީގެ ރިސޯޓެކެވެ. މުޅި ތަން ވިދާބަބުޅަމުން ދަނީ ރަނާއިރިހީގެ ކުލަތަކުންނެވެ. ރީތި މާ އަޅާ ގަސްތަކުން މުޅި މާހައުލު ވަނީ ބަގީޗާއެއްހެން ޒީނަތްތެރި ވެފައިވެއެވެ. މިއީ މިލިއަނަރުންނަށް ނޫންބަޔަކަށް އެކަށީގެންވާ ފެންވަރެއް ނޫނެވެ.\nއާދިލާ މިރެސްޓޯރަންޓަށް ވަނުމުން އޭނާ ލައިގެން ހުރި ހެދުމުގެ ފެންވަރު ދެރަކަން ފާހަގަ ކުރެވުނެވެ. އަދި އެތާގައި ތިބި މީހުނަށްވެސް އެކަން ފާހަގަ ކުރެވިގެން އެނބުރި ބަލާލިތަން ފެނުނެވެ.\nޝާން ފެނުމާ އެކު ވޭޓަރުން އޭނާއަށް ޚާއްސަ ކުރެވިފައިވާ ބެލްކަނީ އަށް ވަޑައިގަންނަވަން މަގުދެއްކިއެވެ. އެއީ ހަމަ އެކަނި ޝާން އަށް ރިޒަރވް ކުރެވިފައިވާ ބެލްކަނީއެއްކަން އެނގުނެވެ. އެތަނުގައި ހުރި ތިން މޭޒުވެސް ހުރީ ހުސްކޮށްނެވެ. އިތުރު އެކަކުވެސް އެތަނަކުން ނުފެނެއެވެ. މި ތަނުގައި އިންނަ އިރު ހުރިހާ ދިމާއަކުންވެސް ފެންނަން އޮތީ ރާއްޖޭގެ ސާފު މޫދާއި ރީތި ނޫ އުދަރެހެވެ. ދުރުން ފެންނަން ހުރި ރީތި ފެހި ރަށްތަކުގެ ތެރޭގައި އެމީހުން ދަތުރުކޮށްފައި އައި ބޯޓް ދުވާރަށުގެ މަލަމަތިވެސް ފެންނަން އޮތެވެ.\nދެން ފެނުނީ ރެސްޓޯރެންޓްގެ މެނޭޖަރު އަދަބު ވެރިކަމާއެކު ޝާންގެ ކުރިފުޅުމައްޗަށް ހުއްޓުނު ތަނެވެ. " ޝާން މިތަނަށް ވަޑައިގެންނެވުމަކީ އަޅުގަނޑުމެނަށް ލިބުނު ވަރަށްބޮޑު ޝަރަފެއް. އެހެންވެ މިއައީ ތި ދެކަނބަލުންނަށް މަރުހަބާ ދަންނަވަން ."\n"މިހިސާބަށް އައިއްޔާ މިތަނަށް އައުމަކީ އަހަންނަށްވެސް ލިބޭ އުފަލެއް" ޝާން ވިދާޅުވިއެވެ. " މިއައީ ކޮންމެހެންވެސް އާދިލާ އަށް މިތަން ދައްކާލަން. "\n" ތައްޔާރު ކުރަންވީ ކޮންކަހަލަ ފަރިއްކޮޅެއްތޯ ."\n" މިއަދުގެ ސްޕެޝަލް ޑިޝް ރަނގަޅުވާނެ ."\n" ޓޫނާ މޯލްޑިވީ . ޑްރިންކަކަށް ކޯންޗެއްތޯ "\n" މުންނާރު ! އާދިލާއަށް ކަމުދާނެ ހެން ހީވޭ."\nމެނޭޖަރ ދިޔަފަހުން އާދިލާ ދަންނަވާލިއެވެ. " ނޫހުގައި އެހުރި ވާހަކަތަކާމެދު ތަކާމެދު މަސްއަލަ ޖައްސަވާނަންތޯ ؟"\n" މި ވިސްނަނީ އެކަމާ . އަހަރެން ބޭނުން އަލީ އަފީފް ތަޅުވާލަންވެސް. އެކަމާ ކަލޭ ވަރަށް ކަންބޮޑުވޭތަ؟"\n"ނޫން. އަޅުގަނޑު ހިތަށް އަރަނީ އެކަމާ އަޅާ ނުލިއްޔާ މާ ރަނގަޅުވާނޭ".\n" ކީކޭ!" ޝާން ހައިރާންކަމާއެކު އާދިލާގެ މޫނަށް ބައްލަވާލެއްވިއެވެ.\n" ފުރަތަމަ އަޅުގަނޑުވެސް ބޭނުންވީ އޭނައާ މަސްއަލަ ޖައްސަން. އެކަމަކު މިހާރު އަޅުގަނޑުގެ ރުޅި މަޑުވެއްޖެ. އެކަމާ އުޅުނު ވަރަކަށް އެވާހަކަ ފެތުރޭލެއް ބޮޑުވާނެ. މީހުން ކުރާ ސުވާލަށް ޖަވާބުދޭން ދަތިވާނެ".\nޝާން މަޑުމަޑުން ވިދާޅުވިއެވެ. " ކަލޭ ތިހެން ބުނި ސަބަބު މަށަށް ވިސްނިއްޖެ. އެހެންނަމަވެސް އަލީ އަފީފް އެކަހަލަ ދޮގުތަކެއް ހަދާފަ ސަލާމަތް ވިޔަ ދީގެން ނުވާނެ. އަމުދުން އެކަމުގެ ސަބަބުން ކަލެއަށް ގެއްލުމެއް ވާނަމަ އެކަމާ އަހަރެން ހިތްހަމައެއްނުޖެހޭނެ".\nއެހާތަނުން ރަންކުލައިގެ ތަށިތަށީގައި "މުންނާރު" ޑްރިންކްސް ގެނަސްފިއެވެ.\n" އަޅުގަނޑު ހީކުރީ ބޯޓް އަންނައިރު ލަރީސާ ހުންނާނީ މާލޭގަކަމަށް." އާދިލާ މިހެން ދެންނެވީ ސުވާލު ކޮށްލުމުގެ ރާގެއްގައެވެ. އޭނާގެ އަޑުގައިވަނީ ޝަކުވާގެ ރާގެއް ވެސް އެކުލެވިފާވެއެވެ. އެ ފިލްމްސްޓާރުގެ ނަން އިވުމުން ޝާންގެ ހިތްޕުޅަށް އަރާ އެއްޗެއް އޭނާގެ މޫނުފުޅުމަތިން ފެނޭތޯ އާދިލާ ބަލަން އިނެވެ.\n" އެހާ ބުރަކޮށް ޝޫޓިން އޮންނަ އިރު ވަގުތު ހޯދާކަށް މާ ފަސޭހައެއް ނުވާނެ. އެކަމާ ވިސްނާނެކަމެއްނެތް. ހުރިހާ ކަމެއްވެސް ވާނީ ރަނގަޅަށް. މޮޅުކަމަކީ އަލީ އަފީފް ލިޔެފަ އެއޮތް އެކައްޗެއްވެސް ލަރީސާ ގަބޫލެއް ނުކުރާނެ. އަހަރެން ވާނީ އޭނާގާތު ހުރިހާވާހަކައެއް ބުނެފަ. އޭނަ ބޭނުން ވަރަކަށް ވިސްނާފަ ގޮތެއް ނިންމަންދެން ބަހަށްޓާ. އޭގެ ކުރިއަކުން ކާވެންޏަކާ ހަމަޔަކަށް ނުދާނެ. މިހާރު އޭނާގެ ޚިޔާލު ބަދަލުވަމުން އަންނަ ވާހަކަވެސް ބުނި. ލަރީސާއާ އަލީ އަފީފްގެ ޚިޔާލުތައް ކަލޭގެ ހިތުން ފިލުވާލާފަ ރަނގަޅަށް ކާން އުޅޭ".\nއެއީ ވަރަށް މީރު ކެއުމެކެވެ. އެއީ އާދިލާއަށް މިހާތަނަށް ކެވުނު އެންމެ މީރު ކެއުންވެސް މެއެވެ. ރާއްޖޭގެ ނޫ އުރަހަ ކަންނެލީގެ ޚާއްސަ އުފެއްދުމެކެވެ. މި ތައްޔާރު ކޮށްފައިވަނީ ކިހިނެއްބާއޭ އޭނާގެ ހިތަށް އެރިއެވެ.\nޑެޒަރޓަކަށް އައީ އަލިމަހުގެ ސިފައަށް ކަފާފައިވާ އަދި ޖަވާހިރުހެން ވިދާ ގޮތަށް ޒީނަތްތެރިކޮށްފައިވާ އައިސްކްރިމްޕުޑިންގ އެކެވެ. މީގައި ފޮނިތޮށްޓާއި މާމުއިގެ ރަހަ އެކުލެވޭކަން އެނގެއެވެ. އާދިލާ އޭގެ އެންމެ ފަހު އެތިކޮޅުވެސް ލޮވެލިއެވެ.\nދެން އައީ ކޮފީއެކެވެ. ފޮނި ކޮށްފައިވަނީ ދިވެހި ހަކުރުންނެވެ. އެއީވެސް ހައިރާންވާހާ މީރު ކޮފީއެކެވެ.\nއާދިލާ ބޭނުންވީ އެ ވަގުތުކޮޅު ދިގު ދަންމާލުމަށެވެ. އެހެންކަމުން އޭނާ ކޮފީ ބޮމުން ދިޔައީ ލަސްލަހުންނެވެ. އޭނާ އިތުރު ކޮފީއަކަށް އޯރޑަރ ކުރަންވެސް ބޭނުންވިއެވެ. އެއީ އޭގެރަހަ މީރުކަމުންނެވެ. އެކަމަކު ބުނާކަށް ނުކެރުނެވެ.\n" ކެއުން މީރުތަ؟"\n"ވަރަށް މީރު. ކެވުނުލެއް ގިނަކަމުން މިހާރު ނިދި ވެސްއަތުވެއްޖެ ."\n"މާލޭގަ އުޅޭއިރު އަހަރެން މަސައްކަތް ކުރަނީ ހެނދުނުއެވެ. މެންދުރުފަހު އަރާމު ކުރަނީ . އޭރުން ހަވީރު ކުޑަކޮށް މަސައްކަތް ކޮށްފައި ރޭނގަޑު ޑިނާރ ތަކަށް ހުސްކޮށްލެވޭނެ".\n" ތިއީ ރަނގަޅުގޮތެއްހެން އަޅުގަނޑަށްވެސް ހީވޭ." އާދިލާ ދެންނެވިއެވެ."9އަކުން5އަކަށް އޮންނަ ހަރުކަށި ގަވާއިދަށް ވުރެން މާ ފަސޭހަ ވާނެ ."\n" ބައެއްފަހަރު އަހަރެން ހިތަށް އަރާ، އަހަރެންގެ ދިރިއުޅުމާ އެއްގޮތަށް ކަލޭ ހާނާލެވިދާނެޔޭ". މިހެން ޝާން ވިދާޅުވީ ހިނިފުޅުވަޑުވަމުންނެވެ. ހީވަނީ ހަމަ ހަގީގަތުގައިވެސް ޝާން އެގޮތް ބޭނުންފުޅުވާހެންނެވެ.\nޝާންގެ އަސަރުގައި ޖެހެވެން ދޫކޮށްލެވުނީތީ އާދިލާ އަމިއްލަ ނަފްސް ދެކެ މިހާރު ނަފްރަތު ކުރެވެން ފަށައިފިއެވެ.\nއޭރު ޝާން އިންނެވީ މެނޭޖަރާ ވާހަފުޅެއް ދައްކަވާށެވެ. އެ ކެއުން މީރު ކަމަށްޓަކައި އޭނައަށް ތާރީފް ކުރެއްވިއެވެ.\nމެނޭޖަރ ދިޔަފަހުން ޝާން، އާދިލާގެ މޫނަށް ތަންކޮޅެއް ދިގުކޮށް ބައްލަވާލެއްވިއެވެ.\nވިލިނގިލީގައި ހަދާފައިވާ ބޮޑުތަކުރުފާނާއި އަލި ރަސްގެފާނުގެ ހަނދާނީ ބިނާ މިތަނަށް ވަރަށް ރީއްޗަށް ފެނެއެވެ. އެއީ ވިލިނގިލީ ރާވެރިބޭ އެރި ރުއްހުރި ކަމަށް ބުނެވޭ ތަނެވެ.\nއާދިލާ މިތަން ބަލަން އިންނަމަވެސް އޭނާގެ ހިތުގައި ރޯވެފައިވަނީ ލަރީސާ އާމެދު އުފެދިފައިވާ ޖެލަސް ކަމުގެ އަލިފާނެކެވެ. ޝާން އޭނާގެ ވާހަކަފުޅު ދައްކަވާ އިރު އަޑުފުޅުގައި ހުންނަ ހިތްގައިމު ގޮތާއި، އަދި ލަރީސާއަށްޓަކައި ދުވާރަށުގައި ތައްޔާރުކޮށްފައިވާ ކޮޓަރިކޮޅުގެ ފުރިހަމަ ކަމާއި އެތާނގައިވާ ފިނިފެންމާތަކުގެ މީރުވަހާއި، މިކަންކަމުގެ ޚިޔާލުތައް އައުމުން އޭނާގެ ހިތަށް އުނދަގުލެއް ވެރިވެގެންދިޔައެވެ. އަދި ކާވެންޏާމެދު ވިސްނުމަށް އެހާދިގު މުއްދަތެއް އޭނާއަށް ދެއްވާފައިވާކަމީ އާދިލާ އިތުރަށް ނުރުހުންވި ކަމެކެވެ. ޝާން އެގޮތަށް ކަންތައް ކުރައްވަނީ ލަރީސާގެ އުފަލަށްޓަކައެވެ.\nއާދިލާ ފިނި ނޭވާއެއް ލިއެވެ.\nޝާން އާދިލާގެ މޫނަށް ބައްލަވަން އިންނަވާފައި މަޑުމަޑުން އޭނާގެ އަތުގެ މަތީ އަތްޕުޅު ބޭއްވިއެވެ.\n" ކަލޭގެ މޫނުން ތި ފެންނަނީ ހިތާމަވެރިކަން. ތި ވިސްނަނީ ކޯންޗެއް؟"\n" ދެރަވެފަ މިއިނީ މިތަނުން ދާ ވަގުތު ކާރިވާތީ."\nއާދިލާއަށް ވަރަށް ފަސޭހައިން ތަންތަނާއި މީހުން ދެކެ ލޯބިވެވެ އެވެ. އޭނާގެ ކުރިމަތީގައި އިންނެވި ފުރިހަމަ ޒުވާނާ ދެކެވެސް އެހާވަރަށް ލޯބިވެވެނީ އެހެންވީމާ ކަންނޭގެއެވެ. އޭނާ ހިތުގައި އޮތް އެއްޗެއް މިއަށް ވުރެން ބޮޑަކަށް ދެންނެވޭކަށް ނެތެވެ.\n" މީ ގައިގަ ޒުވާންކަމުގެ ލޭ ހިނގާ މީހުންގެ މާހައުލެއް."\nއާދިލާ ޝާންގެ މޫނުފުޅަށް ބަލާލިއެވެ. ޝާން އާ އޭނާގެ އާއިލާއާ ބެހޭ ވާހަކަ ތަކަކީ މުޅި ރާއްޖެއަށްވެސް މަޝްހޫރު ވާހަކަތަކެކެވެ. އެހެންކަމުން އެކި ފަހަރުމަތިން އޭނާގެ ކަންފަތަށްވެސް އެއަޑު އިވިފައިވެއެވެ. މިވާހަކަތަކަށް މީހުންގެ ސަމާލުކަން އެހާ ބޮޑުވެފައިވަނީ އޭނާގެ އާއިލާ ބޮޑު ތަކުރުފާނާ ހަމައިން ގުޅިފައިވާތީއެވެ. ބޮޑު ތަކުރުފާނަކީ އިސްކޮޅުން މާދިގު މީހެއް ނޫންނަމަވެސް އެއީ މުޅި ރާއްޖެ ދުށް އެންމެ ހިތްވަރުގަދަ ބަތަލެވެ. އެއާއިލާއާއި ޝާން އާ ދެމެދުގައިވާ ގުޅުންތައް ވަނީ ޑީއެންއޭގެ އެހީގައި ޔަގީން ކުރެވިފައެވެ.\n" ތި ބޭފުޅާގެ ހަށިގަޑުގަ ހިނގަނީ ބޮޑު ތަކުރުފާނުގެ ލޭ ނޫންތޯ؟ ހަނގުރާމައެއްގަ ނޫނަސް ދިރިއުޅުމުގެ މައިދާނުގައި ތިއީވެސް ހަމަ ބަތަލެއް. ކުރީރޭ ޕާރޓީއަށް ވަޑައިގެންނެވިއިރު ތުރުކުރައްވާފައިވާ ހެދުންކޮޅަކީ ބޮޑުތަކުރުފާނު ތުރުކުރެއްވި ކަހަލަ ހެދުންކޮޅެއްކަން މިހާރު ޔަގީންވެއްޖެ".\n" އަންހެނުންނަކީ އަބަދުވެސް ކަންތައް ހަގީތަކަށް ވުރެން ބޮޑުކޮށް ދެކޭ ބައެއް".\nޝާން އާދިލާގެ އަތުގައި ހިއްޕަވައިގެން ކާރާ ހަމަޔަށް ވަޑައިގެންނެވިއެވެ. " އެކަމަކު ކަންކަމުގެ ހަގީގަތް ވިސްނޭނީ މާފަހުން."\nޝާން އެހެން އެވިދާޅުވީ ލަރީސާއަށް ނިސްބަތް ކުރައްވާފަ ކަން އާދިލާއަށް ވިސްނުނެވެ.


ކޮވިޑް-19ގެ މަސައްކަތުގައި ފުލުހުންގެ ހިދުމަތުގެ އަގު ވަޒަންކުރަން: އިމްރާން – Dhen.mv\nކޮވިޑް-19ގެ މަސައްކަތުގައި ފުލުހުންގެ ހިދުމަތުގެ އަގު ވަޒަންކުރަން: އިމްރާން\nMarch 29, 2020 - 11:55 am\nކޮވިޑް-19 އާއި ގުޅިގެން މުޅި ދުނިޔެއަށް ދިމާވެފައިވާ ސިއްހީ ކުއްލި ނުރައްކަލުގެ ހާލަތުން ދިވެހި ރައްޔިތުން އަރައިގަތުމަށް ފުލުހުން ކުރަމުންދާ ބުރަ މަސައްކަތުގެ އަގު ދިވެހި ސާރުކާރުން ވަޒަންކުރާ ކަމަށް ހޯމް މިނިސްޓަރ އިމްރާން އަބްދުﷲ ވިދާޅުވިއެވެ.\nފުލުހުންގެ ޚިދުމަތަށް 87 ފުރުމުގެ މުނާސަބަތުގައި ފުލުހުންނަށް ތަހުނިޔާ އަރިސްކޮށް ހޯމް މިނިސްޓަރ އިމްރާން އަބްދުﷲ ޓްވީޓަރ މެދުވެރިކުރައްވާ ދެއްވި ވީޑިއޯ މެސެޖުގައި ވިދާޅުވީ ކޮވިޑް-19 އިން ދިވެހި ރައްޔިތުން އަރައިގަތުމަށް ކުރަމުންދާ ބުރަ މަސައްކަތުގެ އެންމެ ކުރީ ސަފުގައިވެސް މަސައްކަތް ކުރަމުން އަންނަ އެއް ބަޔަކީ ފުލުހުންކަމަށެވެ.\nއެގޮތުން ފުލުހުންގެ ހުރިހާ ވަސީލަތްތަކާއި ކޮންމެ ފުލުހެއްގެ ހުރިހާ ހަކަތައެއް ކޮވިޑް-19 އިން އަރައިގަތުމަށް ބޭނުންކުރަމުންދާކަމަށްވެސް މިނިސްޓަރ އިމްރާން ވިދާޅުވިއެވެ.\nއިމްރާން ވިދާޅުވީ މިދިޔަ އަހަރަކީ ފުލުހުންގެ މަސައްކަތުގައި ވަރަށް ކާމިޔާބު އަހަރެއްކަމަށެވެ. އެގޮތުން މުޅި ރާއްޖޭގެ ކުށުގެ ވެއްޓަށް އަންނަމުންދާ ބޮޑެތި ބަދަލުތަކާއި ދާހިލީ ސަލާމަތަށް ދިމާވެފައިވާ ގޮންޖެހުންތަކާއި އެކު ފުލުހުންގެ ޚިދުމަތަށް ގެންނަން ޖެހޭ ބަދަލުތައް ގެނައުމަށް މަސައްކަތް ކުރަމުންދާކަން މިނިސްޓަރ އިމްރާން ފާހަގަކުރެއްވިއެވެ. މިގޮތުން ފުލުހުން ސްޓްރެޓީޖިކް ޕްލޭން ތަންފީޒުކުރުމަށް ކޮމިޝަނަރ އޮފް ޕޮލިސްއާއި ފުލުހުންގެ ލީޑަރ ޝިޕުން މަސައްކަތްކުރައްވަމުން ގެންދަވާކަމަށް އިމްރާން ވިދާޅުވިއެވެ.\n"ރާއްޖޭގެ ދާހިލީ ރައްކާތެރިކަން ކަށަވަރުކޮށް ރައްޔިތުންނަށް އަމާން ވެއްޓެއް ގާއިމްކޮށްދިނުމަށްޓަކައި ރެޔާ ދުވާލު ގޮންޖެހުންތަކާއި ކުރިމަތިލާ ފުލުހުން ކުރަމުންދާ ބުރަ މަސައްކަތް ފާހަގަކޮށް ފުލުހުންނަށް ޝުކުރު އަދާކުރަން. ފުލުހުންގެ މި މަސައްކަތް އާއިލާތަކުގެ އެއްބާރުމާއި އެކު މެނުވީ ނުކުރެވޭނެ ކަަމަށް އަޅުގަނޑު ގަބޫލުކުރަން. އެހެން ކަމުން ފުލުހުންގެ އަހަރީ ދުވަހުގެ ތަހުނިޔާ އާއިލާތަކަށްވެސް އަރިސްކުރަން. " ހޯމް މިނިސްޓަރ އިމްރާން ވިދާޅުވިއެވެ.\nދިވެހި ފުލުހުންގެ ޚިދުމަތަށް 87 އަހަރު ފުރިފައިވާއިރު ސިފައިންނާއި ފުލުހުން ވަކިކޮށް މަދަނީ ޚިދުމަތްދޭ ބަޔަކަށް ފުލުހުން ބަދަލުވީ 2004 ވަނަ އަހަރުގެ ސެޕްޓެމްބަރ 01 ވަނަ ދުވަހު އެވެ. ފުލުހުންގެ ޚިދުމަތް ރަސްމީކޮށް ރާއްޖޭގައި ފަށާފައިވަނީ 1933 ވަނަ އަހަރުގެ މާރިޗު 29 ވަނަ ދުވަހުއެވެ.


SunOnline: Nabee Beykalun ge Binthah7- Salih gefaanu 2\nނަބީ ބޭކަލުންގެ ބިންތައް7- ޞާލިޙުގެފާނު 2\nއިޔާޒު ނަސީމް 12 May 2019, 16:41\nޞާލިޙުގެފާނުގެ މަހާނަފުޅެއް ކަމަށް ބުނެވޭ މަހާނަފުޅެއް --\nﷲ ގެ ނަބިއްޔާ ޞާލިޙުގެފާނަށް ވަނީ އެކަލޭގެފާނުގެ ގައުމުގައި ވަރަށް މަތިވެރި ދަރަޖައެއް ލިބިވަޑައިގެންފައެވެ. އެކަލޭގެފާނަކީ އެޤައުމުގެ ރަސްކަމަށް ވެސް އެންމެ އެކަށީގެންވާ ބޭފުޅާ ކަމުގައި ވެސް އެމީހުން ޤަބޫލުކުރިއެވެ. އެހެންނަމަވެސް ނަބިއްޔެއްގެ ގޮތުގައި އެކަލޭގެފާނު ބަލައިގަންނާން އެމީހުން އެއްބަސްނުވީއެވެ. އަރަބި ބައްރުގެ އުތުރުގައި، ސަމޫދު ބާގައިގެ މީހުންގެ ވަޒަން އޮތް ތަނަށް އަޒާބު ފޮނުއްވުމުން، ﷲ ގެ ނަބިއްޔާ ޞާލިޙުގެފާނާއި އެކަލޭގެފާނަށް އީމާން ވީ މީހުން ހިޖުރަ ކުރެއްވީ ޞާލިޙުގެފާނުގެ ގައުމުގެ މީހުންގެ ކާބަފައިން ކަމުގައިވާ އާދު ބާގައިގެ މީހުންގެ ވަޒަން ކަމުގައިވާ ޔަމަނަށެވެ. އެއީ ޞާލިޙުގެފާނުގެ ވެސް އަޞްލު ވަޒަނެވެ. ޞާލިޙުގެފާނުގެ ޙަޔާތްޕުޅުގެ ދެވަނަ ބައި ހޭދަ ކުރެއްވީ ޔަމަނުގެ ޙަޟްރަމައުތުގައެވެ.\n"ސައްޔިދުނާ ޞާލިޙު ޢަލައިހިއްސަލާމަކީ އަރަތްބެއް. އެކަލޭގެފާނުގެ ގައުމުގެ މީހުންނަކީ އަރަބީން. އެމީހުން ދިރިއުޅުނީ މަދީނާގެ އުތުރުން އޮތް ބިމުގައި. އެއީ ތައިމާ އާއި ތަބޫކު ސަރަޙައްދު. ފަހަރެއްގައި އެގައުމުގެ މީހުންގެ ސަރަޙައްދު އުރުދުންގެ ޕެޓްރާއާ ހަމަޔަށް ދެމިގެން ވުމަކީ ވެސް އެކަށީގެންވާ ކަމެއް. އެމީހުންނަކީ ވާދީތަކުގައި ހިލަކަނޑައިގެން ގެދޮރު ހަދައި އުޅުނު ބައެއް." ޑރ. ޢަލީ އަލްފަޤީރް ވިދާޅުވިއެވެ.\n"ޞާލިޙުގެފާނު ނިސްބަތްވެވަޑައިގަންނަވަނީ އެގައުމުގައި ވަރަށް ގަދަރު ލިބިގެންވީ އާއިލާއަކަށް. އެކަލޭގެފާނަކީ ހައިބަވެތި ބޭފުޅެއް. އެކަލޭގެފާނުން ފެންނަ ކޮންމެ މީހަކަށް ވެސް އެކަލޭގެފާނަކީ ޞާލިޙު އަދި ޙިކުމަތްތެރި ބޭފުޅެއްކަން މޫނުފުޅު މަތީން ވެސް ހާމަވާ ކަމަށް ތާރީޚީ ފަތްފުށްތަކުގައިވޭ. އެމީހުންގެ ތެރޭގައި ބުނަމުން ދިޔަ ތިމަންނަމެންގެ ރަސްކަލަކަށް ދެން ވެވަޑައިގަންނަވާނީ ޞާލިޙުގެފާނޭ. މި ކަމަށް ކީރިތި ޤުރުއާނުގައި ވެސް އިޝާރަތް ކުރައްވައިފައިވޭ." ޑރ. ޠާރިޤް އައްސުވައިދާން ވިދާޅުވިއެވެ.\nﷲ ގެ ނަބިއްޔާ ޞާލިޙުގެފާނު ފަހުން ވަޑައިގެން ވަޒަންވެރިވި ތަނާ އެންމެ ކައިރީގައި އޮތީ ޙަޟްރަމައުތުގެ މަދީނަތު ސީޔޫންއޭ ކިޔޭ ރަށެވެ. އެހެންކަމުން މިއީ ޢާދު ބާގައިގެ މީހުން ދިރިއުޅު ހިސާބުގަނޑަށް ނިސްބަތްވާ ރަށެކެވެ. ސީޔޫންއަކީ ވަރަށް ހިތްގައިމު ރަށެކެވެ. މިއީ ޙަޟްރަމައުތުގެ ޢަރޫސާގެ ނަމުން މަޝްހޫރުވެފައި އޮންނަ ރަށް ވެސްމެއެވެ. މި ރަށް އޮންނަނީ ފަރުބަދަތަކުގެ ސިލްސިލާއެއްގެ މެދުގައެވެ. މިރަށުގެ އިމާރާތްތަކަކީ ގަދީމީ އަސަރުތައް ހުރި އަދި އިމާރާތްކުރުމުގެ ގަދީމީ ފަންނުވެރިކަން ފެންނާން ހުރި ތަންތަނެވެ.\nސީޔޫންގެ މަޝްހޫރު ގަނޑުވަރު ކައިރީގައިވާ ބާޒާރުތައް ހިންގައި ބަލަހައްޓަނީ ހިތްވަރުގަދަ އަދި މުރާލި ޙަޟްރަމީންނެވެ. ހަޟްރަމީ ވިޔަފާރިވެރީން ވަނީ ދުނިޔޭގެ ވަރަށް ގިނަ ތަންތަނުގައި ވަޒަންވެރިވެފައެވެ. އެފްރިކާގެ އިރުމަތީ ބަޔާއި އިރުމަތީ އޭޝިޔާގެ ދެކުނު ބައިގައި އިސްލާމްދީން ފެތުރީ ވެސް ޙަޟްރަމީ ވިޔަފާރިވެރީންނެވެ.\nމިއީ މި ރަށުގެ ތާރީޚީ ބިނާއެއް ކަމަށް ވާ ޙިޞްނުލް ފަލްސްއެވެ. މިއީ އިރުމަތީ ފަރާތުން މި ރަށް ޙިމާޔަތް ކުރާން ޤާއިމުކުރެވިފައި ހުރި ކިއްލާއެކެވެ. މި ކިއްލާއެކޭ އެއްފަދައިން މި ރަށުގެ ހުރިހާ އިމާރާތްތަކަކީ ވެސް އިމާރާތް ކުރުމުގެ ގަދީމީ އާސާރުތައް ދައްކުވައިދޭ ތަންތަނެވެ.\nމިހާރު މި އޮތީ މި ރަށަށް ރޭގަނޑުވެފައެވެ. ﷲ ގެ ނަބިއްޔާ ޞާލިޙުގެފާނުގެ މަޤްބަރާ ހުންނަނީ މި ރަށާ މާ ދުރު ނޫން ހިސާބެއްގައެވެ. ފަތިސްނަމާދުގެ ބަންގީގެ ކުޑަ އިރުކޮޅެއް ކުރީން އަހަރެމެން ދަތުރު މި ފަށަނީ މި ތަނާ ގާތްގަނޑަކަށް 63 ކިލޯމީޓަރުގެ މަސާފަތެއްގައި ހުރި ޞާލިޙުގެފާނުގެ މަޤްބަރާއަށެވެ. އެ މަޤްބަރާ ހުންނަނީ މި ރަށުގެ އިރުއުތުރުގައެވެ. ޙަޟްރަމައުތުގެ އެންމެ މުހިންމު ހިސާބުގައެވެ.\n"މިއީ އަރަބި ބައްރުގައި ހިމެނޭ އެންމެ ބޮޑު އެއް ވާދީ. މި ވާދީގެ އުތުރު ބިތުގައި އޮތީ ރުބުޢުލްޚާލީގެ ސަޙަރާ. ދެކުނުގައި އޮތީ ޢަރަބި ކަނޑު. އެހެންކަމުން މިއީ ވަރަށް ވެސް މުހިންމު ސިފަތަކެއް ލިބިފައިވާ ވާދީއެއް. މި ވާދީގައި ހިމެނޭ ޚާއްޞަ ސިފަތަކަކީ ސަހަރާއަކާ ކައިރީގައި ބަޔަކު ދިރިއުޅުމަށް ބޭނުންވާ އަސާސީ ބައިތައް އެކުލެވިގެންވުން. އެހެންކަމުން އެންމެ ގަދީމީ ޒަމާނުއްސުރެ މި ތަނުގައި ދަނީ މީހުން ދިރިއުޅެމުން." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nއާންމު ކޮށް މިފަދަ މަސާފަތެއްގައި ދަތުރަށް ނަގާ ވަގުތަށް ވުރެ މި މަގުން ކުރާ ދަތުރުތަކަށް ވަގުތު ނަގާލެއް އިތުރުވާނެއެވެ. އެއީ މި މަގުތައް އޮތް ގޮތުންނެވެ. މިއީ ރާޅު އަދި ފަރުބަދަމަތީގެ މަގުތަކެކެވެ.\n"މި ވާދީއަށް ކިޔަނީ ވާދީ ސަރް. މިއީ މި ހިސާބުގަނޑުގެ ދިގު ތާރީޚުގައި ވަރަށް މުހިންމު ސަރަޙައްދެއް. މިތަނުން މިހާރު ފެންނާން ހުރި އާސާރުތަކުން ވެސް އެކަން ތަޞައްވަރު ކުރެއްވޭނެ." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nމިހާރު މިވަނީ މިހިސާބަށް އަވި ދީފައެވެ. މި ހިސާބުގައި ބައިވަރު ޝިޢުބުތައް އެބަ ހުށްޓެވެ. ޝިޢުބު އަސްނަބަކީ ވެސް މީގެ ތެރޭގައި ހިމެނޭ ތަނެކެވެ. ސައްޔިދުނާ ޞާލިޙު ޢަލައިހިއްސަލާމް ފަސްދާނުލެވިފައިވަނީ މި ތަނުގައެވެ. ވާދީ ސަރްގެ މެދުގައެވެ.\n"ތާރީޚީ ހެކިތައް އިޝާރާތް ކުރަނީ ﷲ ގެ ނަބިއްޔާ ޞާލިޙުގެފާނު މި ހިސާބުގައި އުޅުއްވި ކަމަށް. ޙިޖާޒުކަރައިގެ އުތުރުގައި އުޅުއްވުމަށް ފަހު ވަޑައިގެން އުޅުއްވީ މި ހިސާބުގައި ކަމަށް. މަދާއިން ޞާލިޙް ސަރަޙައްދުން އެބޭފުޅުން ނުކުމެވަޑައިގެން ދަތުރު ކުރެއްވީ ދެކުނަށް. ބައެއް މުފައްސިރުން ވިދާޅުވަނީ އެއީ 4000 ބޭފުޅުން ކަމަށް. އެ ބޭފުޅުން ވަޑައިގެން ވަޒަން ވެރިވީ މި ސަރަޙައްދުގައި." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nއަޅުގަނޑުމެންނަށް މިހާރު އާދެވިފައި މި ތިބީ ސައްޔިދުނާ ޞާލިޙު ޢަލައިހިއްސަލާމުގެ މަޤްބަރާއާ ހަމަޔަށެވެ. މި މަޤްބަރާގެ މަހާނައިގެ ދިގު މިނުގައި 10 ވަރަކަށް މީޓަރު އެބަ ހުށްޓެވެ. ހަގީގަތުގައި ވެސް އެކަލޭގެފާނަކީ އެހައި ދިގު ބޭފުޅަކީ ބާވައެވެ؟ މިއީ ހޫދު ޢަލައިހިއްސަލާމުގެ ޤަބުރުފުޅާ މެދު ވެސް އަޅުގަނޑުމެން ކުރި ސުވާލެކެވެ.\n"މިހާ ދިގު ކޮށް މި މަހާނަފުޅު ހުރުމުގެ ސިއްރަކީ ކޮބައި ކަމެއް ނޭނގޭ. މިއީ އިސްލާމް ދީން އައުމުގެ ކުރީގައި މި ހިސާބުގަނޑުގައި ތިބި މީހުންގެ އަގީދާއާ ގުޅުން ހުރި ކަމަކަށް ވުމަކީ ވެސް އެކަށީގެންވާ ކަމެއް. ނުވަތަ ގަދަރު ދިނުމުގެ ގޮތުން މަހާނަފުޅު ދިގު ކޮށްފައި ވަނީ ކަމަށް ވެސް ވެދާނެ. އަޅުގަނޑު ގަބޫލު ކުރަނީ ޞާލިޙުގެފާނުގެ އިސްކޮޅު ވެސް ވާނީ އާންމު އިންސާނެއްގެ އިސްކޮޅާ މާ ބޮޑު ތަފާތެއް ނެތް އިސްކޮޅަކަށް ކަމަށް. އެހެންނަމަވެސް އެ ޒަމާނުގެ އިންސާނުންގެ އިސްކޮޅު ތަފާތުވުން ވެސް އެކަށީގެންވޭ. ސަމޫދު ބާގައިގެ މީހުންނަކީ އާދު ބާގައިގެ މީހުންނާ ގުޅުން ހުރި ބަޔަކަށް ވުމުން، އާދު ބާގައިގެ މީހުން ފަދައިން ހަށިގަނޑު ވަރުގަދަ ބަޔަކަށް ވުމަކީ ހަމަ އެކަށީގެންވާ ކަމެއް. އެކަމަކު ސުވާލަކީ އެމީހުންގެ އިސްކޮޅު ވެސް ހަމަ ދިގީ ބާވައޭ." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nމި ޤަބުރުފުޅުގެ ސަރަޙައްދުގައި ވަރަށް ދުވަސްވީ ހިލަތައް އެބަ ހުށްޓެވެ. މި ހިލަތަކުގައި ކަނޑައި ނަގައިފައިވާ ވަރަށް ދުވަސްވީ ލިޔުންތަކެއް ފާހަގަ ކުރެވެއެވެ. އެއީ ޔަމަނުގެ ބޯދާ މުސްނަދު އަކުރުން ލިޔެފައިވާ ލިޔުންތަކެކެވެ.\n"މި ހިލައިގައި މިވާ ލިޔުމުގައި މި ވަނީ ކޮންމެހެން މީހެއްގެ ނަމެއް ކަމެއް އެހެން ކަނޑައަޅައި ބުނާ ކަށް ނޭނގޭ. އެހެން ނަމަވެސް ފާހަގަ ކުރެވެނީ މި ލިޔުމަކީ ބޯދާ މުސްނަދު އަކުރުން ލިޔެވިފައިވާ ލިޔުމެއް ކަން. ފަހަރެއްގައި ވެދާނެ، މިއީ މި ތަނާ ކައިރީގައި ހުރި އާސާރީ އެހެންތަނަކުން ގެނެސް ޖަހައިފައިވާ ހިލައެއް ކަމަށް ވެސް. ކޮންމެއަކަސް މިހާ ތަނަށް ކުރެވިފައިވާ ދިރާސާތަކަށް ބަލާއިރު، މި ހިލައަކީ މި ގަބުރުފުޅާ ސީދާ ގުޅުން ހުރި ހިލައެއް ކަމަކަށް ނުބެލެވޭ." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nމި ޤަބުރުފުޅާ ބެހޭ ގޮތުން މި ހިސާބުގެ މީހުން ދައްކާ ހުރިހާ ވާހަކައަކާ ގުޅޭ މާއްދީ ހެކިތަކެއް ނެތްކަން ފާހަގަ ކުރެވެއެވެ. އެހެން ނަމަވެސް ޒަމާނުއްސުރެ މި ޤަބުރުފުޅު މަޝްހޫރުވެފައި ވަނީ ޞާލިޙުގެފާނުގެ ޤަބުރުފުޅުގެ ގޮތުގައެވެ.\n"މި ހިސާބުގައި ދިރިއުޅޭ މީހުންގެ ދޫދޫ މަތިން މުތަވާތިރުކޮށް ޒަމާނުއްސުރެ ވާރިދު ވެފައިވަނީ މިއީ ޞާލިޙު ނަބީ ކަލޭގެފާނުގެ މަގްބަރާ ކަމަށް. ތަވާތުރުގެ މަގުން މި ގޮތަށް ވާރިދުވެފައި ހުންނަ ވާހަކަތަކަކީ މާއްދީ ހެތްކެއް ފެންނަން ނެތް ކޮންމެ ކަމެއްގައި އެންމެ ބޮޑަށް ތާރީޚީ ގޮތުން އިތުބާރު ކުރާން ޖެހޭ މަސްދަރުތައް. ތާރީޚީ ގޮތުން ކަމެއް ސާބިތު ކުރުމަށް ކޮންމެހެން ބޭނުންވާ ފަދަ ހެކިތަކެއް ނެތް ކަމުގައި ވިޔަސް ޒަމާނުއްސުރެ އެނގިފައިވަނީ މި ތަނުގައި މިހިރަ އާސާރުތައް ނިސްބަތްވަނީ ޞާލިޙުގެފާނަށް ކަމަށް. ޞާލިޙުގެފާނުގެ މަގްބަރާގެ ގޮތުގައި މިތަން ފާހަގަ ކުރެވިފައި ވަނީ ކީރިތި މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަގެ ޒަމާނުގެ ވެސް ކުރީން. އެހެންކަމުން އިސްލާމްދީނުގެ ޒަރީއާއިން ޞާލިޙުގެފާނުގެ އެނގުމުގެ ކުރީގައި ޞާލިޙުގެފާނަށް ނިސްބަތްކޮށް މި ތަން ބަލަހައްޓަމުން ގޮސްފައިވުމަކީ ފާހަގަ ކޮށްލާން ޖެހޭ ނުގުތާއެއް. ތާރީޚީ ގޮތުން އަޅުގަނޑުމެންނަށް އެނގިފައި ވަނީ މަދާއިން ޞާލިޙުން ނުކުމެވަޑައިގެން ދެކުނަށް، ޙަޟްރަމައުތާ ދިމާއަށް ކަން ޞާލިޙުގެފާނު ދަތުރު ކުރެއްވީ. އެހެންކަމުން މި ހުރިހާ ކަމަކުން ވެސް ބާރު ލިބެނީ މިއީ ޞާލިޙުގެފާނުގެ ގަބުރުފުޅު ކަމަށް." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nމި މަޤްބަރާ ކައިރީގައި ވަޅެއް ހުރެއެވެ. އެ ވަޅަކީ މިތަނަށް ޒިޔާރަތް ކުރާ މީހުންނާއި، މިތަނުގެ ކައިރީގައި ދިރިއުޅޭ މީހުން ފެން ބުއިމަށް ބޭނުން ކުރާ ވަޅެކެވެ. ބައެއް މީހުން ބުނާ ގޮތުގައި ރައްސުގެ އަހުލުވެރީންގެ ސަރަޙައްދާ ގާތުގައި ހުރި ކަމަށް ޤުރުއާނުގައި ވާރިދުވެފައިވާ ބިއުރުލްމުޢައްޠަލާ އަކީ މި ވަޅެވެ.\n"ﷲ ގެ ނަބިއްޔާ ޞާލިޙުގެފާނު އަވަހާރަވުމުން މި ސަރަޙައްދަށް ޙަޟްރަމައުތުގެ ނަން ލިބިގެން ދިޔަ. އަދި މި ތަނުގައި ބިއުރުލްމުޢައްޠަލާގެ ނަން ކިޔޭ ވަޅު ކޮޅެއް ވެސް އެބަ ހުރި. ގުރުއާނުގައި ވެސް ބިއުރުލްމުޢައްޠަލާގެ ވާހަކަ އައިސްފައިވޭ. އެހެންކަމުން މި ތަނުގައި މިހުންނަ ވަޅުކޮޅަކީ ގުރުއާނުގައި ނަންގަނެވިފައިވާ ވަޅުކޮޅަށް ވުން އެކަށީގެންވޭ. އަދި މިތަނާ ޙަޟޫރާގެ މީހުންނާ ވަނީ ގުޅިފަ. އެއީ ރިއްސުގެ އަހުލުވެރީން. އެމީހުންގެ ވާހަކަ ގުރުއާނުގައި އައިސްފައިވޭ. މި ވާދީއަށް މި ކިޔަނީ ވާދީ ސަރް. ވެދާނެ މިއީ ރިއްސުގެ ނަމުގެ އަކުރުތައް ބަދަލުވެގެން އުފެދުނު ނަމަކަށް." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nޞާލިޙުގެފާނުގެ މަޤްބަރާއަކީ މި ސަރަޙައްދުގެ މީހުން ވަރަށް އަހައްމިއްޔަތުކަން ދޭ ތަނެކެވެ. މި ތަނަށް ވަރަށް ގިނަ މީހުން ތަފާތު އެކިއެކި ބޭނުމުގައި ޒިޔާރަތް ކުރެއެވެ. ބައެއް މީހުން ޚުރާފީ ސަބަބުތަކާ ހުރެ ޒިޔާރަތް ކުރެއެވެ. އަދި ބައެއް މީހުން ނުބުއްވަތުގެ ތާރީޚުގެ ހަނދާންތައް އައު ކުރުމުގެ ގޮތުން ޒިޔާރަތް ކުރެއެވެ.\n"މި ސަރަޙައްދުގެ މީހުންގެ ދީނީ އަދި އިޖްތިމާއީ ހަޔާތުގައި މި ތަނަކީ ވަރަށް ވެސް މުހިންމު ތަނެއް. ވަރަށް ދުރުން ވެސް މީހުން މި ތަނަށް ޒިޔާރަތް ކުރޭ. މި ތަނަށް ޒިޔާރަތް ކުރާ މީހުންނަށް ހާއްސަކޮށް އިމާރާތްތަކެއް މި ވަނީ ހަދައިފައި. އެއީ ޒިޔާރަތް ކުރާ މީހުން މަޑު ކޮށްލުމަށާއި ކައިބޮއި ހެދުމަށް ޓަކައި. މި ތަނަށް ޒިޔާރަތް ކުރާ މީހުންނަށް ގަހުވަ އާއި ސައި ލިބޭ ގޮތް އިންތިޒާމު ކުރެވިފައި ހުރޭ. މިއީ މި ސަރަހައްދުގެ މީހުން ވަރަށް ބޮޑު އިސްކަމެއް ދީގެން ބަލަހައްޓާ ކަންކަން. އެހެންނަމަވެސް މިއަދު މިދަނީ މިތަނަށް ދެވޭ ސަމާލުކަން ކުޑަވަމުން." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\nޞާލިޙުގެފާނުގެ މަޤްބަރާ ހުންނަ ސަރަޙައްދަކީ ވަރަށް ކުރީއްސުރެ އާބާދުވެފައިވާ ތަނެއްކަން މިތަނުގެ އާސާރުތަކުން އެނގެއެވެ. އަދިވެސް މިހިސާބުގެ އިމާރާތް ކުރުމުގެ ވައްޓަފާޅީގައި ހުރީ ބޯދާ ގޮތެވެ.\n"މިއީ ޙަޟްރަމައުތުގެ ސަރަޙައްދުތަކުގެ ތެރެއިން އެންމެ މުހިންމު އެއް ތަން. މި ތަން ވަނީ ޙަޟްރަމައުތުގެ ތާރީޚުގައި މުހިންމު ދައުރެއް އަދާ ކޮށްފައި. މިއީ ޞުލްޙަ އާއި އަމާންކަން ރަމްޒުކޮށްދޭ ސަރަޙައްދެއް." އުސްތާޒު ޢަބްދުއްރަޙްމާން ސައްޤާފް ވިދާޅުވިއެވެ.\n"ޞާލިޙުގެފާނަކީ ނޫޙުގެފާނާއި ހޫދުގެފާނުންގެ ފަހުން އަދި އިބްރާހީމްގެފާނުންގެ ކުރީން ފޮނުއްވި ނަބީބޭކަލެއް. ޢާދު ބާގައިގެ މީހުން ހަލާކު ކުރެއްވުމަށް ފަހު ﷲ ސުބުޙާނަހޫ ވަތަޢާލާ ހޫދުގެފާނު ނަޖާ ކުރެއްވި. އަދި ޢާދު ބާގައިން ވެސް ބަޔަކު ސަލާމަތްވި. އެ ނަސްލުން ސަމޫދު ބާގަ އުފެދުނީ. ހޫދުގެފާނުގެ ވާހަކަ އާއި ޞާލިޙުގެފާނުގެ ވާހަކައިގައި ވަރަށް ބޮޑު އެއްގޮތް ކަމެއް ހުރޭ. މިއީ ޒަމާން ތަފާތު ވިޔަސް އެއްބަޔަކަށް ވާތީ. ޢާދުގެ މީހުން އުޅުނީ ޙަޟްރަމައުތާއި އޮމާނާ ދެމެދު. ޢާދު ބާގައިން ސަލާމަތް ވީ މީހުން ދިޔައީ މަދީނަތުލްމުނައްވަރާގެ އުތުރުގައި އޮތް މަދާއިން ޞާލިޙް ސަރަޙައްދަށް. ޞާލިޙުގެފާނު ފޮނުއްވީ މަދާއިން ޞާލިހަށް. އަޒާބަށް ފަހު އެކަލޭގެފާނު ދެން ވަޑައިގަތީ ޙަޟްރަމަތަށް." ޑރ. ޠާރިޤް އައްސުވައިދާން ވިދާޅުވިއެވެ.\n"ސަމޫދު ބާގައިގެ މީހުންނަކީ ބިނާ ކުރުމާއި އިމާރާތް ކުރުމުގެ ފަންނުގައި ވަރަށް ބޮޑަށް ކުރި އަރައިގެން ދިޔަ ބައެއް. އެމީހުން ވަނީ ހިލައިގައި ކަނޑައިގެން ގެދޮރު ބިނާ ކުރުމުގެ މަސައްކަތް ކުރި ބައެއް. އެމީހުން ދުށް ގޮތުގައި އެމީހުންނަށް ވުރެ ވަރުގަދަ ބައެއް އެޒަމާނުގައި އެހެން އެއްވެސް ތާކު އުޅެފައެއް ނުވޭ. އެމީހުން ވަނީ ބޭނުމެއް ނެތް ގޮތުގައި ވެސް އެތައް އިމާރާތެއް ކޮށްފައި. މިއީ އެ ފަންނުގައި އެމީހުން ކުރި އަރައިފައި ތިބި ވަރު ދައްކައިދިނުމުގެ ގޮތުން ކުރި ކަންކަން." އިސްލާމީ ތާރީޚުގެ އިލްމުވެރިޔެއް ކަމުގައިވާ ޑރ. ޢަބްދުލްމަޤްޞޫދު ބާޝާ ވިދާޅުވިއެވެ.\n"ޞާލިޙުގެފާނުގެ ވާހަކައަކީ އެއިން ވަރަށް ބޮޑު އިބްރަތްތަކެއް ލިބިގެންދާ ވާހަކައެއް. އިންސާނާ ﷲ އަށް ތަޙައްދީ ކޮށް އުޅެން ފަށައިފި ނަމަ އޭގެ ނަތީޖާ ނުކުންނާނެ ގޮތް މި ހާދިސާއިން އެނގިގެންދޭ. ﷲ ގެ ނަބީ ރަސޫލުންގެ ތެދުކަން ދެއްކެވުމުގެ ގޮތުން ދައްކަވާ ހެކިތަކާއި މުޢުޖިޒާތަކަކީ އެކަން ގަބޫލު ނުކުރިޔަސް ދުނިޔޭގެ އަޒާބަށް ހުށަހޮޅިގެންދާ ކަމެއް ނޫން. އެހެން ނަމަވެސް އަމިއްލައަށް މުއުޖިޒާތަކަށް އެދިގެން އެ މުޢުޖިޒާތެއް ދެއްކެވުމުން އެ މުޢުޖިޒާތަކަށް އިންކާރުކޮށް ދެން ވެސް ތަޙައްދީ ކުރުމަކީ ދުނިޔޭގައި ވެސް މުޞީބާތާ އެމީހުން ކުރިމަތިލާން ޖެހޭ ކަމެއް. މިކަން ނުބުއްވަތުގެ ތާރީޚުން ވަރަށް ސާފުކޮށް އަޅުގަނޑުމެންނަށް ފެނޭ. ޞާލިޙުގެފާނުގެ ހާދިސާއިން ވެސް މި އިބްރަތް ހާސިލުވޭ. ޞާލިޙުގެފާނުގެ ގައުމަށް ފޮނުއްވި އަންހެން ޖަމަލުކޮޅަކީ އެ ގައުމުގެ މީހުން އެދިގެން ފޮނުއްވި ޖަމަލުކޮޅެއް. އެމީހުންނަށް ފޮނުއްވި އަޒާބުގެ ސަބަބަކަށް ވެގެން ދިޔައީ އެ ޖަމަލުކޮޅާ މެދު އެމީހުން ޢަމަލުކުރި ގޮތް." މައްކާގެ އުއްމުލްޤުރާ ޔުނިވަރސިޓީގެ އުސްތާޒެއް ކަމުގައިވާ ޑރ. ޢާދިލް ބާނާޢިމާ ވިދާޅުވިއެވެ.\nޞާލިޙުގެފާނުގެ ޤައުމަށް ފޮނުއްވުނު އަޒާބުގެ ފަހުން އެކަލޭގެފާނު ދިރިއުޅުއްވީ ޙަޟްރަމައުތުގައި ކަމަށް ބުނެވޭ ފަދައިން، އެކަލޭގެފާނު ދިރިއުޅުއްވީ ފަލަސްޠީނުގެ ބިމުގައި ކަމަށް ވެސް ބުނެވެއެވެ. ފަލަސްޠީނުގެ ބިމުގައި ވެސް ޞާލިޙުގެފާނަށް ނިސްބަތް ކުރެވޭ އަސަރުތަކެއް އެބަ ހުށްޓެވެ. މި އަސަރުތަކުގެ މާނައަކީ ކޮންމެވެސް އެއް ދުވަސްވަރެއްގައި، ޞާލިޙުގެފާނު ފަލަސްޠީނުގެ ބިމުގައި އުޅުއްވިއޭއެވެ. އެހެންނަމަވެސް އެކަލޭގެފާނު އަވަހާރަވެ ފަސްދާނުލެވިފައިވަނީ ފަލަސްޠީނުގައި ކަމަށް ތާރީޚީ ގޮތުން ހެތްކެއް ފެންނާކަށް ނެތެވެ. ތާރީޚީ ގޮތުން ބުރަވެވެނީ ޔަމަނުގެ ޙަޟްރަމައުތުގައި އެކަލޭގެފާނު އަވަހާރަވެ ފަސްދާނުލެވިފައިވާ ކަމަށެވެ.


ރައީސް ޔާމީންގެ ސަލާމަތާއި ރައްކާތެރިކަން ކަށަވަރުކޮށްދޭން ގޮވާލައިފި – My WordPress\nރައީސް ޔާމީންގެ ސަލާމަތާއި ރައްކާތެރިކަން ކަށަވަރުކޮށްދޭން ގޮވާލައިފި\nއިދިކޮޅު ސިޔާސީ ލީޑަރު، ރައީސް އަބްދުﷲ ޔާމީން އަބްދުލްގައްޔޫމަށް ޓެރަރިސްޓް ހަމަލާއެއް ދިނުމަށް ގޮވާލާ ފޭސްބުކްގައި ލިޔުނު މީހާގެ މައްސަލަ ބަލައި، ރައީސް ޔާމީންގެ ސަލާމަތާއި ރައްކާތެރިކަން ކަށަވަރު ކޮށްދިނުމަށް ޕްރޮގްރެސިވް ކޮންގްރެސް ކޯލިޝަނުން ގޮވާލައިފިއެވެ.\nއެ ކޯލިޝަނުން ރޭ ނެރުނު ބަޔާނެއްގައި ބުނީ، ރައީސް ޔާމީންގެ ހަށި ގޮއްވާލުމަށް ހިތްވަރުދީ، އަލީ ޔާސިރު ނަމަކަށް ކިޔާ މީހަކު އޭނާގެ ފޭސްބުކް އެކައުންޓްގައި ޕޯސްޓެއް ކުރި ކުރުމާއިމެދު ކޯލިޝަނުން ނުހަނު ކަންބޮޑުވާ ކަމަށެވެ.\nމިފަދަ ނުރައްކާތެރި ޢަމަލު ހިންގުމަށް ގޮވާލާ، އެފަދަ ކަންކަމަށް ހިތްވަރު ދެމުން ގެންދާ ފަރާތްތަކުގެ މައްސަލަތައް ނުބެލި އެފަދަ ފަރާތްތައް މުޖުތަމަޢު ތެރެއަށް ދޫވެފައި ތިބުމަކީ ޤައުމުގެ ސަލާމަތަށް އިތުރު ގެއްލުންތައް ކުރިމަތިވެގެން ހިންގައިދާނެ ކަމެއް ކަމަށްވެސް ބަޔާނުގައި ވަނީ ބުނެފައެވެ.\nނުރައްކާތެރި ޓެރަރިސްޓް ޢަމަލުތައް ހިންގުމަށް ގޮވާލާ ފަރާތްތަކުން އެކަން ކުރަނީ ކޮންމެ ފަދަ މަޤްޞަދެއްގައި ކަމުގައިވީނަމަވެސް، އެފަދަ މައްސަލަތަކަކީ ކުދި ކުދި ކަންކަން ކަމުގައި ދެކި އަޅާނުލެވި، ނުބެލި ދޫކޮށްލެވިއްޖެނަމަ، އެފަދަ ކަންކަން ކުރުމުގެ ވިސްނުން ގެންގުޅޭ ފަރާތްތަކަށް ހިތްވަރު ލިބި އެފަދަ ނުރައްކާތެރި ޢަމަލުތައް ރާއްޖޭގައި ހިންގުމުގެ ފުރުޞަތު އިތުރުވެގެން ހިނގައިދާނެ ކަމަށްވެސް އިދިކޮޅުން ވަނީ ބުނެފައެވެ.\nރައީސް ޔާމީން ގޭގައި ހުންނަވަނިކޮށް އެމަނިކުފާނަށް ހަމަލާ ދިނުމަށް ގޮވާލި ފަރާތް ހޯދާ މިހާރުން މިހާރަށް ހައްޔަރުކޮށް މައްސަލަ ބެލުމަށްވެސް އިދިކޮޅު ކޯލިޝަނުން ވަނީ އިލްތިމާސްކޮށްފައެވެ. އަދި ޤާނޫނީ ގޮތުން އަޅަން ޖެހޭ ފިޔަވަޅުތައް އެޅުމަށް ޕޮލިސްގައި އެދިފައިވާނެ ކަމަށްވެސް އިދިކޮޅުން ބުނެއެވެ.


Sea Gear ge "Odi Sale" roadha mahuge niyalah ithuru koffi | Mihaaru\nމިދިޔަ މަހު 15 ގައި ފެށި ސީގިއާ "އޮޑި ސޭލް" ރޯދަ މަހުގެ ނިޔަލަށް ވަނީ އިތުރުކޮށްފައި\nސީގިއާގެ "އޮޑި ސޭލް" ރޯދަ މަހުގެ ނިޔަލަށް އިތުރުކުކޮށްފި\n18 މެއި 2017 - 10:40\nސީގިއާ އިން ކުރިއަށް ގެންދާ، ދޯނި ފަހަރަށް ހާއްސަ "އޮޑި ސޭލް"ގެ މުއްދަތު އަންނަ މަހުގެ 24ގެ ނިޔަލަށް އިތުރު ކޮށްފި އެވެ.\nފަސް ލައްކަ ރުފިޔާގެ އިނާމާ އެކު ކުރިއަށް ގެންދާ ޕްރޮމޯޝަނުގައި ބައިވެރިވެވެނީ އެ ފިހާރައިން ކުރާ ކޮންމެ ވިޔަފާރިއަކަށް ލިބޭ ކޫޕަންތައް ހުށަހަޅާ ފަރާތްތަކަށެވެ. ކޫޕަން ހުށަހަޅާ މީހުންގެ މެދުގައި ގުރުއަތުލައިގެން ހާއްސަ ތިން އިނާމެއް ދޭނެ އެވެ.\nއެއް ވަނަ ލިބޭ ނަސީބުވެރިޔާ އަށް 10 ފޫޓުގެ ފައިބަ ލޯންޗެއް ލިބޭނެ އެވެ. ދެ ވަނަ އިނާމަކީ މެރިން ރެފްރިޖަރޭޓަރެކެވެ. އަދި ތިން ވަނަ އަށް އިލެކްޓްރިކް އައުޓްބޯޑް އިންޖީނެއް ލިބޭއިރު މި ތިން ވަނައިގެ އިތުރަށް ވެސް ކޮންމެ ދުވަހަކު ނަސީބު ވެރިއެއް ހޮވައި އެކި އިނާމުތައް ހޯދުމުގެ ފުރުސަތު އޮންނާނެ އެވެ. އޭޕްރީލް 15 ގައި ފެށި މި ޕްރޮމޯޝަނަށް އޮޑިވެރިންގެ ބޮޑު ތަރުހީބެއް ލިބެމުން އަންނަ ކަމަށް ސީގިއާގެ މެނޭޖަރު އަހުމަދު ނިޔާޒް ވިދާޅުވި އެވެ. ރޯދަޔާ ދިމާކޮށް އޮޑި އެހެލައި މަރާމަތުކުރާ އިރު، އޮޑިވެރިންނަށް ބޭނުންވާނޭ ހުރިހާ އެއްޗެއް ސީގިއާ ފިހާރައިން އަގުހެޔޮކޮށް ލިބެން ހުންނާނެ ކަމަށް އޭނާ ވިދާޅުވި އެވެ. މި ޕްރޮމޯޝަނުގައި އޮޑިދޯނި ފަހަރަށް ބޭނުންވާ ތަފާތު އެކި ވައްތަރުގެ ސާމާނުން 80 ޕަސަންޓާ ހަމައަށް ޑިސްކައުންޓް ލިބޭނެ އެވެ.\n"އޮޑި ސޭލް" ގައި ސީގިއާ އިން 80 ޕަސަންޓާ ހަމައަށް ޑިސްކައުންޓް ލިބޭނެ\nކަނޑު އުނޅަދު ފަހަރަށް ބޭނުންވާ ފެންވަރު ރަނގަޅު ސާމާނު ފޯރުކޮށްދޭ މަޝްހޫރު ކުންފުންޏެއް ކަމަށްވާ ސިލްވާ ސޭންޑްސް އިން ސީގިއާ ފިހާރަ ހުޅުވީ 2014 ވަނަ އަހަރު އެވެ. ނަން މަޝްހޫރު މޮޅު ބްރޭންޑްތަކުގެ ގިނަ އުފެއްދުން ރާއްޖެ އެތެރެކޮށް ސީގިއާ އިން އާންމުންނަށް ފޯރުކޮށްދެ އެވެ. ކަނޑު އުޅަނދުފަހަރަށް މޮޅު ސީޖެޓް ބްރޭންޑްގެ އެންޓި ފޯލިން، ސުޕާ ފިލްޓާ، ރޮބްލައިން ބްރޭންޑުގެ މޮޅު ވައު އަދި ޔޮޓިކޯން ފަދަ ބްރޭންޑްތަކުގެ ގިނަ އުފެއްދުންތައް އެ ފިހާރައިން ލިބެ އެވެ.\nއިތުރު ލިޔުންތައް މަސް ދޯނި ވިޔަފާރި ޕްރޮމޯޝަން ސީ ގިއާ ރޯދަމަސް 2017\nޑޫސާން ޑައިވޫ އިންޖީނާ އެކު ދެ ލައްކަ ރުފިޔާގެ ތަކެތި


Benchun arai Messi Barcelona molhukohdheefi | Mihaaru\nބާސެލޯނާގެ ޖޯޑީ އަލްބާ (ކ) އާއި ލިއޮނަލް މެސީ އުފާފާޅުކުރަނީ. --ފޮޓޯ: އޭއެފްޕީ\n21 ޖެނުއަރީ 2019 - 08:46 21 comments\nބާސެލޯނާ ވަނީ މި މޮޅާ އެކު އަނެއްކާ ވެސް ތާވަލުގެ އެއް ވަނައިގައި ފަސް ޕޮއިންޓުގެ ލީޑު ނަގައިފަ އެވެ. ލީޑު ވަގުތީ ގޮތުން ކުޑަވީ މި ހަފުތާގައި އެތުލެޓިކޯ މެޑްރިޑާއި ރެއާލް މެޑްރިޑް ކުޅުނު މެޗުތަކުން މޮޅުވެފައިވާތީ އެވެ. ބާސެލޯނާ 46 ޕޮއިންޓާ އެކު އެއް ވަނައިގައި އޮތްއިރު ދެ ވަނައިގައި އެތުލެޓިކޯ އޮތީ 41 ޕޮއިންޓާ އެކު އެވެ. ތިން ވަނައިގައި މެޑްރިޑް އޮތީ 36 ޕޮއިންޓް ހަމަކޮށްގެންނެވެ.\nކޭމްޕް ނޯ ސްޓޭޑިއަމުގައި ރޭ ކުޅުނު މެޗުގައި ބާސެލޯނާ އަށް ޑެމްބެލޭ ކުރި ހޯދައިދިނީ 32 ވަނަ މިނެޓުގަ އެވެ. ޖޯޑީ އަލްބާ އޭރިއާ ބޭރުން ޖައްސާލި ބޯޅަ ޑެމްބެލޭ އޭރިއާ ތެރެއިން ފޮނުވާލުމުން ގޯލަށް ވަނީ ދަނޑީގައި ވެސް ޖެހިފަ އެވެ. އޭނާ ވަރަށް މޮޅު ކުޅުމެއް ދެއްކި ނަމަވެސް އަނިޔާވެ، 69 ވަނަ މިނެޓުގައި ބާލަން ޖެހުނީ އެވެ.\nއަދި 57 ވަނަ މިނެޓުގައި ލެގަނޭސް އިން އެއްވަރުކުރުމާ އެކު ބާސެލޯނާގެ ކޯޗު އާނެސްޓޯ ވަލްވާޑޭ އަށް ޖެހުނީ މެސީ އަރުވާށެވެ. އޭގެ ހަތް މިނެޓު ފަހުން މެސީ ތަނަވަސްކުރި ފުރުސަތެއްގައި ލުއިސް ސުއަރޭޒް ގޯލް ޖަހައި ބާސެލޯނާ އަށް އެއްވަރުކޮށްދިނެވެ. ލެގަނޭސް ކުޅުންތެރިއެއް ކައިރިން ނައްޓާލައި އުންޑައެއްގެ ބާރު މިނުގައި މެސީ ގޯލުގެ މަތީ ކަނަށް ފޮނުވާލި ބޯޅަ ގޯލްކީޕަރު ޕަންޗްކުރުމުން، ސުއަރޭޒް ވަނީ އެ ބޯޅަ ގޯލުގެ ތެރެއަށް ވައްދާލައިފަ އެވެ. އޭނާ ކީޕަރަށް ފައުލްކުރި ކަމަށް ބުނެ ލެގަނޭސް އިން މައްސަލަ ވެސް ޖެއްސި އެވެ. އެކަމަކު ވީޑިއޯ އެސިސްޓަންޓް ރެފްރީ (ވީއޭއާރް) ބުރަވީ ބާސެލޯނާ ކޮޅަށެވެ.\nބާސެލޯނާ އިން ހައްގު މޮޅު ކަށަވަރުކުރީ، އިތުރު ވަގުތުގެ ތެރޭ މެސީ ޖެހި ގޯލުންނެވެ. އަލްބާ ދިން ބޯޅަ އޭރިއާ ތެރެއިން ކޮންޓްރޯލްކޮށްލުމަށް ފަހު ގޯލުގެ މަތީ ދާގަނޑަށް އަމާޒުކޮށްލީ އެވެ.\nމި މެޗުން މޮޅުވި ނަމަވެސް ބާސެލޯނާގެ ކޯޗަށް އޮތް ހިތްހަމަނުޖެހުމަކީ ޑެމްބެލޭގެ ކުޑަހުޅަށް އަނިޔާވުމެވެ. ތަފްސީލްތައް އެނގެނީ މިއަދު ހަދާ ޓެސްޓްތަކަށް ފަހު އެވެ. ވަރަށް ބޮޑު އަގަކަށް މިދިޔަ ސީޒަނުގައި ގެނައި ޑެމްބެލޭ އަށް އަނިޔާގެ ސަބަބުން މިދިޔަ ސީޒަނުގެ ވެސް އެއްބައި ގެއްލުނެވެ. އޭނާ މި ފަހަރު ފޯމަކަށް އެޅިފައި އޮއްވާ ގިނަ ދުވަސްތަކަށް ކުޅުމާ ދުރަށް ދާން ޖެހިއްޖެ ނަމަ މައްސަލަތަކެއް ދިމާވާނެ އެވެ.


BREAKING NEWS: PPM In Muzaaharaa Ah Nikuhnany - Vaguthu\nޕީޕީއެމްއިން މުޒާހަރާއަށް ނިކުންނަނީ\nއޮޅުވާލި ވޯޓާއި ގުޅިގެން އެކަމާއި ދެކޮޅަށް އަޑު އުފުލުމަށް މިރޭ ނިކުންނާނެ ކަމަށް ވެރިކަން ކުރާ ޕާޓީ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ގެ ކައުންސިލް ބައެއް މެންބަރުން ވިދާޅުވެއްޖެއެވެ.\nޕީޕީއެމް އިން މުޒާހަރާއަށް ނުކުންނަ ކަން އިއުލާނުކޮށް، އެ ޕާޓީގެ ކައުންސިލް މެންބަރު އަދި މޯލްޑިވްސް ޕޯޓްސް ލިމިޓެޑްގެ ސީއީއޯ އަބްދުއް ރައްޒާގް ހަލީމް ވިދާޅުވީ، އޮޅުވާލި ވޯޓާއި ގުޅިގެން އިންސާފް ހޯދުމަށް އަޑު އުފުލުމަށް މިރޭ 9:00 ޖަހާއިރު ޕީޕީއެމް އޮފީސް، ހ، ހުރަފާ ކުރިމައްޗަށް އައުމަށެވެ.\nޕީޕީއެމް އިން ބުނަމުން ދަނީ ރިޔާސީ އިންތިޚާބާ ގުޅިގެން އިންތިޚާބުގައި އޮޅުވާލުންތަކާއި، މަކަރު ހެދުންތަކުގެ އަޑުތައް މީސްމީޑިއާގައި ދެކެވެމުންދާ ކަމަށެވެ. އަދި މިކަންކަމާ އީސީން ޖަވާބުދާރީ ވާންޖެހޭނެ ކަމަށެވެ.\nއަދި އިލެކްޝަންސް ކޮމިޝަނުގެ ރައީސްގެ އެކައުންޓަށް5މިލިއަން ޑޮލަރު ޖަމާކޮށްފައިވާ ވާހަކަތަކަކާއި، ވޯޓު ކަރުދާސް ނުއަގުގައި އިދިކޮޅު އިއްތިހާދުގެ ލީޑަރެއްގެ މެޖޯރިޓީ ހިއްޞާ އޮންނަ ކުންފުންޏަކުން ޕްރިންޓުކުރި މައްސަލައެއްގެ އިތުރުން، އިލެކްޝަންސް ކޮމިޝަނުގެ އޮފިޝަލުން ވޯޓު ކަރުދާސްތަކުގައި ފާހަކަޖެހުމަށް ފާޑެއްގެ ގަލަމެއް ގޮތަށް ބޭނުންކުރެވޭ އަނގޮޓިތަކެއް ބޭނުން ކުރިކަމަށް މީސްމީޑިއާގައި ދަނީ ދައުރުވަމުންނެވެ. މިކަންކަމަށް ޖަވާބުދާރީވުމަށް ޕީޕީއެމް އިންވެސް ވަނީ ގޮވާލާފައެވެ.\nއެ ޕާޓީން މިގޮތަށް ބުނަމުންދާއިރު، އިލެކްޝަން ކޮމިޝަންގެ ރައީސް އަހުމަދު ޝަރީފް އާއި ކާކުން ނޭނގޭ މީހެއްގެ އޯޑިއޯއެއްވެސް މިއަދު ވަނީ ލީކު ވެފައެވެ.\nނިކުމެބަލަ.. ނިކުތީ ރޫޅާލީ.. ބަލި ޤަބޫލްކުރޭ\nއޮކްޓޯބަރ 1, 2018 19:11\nރޫޅާ އެއް ނުލެވޭނެ.ކައޭ މެން ހިތުން މިހާރު ރައީސް އަކީ އިބޫ ދޯ.. ހައްހައްހާ އެގޮލާާަަަައަދި ހުވާ ވެސް ނުކުރެ..އަދި ގަދަ ވެ އެންނު އެބަ\nލޮލް! ގަދަވީމަތާ ބިރުން އެއްގޮތް ނެތިއްޔާ އަނެއް ގޮތުން ވެސް ބަލި ގަބޫލް ނުކުރަން ތެޅިބާލަނީ! ހަހަހަހަހާ!\nއޮކްޓޯބަރ 1, 2018 19:14\nއަޅެ ނިކަން ނިކުމެބަލަ،2މީހުންވެސް ހަމަނުވާ ޕާޓީ\nއޮކްޓޯބަރ 1, 2018 19:05\nމުޒަހާރާ ވެސް ކުރަންވީ. ވޯޓުއެހެރީ އޮޅުވާ ލާފަ.\nއޮކްޓޯބަރ 1, 2018 19:18\nމާ ފަހުން ގެޓުވީދޯ ވެރިކަން ގެއްލުންކަން! ޕަކާސް\nރާއްޖޭގެ ސަރުކާރުގެ މުއައްސަސާތަކުން އެއޮތީ ގޮތް ނިންމާފަ...ޕޕއމ ސޮރީ\nހަމަ ހިނި އަންނަނީ... ވޯޓު ފޮށިތަކުގަ ތިބީ މެޑަމް އޮފީހުން ފޮނުވި ލިސްޓްގަ ތިބި ސީދާ ޕީޕީއެމްގެ އެކްޓިވިސްޓުން.. ވޯޓު ގުނީ އެމީހުން..ނަތީޖާ ޝީޓު ތަކުގަ ސޮއިކުރީ އެމީހުން..ދެން ވޯޓު ގުނީ ރައްޔިތުން ކުރިމަތީ... ދެން ކޮންބައެއް އޮޅުވާލީ...\nބަލިގަބޫލްކޮއްގެން ތިބީމުސް ވޯޓުއޮޅުވާ ނުލިނަމަ މިހާރު މީސްމީޑިޔާތަކުން ބުނާގޮތުން ވަރައްސައްކުވޯޓުއޮޅުވާލިކަން ކޮންމެސް ކަހަލަގެ ކޮރޮޕްސަންތަކެއް ވޯޓައް ވަދެފި\nނިކުންނާނަން ރޫޅާވެސް ނުލެވޭނެ އެމް.ޑީ.ޕީ އައްވުރެން ހިތްވަރު ހުންނާނެ\nއޮކްޓޯބަރ 1, 2018 19:46\nނެކްސްޓް ޖޯކް ޕްލީޒް!!!!\nއޮކްޓޯބަރ 1, 2018 19:33\nހޭބަލިނުވޭ.. މީކީ ކަލޭމެންކަހަލަ ފިނޑިންނެއްނޫނޭ ..\nމިސާލަކަށް ޝަރީފު އަށް ރިޝްވަތު ދިނިއްޔޯ، ޝަރީފަކީ މޮޔައެއްތަ މިދުވަސްވަރު އެކައުންޓަށް ތިހާ ބައިވަރު ލާރި ޖަމާކުރަން. އޭނައަށްވެސް އިނގޭނެ ދެން މިހާރު ކުރާވަރު ކަންތަކާ ނުކުރާނެ ވަރުގެ ކަންތައްތައް. މަހަމަ ހީހީ ހަލާކު . ކުޑަކުދިން ދައްކާ ކަހަލަ ވާހަކަ ނުދައްކަބަލަ ޕީޕީ ކުދިންވެސް.\nއެމްޑީޕީއަކީ އިހުލާސްތެރި މީހުނޯ މިގައުމުގަވެސް ތިބި.. އެކަމަކު އެމީހުންނަކީ ބޭރުގެ ޕަޕެޓުން.. އެމީހުންނަކީ އެންމެ ކޮރަޓްމީހުން.. އެމީހުން އަމިއްލަޔަށްވެސް ގަބޫލުކުރޭ އެމީހުންހިންގާ ކޮރަޕްޝަންގެ ކުޅިގަނޑު.. އަދިވެސް އަނިޔާވެރިއެއްނޫން؟ ކޮރަޕްޓެއްނޫން؟\nއޮކްޓޯބަރ 1, 2018 19:40\nދެން ބޮކިއަރުވަން ބޭނުންވިއަސް އެކަމެއް ނުވާނެ، ބަލި ޤަބޫލުކިރަން ޖެހޭނީ، އެނޫން އެއްވެސް ޗޮއިސްއެއް ނެއް\nއޮކްޓޯބަރ 1, 2018 19:43\nޢިންޝާﷲ ރަނގޅުވާނެ ހުރިހާ ކަމެއް.ކީޕް ގޮއިން\nހަޖަމް ކުރެެ ޕޕ މިިިިިިިހުން\nއޮކްޓޯބަރ 1, 2018 20:02\nނިކަން ނަގާބަލަ ވޯޓެއް، އަދި ނިގިޔަސް ހޭބަލިވާވަރުގެ ބައްޔަކުން ބަލި ކުރާނަން، ޔާމީނު އެކަނި ވޯޓު ފޮށި ކައިރީގަ ހުރެވުނަސް ހެޔޮ،\nއޮކްޓޯބަރ 1, 2018 20:12\nހިއެއްނުވޭ ނިކުންނާނެމީހަކު ވާނެހެނެއް،\nއޮކްޓޯބަރ 1, 2018 20:15\nތިޔަބުނާ އަނގޮޓި ގަލަން ބޭނުންކުރީ ކޮންތަނެއްގަބާ.މަވޯޓުލީ މަރުކަޒުގަ ނެތް ޔަގީނުންވެސް. ގަލަމުގެ ވާހަކަ އާއިނކަރުދާހާ ގުޅުންހުރި ކަންތައް ކުރިން ރައްޔިތުންނައް ނޭނގީ ކީއްވެ.ބާރު އޮތް އިރު ސަމާލު ކަމައް ނުގެނައީ ކީއްވެ. ޕޕއމ ކުދިން އަމިއްލައައް ޖަރީމާ ހިންގާފަ ބަލި ގަބޫލް ކޮށްބަލަ\nސަޅި! ހަމަ ނިކުންނަން ޖެހޭ\nއޮކްޓޯބަރ 1, 2018 20:19\nބަލަ މިތިބަ މޮޔައިންނޭ... ޝަރީފްއާއި ހަމަޔަށް ދިއުމުގެ ކުރިންވެސް ވަގުތީ ނަތީޖާއިންވެސް އެގޭނެ، މުޅި އިލެކްޝަން ފެށިގެން ގޮސް ވޯޓު ގުނާ ކުއްޖާ ހަމަޔަށް ޔާމީންގެ ނިގޫއޮތީ ފޯރާފައި ދެން ކޮން ވޯޓެއް އޮޅުވާލެވޭނީ.... މަހީހީ ހަލާކު، ދެންވެސް ވޯޓެއް މިގައުމުގައި އަޅައިފިއްޔާ ވަހީދުއަށް ވީވަރުވެސް ނުވާނެ\nމީހުން މުޒާހަރާކުރޭތަ އަހަރެމެންނަށް ވައްކަން ކުރެވޭނެގޮތެއް ރައްޔިތުން ފަހިކޮށްދޭށޭ ކިޔާފަ. ބަލަ ވޯޓުފޮށިތަކާ ހަވާލުވެ، ވޯޓު ކަރުދާސް ދޫކޮށް ލިޔެ، ލިސްޓްގަ މާކްކޮށް ހުރިހާކަމެއް ކުރަންތިބީ ޔާމީނުގެ މީހުން. އެގޮތުން ގަތް އައިޑީ ތަކަށް އެޅިވަރެއް އެގޭނީވެސް އެމީހުންނަށއ. ވީއިރު ކިންވަގުވޯޓެކޭ ތިކިޔަނީ. ތިދައްކަނީ ތިމާމެންގެ އަމިއްލަ ވާހަކަ\nޤާނޫނާއި ޤަވާޢިދާއި އެއްގޮތްވާ ގޮތުގެމަތިން އިޖުތިހާދު ކުރެވޭނީ ކަނޑައެޅިގެން ވަކިކަމަކަށް އެޑްރެސްކޮށް، އެކަމެއްގެ ވާހަކަ ކަމާބެހޭ މުޢްސަސާގައި ލިޔުމަކުން ދަންނަވައި އެކަމަކަށް ހުއްދަހޯދައިގެންނެވެ.\nއޮކްޓޯބަރ 2, 2018 10:07\nބުއްދިސަލާމަތުން ހުރިމީހަކު ގަބޫލެއް ނުކުރާނެ ތިނަތީޖާެއެއް....


Category » ޚާއްޞަ ފައިލް\nحامداً ومصلِّياً ومسلِّماً أما بعد. އާދެ! އިރުގެ އަލިކަމާއި އަދި އެއިގެހޫނުކަންދެކި އިރާދިމާލަށް ކުއްތާ ވައްވައްޖެހުމަކުން ފަހަރެއްގައިވެސް އިރުގެ އަލިކަމާއި، އަދި އެއިގެ ހޫނުކަން ފަނޑުނުވާނެއެވެ. އަޅުގަނޑު ގަލަމް މިއުފުލައިލީއަކީ ފަހަރެއްގައިވެސް ބައެއްގެތެރޭގައި އަމަށުންހުރި މީހަކު އޮރިޔާން ކުރާކަށެއް ނޫނެވެ. މިހެން މިދެންނެވީ އަޅުގަނޑު އިތުރަށް އޭނާ އޮރިޔާންކުރާނެ ތަނެއްނެތީމައެވެ.\nދަންނަވަންތޯއެވެ! ކެރިގެންހުރެ އެންމެފުރަތަމަ ބަހެއްބުނެލީ އިބުލީސްއެވެ. ﷲގެ ޙަޟްރަތުގައި އޭތި ކެރިގެންހުރެ ބުންޏެވެ. "އިނބައިލާހުގެ ޢިއްޒަތް ގަންދީބުނަމޭ، އެ އެންމެން މަގުފުރައްދާނަމޭ." ހަމަޔަޤީނުންވެސް ގަދަކީރިތިވަންތަ މާތް ޙައްޤުއިލާހުގެ ޙަޟްރަތުގައި އޭތި މިހެން ބުނީއަކީ ނުކެރިއެއްނޫނެވެ. ކެރިގެންހުރެއެވެ. ދެންމިގޮތަށް ކެރިގެންހުރެ ބަހެއްބުނީ ފިރުޢައުނެވެ. އޭނާ ބުންޏެވެ. "އަހުރެންނީ ކަލޭމެންގެ އެންމެމަތިވެރި އިލާހޭ" މިހެން ބުނީއަކީ ނުކެރިއެއްނޫނެވެ. ކެރިގެންހުރެއެވެ. އަދި ބުނަންތޯއެވެ! މިގޮތަށް މިއުއްމަތުގައިވެސް ކެރިގެންހުރެ ބަސްތައް ބުނެލިމީހުން މަދެއްނޫނެވެ. ނަބީކަމަށް ދަޢުވާކުރި އެންމެންވެސް ދަޢުވާކުރީ ކެރިގެންތިބެއެވެ. މިއުއްމަތުގެ މާތްރަސޫލާ ޞައްލަﷲ ޢަލައިހި ވަސައްލަމަގެ މައްޗަށް އިލްޒާމުތައް އަޅުވައި، ރަސޫލުﷲ ޞައްލަﷲ ޢަލައިހި ވަސައްލަމަގެ މަތިވެރި ޝާނަށް އުނިކަންލިބޭ ބަސްތައް ބުނެ، އަދި ރަސޫލުﷲ ޞައްލަﷲ ޢަލައިހި ވަސައްލަމަގެ ޙަދީޘްތައް ދޮގުކޮށް، އަދި އެޙަދީޘްތައް އަމިއްލައިން ހަދަހަދައިގެން ބަޔާންކޮށް ހެދުން މިއުއްމަތުގައި މުނާފިޤުންގެ ސިލްސިލާއިން ހިނގަމުން އައިސްފައިވެއެވެ. ނަމަވެސް މިސިލްސިލާގެ ބޮޅުތައް ދިވެހި މާޙައުލުން ފެންނަންފެށީ ވަރަށްފަހުންނެވެ. ކެރިގެންހުރެ ބުނުމުގެ ސިލްސިލާ ފުރަތަމަ ރާއްޖޭގައި ފެށިފައިވަނީ ލިއުމުންނެވެ. މިގޮތުން މިހާރު އަޅުގަނޑުމެން ދިވެހީންގެ އަތްމަތީގައިވާ "ކީރިތި ޤުރުއާނުގެ ދިވެހިތަރުޖަމާ" މީގެ ހެއްކަކަށްފުދެއެވެ. ﷲގެ ކަލާމާމެދު ޖެހިލުންކުޑަކޮށް ހިތުހުރިގޮތަކަށް ތަރުޖަމާކުރުމުގެ އިތުރުން އެއިގެ މާނަތައް ބަދަލުކޮށްފައިވަނީ ނުކުރިއެއްނޫނެވެ. މިގޮތަށް ކެރިގެންތިބެ މިކަންކުރެއްވެވި ބައެއްބޭފުޅުންވަނީ ދުނިޔެ ދޫކުރައްވާފައެވެ. ﷲއެމީހުންގެ ކުށް ޢަފޫކުރައްވަވައި އެމީހުންނަށް ރަޙްމަތް ލައްވާށި އާމީން. އަދި އެއިގެތެރެއިން މިހާރުވެސް ދުނިޔޭގައި ތިއްބެވި ބޭފުޅުންނަށް ތައުބާވެލެއްވުމުގެ ހެޔޮތައުފީޤު ދެއްވަވާށި، އާމީން.\nއާދެ! "ކީރިތި ޤުރުއާނުގެ ދިވެހިތަރުޖަމާ" މިފޮތުގައި އަޅުގަނޑު މިދެންނެވިފަދަ އެތަކެއް މިސާލުވެއެވެ. މިސާލަކަށް ބަޤަރާސޫރަތުގެ 191(ސަތޭކަ ނުވަދިހަ އެކެއް) ވަނައާޔަތަށް ބައްލަވާށެވެ. "ތިޔަބައިމީހުން އެމީހުން، އެމީހުންފެނުނު ކޮންމެތަނަކުން، އެމީހުންނާ ހަނގުރާމަކުރާށެވެ. އަދި އެބައިމީހުން ތިޔަބައިމީހުން ނެރުނުތަނުން ތިޔަބައިމީހުން އެބައިމީހުން ނެރެލާށެވެ. ދީނަށްޓަކައި އަނިޔާވެރިވެ ހާނިކަކޮށްހެދުން ޤަތުލުކުރުމަށްވުރެ ނުބައިކަން ބޮޑެވެ. ޙުރުމަތްތެރިވެގެންވާ މިސްކިތުގައި އެބައިމީހުން ތިޔަބައިމީހުންނާ ހަނގުރާމަކޮށްފުމަށް ދާނދެން ތިޔަބައިމީހުން އެބައިމީހުންނާ ހަނގުރާމަ ނުކުރާށެވެ. އެބައިމީހުން ހަނގުރާމަ ކޮށްފިނަމަ ތިޔަބައިމީހުންވެސް ހަނގުރާމަކޮށް އެބައިމީހުން ޤަތުލުކުރާށެވެ. ކާފިރުންނަށް ޖަޒާދިނުންއޮތީ އެފަދައިންނެވެ." ބައްލަވާށެވެ. ރަނގަޅަށް ވިސްނަވާށެވެ. މިތަރުޖަމާއިން ގެނެވިފައިވާ ބަދަލުތަކާހުރެ ދޭހަވާމާނަ އެއީ ﷲގެ އަމުރު ކަމުގައިވޭތޯއެވެ!\nބުއްދިވެރި ވިސްނޭއަޚުންނޭވެ! މިތަރުޖަމާގައި ގެނެވިފައިވާ ބަދަލުތަކާއި، އަދި ނެރެވިފައިވާ މާނަ އެނގިލައްވާނީ މީގެ އަޞްލު ތަރުޖަމާ އެނގިލެއްވުމުންނެވެ. މީގެ އަޞްލުތަރުޖަމާ ބަޔާންކުރުމުގެ ކުރީގައި މުހިއްމު ބޭނުންތެރި ނުޤުތާއަކަށް އަލިއަޅުވާލާނަމެވެ.\nލޮބުވެތި އަޚުންނޭވެ! ޤުރުއާން ޝަރީފަކީ މީހެއްގެ ބަހެއްނޫނެވެ. މީސްތަކުންގެ ވެރިއިލާހުގެ ކަލާމެވެ. އެއިލާހުގެ ވަޙީއެވެ. އެ އައިސްފައިވަނީ ޚިޠާބީ މޭރުމުންނެވެ. އާދެ! ﷲ އެއިލާހުގެ ލޮބުވެތި ޙަބީބު މުޙައްމަދުއް ރަސޫލުﷲ ޞައްލަﷲ ޢަލައިހި ވަސައްލަމައާ މުޚާޠަބު ކުރައްވައި، ނުވަތަ އެރަސޫލާ ޞައްލަﷲ ޢަލައިހި ވަސައްލަމައަށް އަންގަވައި ވަޙީކުރައްވާފައިވާ އެއިލާހުގެ ވަޙީއެވެ. މޭރުމަކީ ވާހަކަދެއްކުމުގެ މޭރުމެވެ. މިހެންކަމުން ޤުރުއާން ޝަރީފުގެ ތަރުޖަމާ ކުރަމުންދާއިރު ޚާއްޞަގޮތެއްގައި މިކަމަށް ވިސްނަންޖެހެއެވެ. އިލާހީ ވަޙީގައިވަނީ ޝާހީގޮތެވެ. މަތިވެރިކަމާއި، ކިބްރިޔާވަންތަވެރިކަމުން އެވަނީފުރިފައެވެ. ތަރުޖަމާކުރަމުންދާއިރު މިގޮތް ހިފަހައްޓަންޖެހެއެވެ. މިގޮތުން އަސްލު ތަރުޖަމާ ވިދާޅުވާއިރު، މިކަން އިޙްސާސް ވެލައްވާނެއެވެ. ބައްލަވާށެވެ. ބަޤަރާ ސޫރަތުގެ 191 (ސަތޭކަ ނުވަދިހައެކެއް) ވަނަ އާޔަތުގެ އަސްލު ތަރުޖަމާ. "ތިޔަބައިމީހުންނަށް ގަދަކަން—ލިބުނުހެން އެމީހުން ޤަތުލުކުރާށޭ. އަދި އެމީހުން ތިޔަބައިމީހުން ނެރުނުގޮތަށް ތިޔަބައިމީހުން އެމީހުން ނެރޭށޭ. އަދި ޤަތުލުކުރުމަށްވުރެން ފިތުނަނުބައިކަންބޮޑޭ. ޙުރުމަތްތެރިވެގެންވާ މިސްކިތް ކައިރީ ތިޔަބައިމީހުން އެމީހުންނާ ހަނގުރާމަނުކުރާށޭ. އެތާގައި އެމީހުން ތިޔަބައިމީހުންނާ ހަނގުރާމަ ކޮށްފުމަށްދާނދެނޭ. އެބައިމީހުން ތިޔަބައިމީހުންނާ އެތާނގައި ހަނގުރާމަކޮށްފިއްޔާ އެމީހުންޤަތުލުކުރާށޭ. ކާފިރުންގެ ޖަޒާވަނީ އެގޮތަށޭ." މިއީ އަލްމަސްޖިދުލްޙަރާމްގެ ޙުރުމަތްތެރިކަމަށްޓަކައި އެމިސްކިތުގެކައިރީ މުސްލިމުން ހަނގުރާމަ ނުފެށުމަށް އައިޙުކުމް ބަޔާންވެގެންވާ އާޔަތެވެ. ފަހަރެއްގައިވެސް އެމިސްކިތުގައި ހަނގުރާމަފަށައިފުމަށްދާނދެން ކާފިރުންނާ ހަނގުރާމަނުކުރުމަށް އައި ޙުކުމެއްނޫނެވެ. ވިސްނަވާށެވެ. މިގޮތަށް ކެރިގެންހުރެ ޤުރުއާނުގެ ޙުކުމް ބަދަލުކޮށްހަދާނޭބަޔަކު އުފެދިފައިވާއިރު މިއުއްމަތުގެ ރަސޫލާއަށް **ބަސްބުނެ އެރަސޫލާގެ މައްޗަށް ދޮގުއިލްޒާމުއަޅުވާނޭމީހުން އުފެދުމަކީ ޙައިރާންވާންޖެހޭވަރުގެ ކަމެއްނޫނެވެ.\nއެކަމަކު ދަންނަވަންތޯއެވެ! މިހާރަކަށްއައިސް ރީތި ރަނގަޅުގޮތުގައި ބައެއްގެތެރޭގައި މަޝްހޫރުވެގަތުމުގެ ކުޅަދާނަކަންނެތުމުން ބައެއްމީހުން ހަޑިހުތުރު ގޮތްގޮތުން މަޝްހޫރުވާން އުޅެއެވެ. މިގޮތުން މަޝްހޫރުވެގަތުމުގެ އެދުން ބޮލަށްއަރައިގެންގޮސް ބައެއްމީހުން އަމިއްލައަށް އޮރިޔާންވެ މަޝްހޫރުވާން އުޅެއެވެ. ނަމަވެސް ކެރިހުރެބުނުމުގައި އޭނައަކަށް އިބިލީހަކަށްވުރެން ކުރިއެއްނުއެރޭނެއެވެ. އަދި ފިރުޢައުނަކަށްވުރެން މޮޅެއްނުވެވޭނެއެވެ. ވިއްޔާވާނެހާވެސް ވަރަކީ އެމީހުންނާއި އެކުވެވޭނީއެވެ. މިވެސް އެންމެ ރަނގަޅުވަރުކަމުގައިދެކި ފަހަރެއްގައި އޭނާ ފުދިގެންފާނެއެވެ.\nދަންނާށެވެ! މުދަލާއި ޖާހުގެ ދަހިވެތިކަން އެމީހެއްގެ މައްޗަށް ގަދަވެއްޖެމީހާ އޭނާގެދީން ފުނޑުފުނޑުކުރާކަށެއް ފަސްނުޖެހޭނެއެވެ. އަދި ލަދުޙަޔާތްނެތިއްޖެމީހާ ހިތުހުރި ކޮންމެކަމެއްކުރުމަށާއި، އަދި ހިތަށްއެރި ކޮންމެއެއްޗެއް ބުނުމަކަށް ފަސްނުޖެހޭނެއެވެ. މިހާރު ލަދުޙަޔާތް ގެއްލިދަނީ މުދަލާއި، ޖާހުގެއެދުން އޭނާގެ ހިތުގައިގަދަވެ އެއިގެ ސަބަބުން ބޮޑާކަން އޭނާގެމައްޗަށް ވެރިވުމުންނެވެ. އެއިރުން އޭނާ ކެރިގެންހުރެ ކޮންމެފަދައެއްޗެއްވެސް ބުނެލާނެއެވެ.\nއާދެ! ކެރިގެންހުރެބުނުމަށް ތަފާތު ސަބަބުތައްވެއެވެ.\n(1) މިނިވަންކަން މާބޮޑުވުން.\n(2) މުދަލާއި، ޖާހުގެ ދަހިވެތިކަންބޮޑުވުން.\n(4) މުދަލުގެހޫނުކަން ސިކުނޑިއަށް އަސަރުކުރުން.\nމިހަތަރުވަނަގޮތާއި ބެހިގެން ކުއްލިއަކަށް ވާހަކައެއް ހަނދާނަށް އަތުވެއްޖެއެވެ. އިންޑިއާގެ ބުރަހުމަން އާއިލާއެއްގެ ހަވޭލީއެއްގައި ކުނިފުހެންއުޅުނު ހަރީޖަން އަންހެނަކު އެއްދުވަހަކު ކުނިފުހެމުންގޮސް ކުއްލިއަކަށްތެދުވެ ވަރަށްހަމަޖެހިގެންހުރެ ހަވޭލީގެވެރި ބުރަހުމަން އަންހެންމީހާގެ ކައިރީގައި ބުންޏެވެ. "އަޅުގަނޑުގެ އަންހެންދަރިފުޅާއި ކަލޭމެންގެ ފިރިހެންދަރިފުޅު ކައިވެނިކޮށްދެމާ ހިނގާށެވެ. "ހަވޭލީގެވެރި ބުރަހުމަން އަންހެންމީހާ މިކަމާއި މާބޮޑުއަޅާލުމެއްނެތި ހިގައްޖެއެވެ. ހަރީޖަން ކަނބުލޭގެ ހަމައަނެއްދުވަހަކު ވަރަށްހަމަޖެހިލައިގެންހުރެ މިގޮތަށް ހަވޭލީގެވެރި ބުރަހުމަން އަންހެންމީހާ ކައިރީ ބުނެފިއެވެ. ހަރީޖަނުންނަކީ ދަށްފަންތީގެ މީހުންނެވެ. ބުރަހުމަނުންނަކީ މަތީފަންތީގެމީހުންނެވެ. މިހަރީޖަން ކަނބުލޭގެއަށް މިފަދަ އެދުމެއް ފާޅުކުރަން ކެރުނުކަމާއި މެދު ޙައިރާންވެގެން ބުރަހުމަން އަންހެންމީހާ މިވާހަކަ އޭނާގެ ފިރިމީހާގެ ކައިރީގައި ބުނެފިއެވެ. ފިރިމީހާބުންޏެވެ. "މީގެފަހުން އެކަނބުލޭގެ އެގޮތަށް އެދުންފާޅުކޮށްފިއްޔާ އެފާޅުކުރީ ވަކިޚާއްޞަ ތަނެއްގައިތޯ ފާހަނގަކުރާށެވެ. ވަކިއިތުރު އެއްޗެކޭ ނުބުނާށެވެ. ދެންއަނެއްކާވެސް އެއްކަލަ ހަރީޖަން ކަނބުލޭގެ ކުރިއެކޭއެއްގޮތަށް ހަވޭލީގެވެރި އަންހެންމީހާގެ ކުރިމަތީ ވަރަށްހަމަޖެހިލައިގެންހުރެ އޭނާގެ އެއްކަލައެދުން ފާޅުކޮށްފިއެވެ. ހަވޭލީގެ ވެރިއަންހެނުން ވިސްނާލިއިރު އެކަނބުލޭގެ އެގޮތަށް އޭނާގެ އެދުން ފާޅުކުރަމުން އައިސްފައިވަނީ ވަކިޚާއްޞަ ތަނެއްގައެވެ. މިހެންކަމުން ފިރިމީހާއަށް އޭނާމިކަން އަންގައިފިއެވެ. ފިރިމީހާ އަނެއްދުވަހު މަސައްކަތުބަޔަކުގޮވައިގެން ގޮސް އެތަންކޮންނަން އެންގިއެވެ. މަސައްކަތުމީހުން އެތަންކޮންނަމުން ދަނިކޮށް އެތަނުން މުށީގެ ބޮޑުގުޅިއެއް ފެނިއްޖެއެވެ. އެމީހުން އެނެރެބެލިއިރު އެވަނީ އަޝްރަފީތަކަކުން ފުރާލެވިފައެވެ. ހަވޭލީގެވެރި ބުރަހުމަންކަލޭގެ އޭނާގެ އަންހެނުންގެ ކައިރީ ބުންޏެވެ. "އެކަނބުލޭގެ ކުށެއްނެތެވެ. އެކަނބުލޭގެ ކެރިހުރެގެން އޭނާގެ އެދުން ފާޅުކުރަމުންދިޔައީ މިއަޝްރަފީތަކުގެ ހޫނުކަން އޭނާގެ ސިކުނޑިއަށް އަސަރުކުރީމައެވެ. ބަލާށެވެ. މީގެ ފަހުން އެކަނބުލޭގެއަކަށް އޭނާގެ އެދުން ފާޅުކުރާކަށެއް ނުކެރޭނެއެވެ."\nދަންނަވަންތޯއެވެ! ބަޔަކުމީހުން ލާރިގަނޑެއްދިނުމުން އެއިގެހޫނުކަން ސިކުނޑިއަށްވެރިވެ، އެއިގެ ސަބަބުން ދީނާޚިލާފަށް ކެރިގެންހުރެ ބަސްބުނެފައިވާމީހުން އިސްލާމީ ތާރީޚުގައި މަދެއްނޫނެވެ. ވީމާ ޙައިރާންވާކަށްނުޖެހެއެވެ. ފެށުނީއްސުރެން މުސްލިމުންގެތެރޭގައި މުނާފިޤުންވަނީ އުޅެފައެވެ. މުއުމިނުންގެ މަންމަ، ﷲރުއްސުންލެއްވި ސިއްތުނާ ޢާއިޝާ ޞިއްދީޤާގެ މައްޗަށް އިލްޒާމުތައް އަޅުވާލީ މުނާފިޤުންނެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ މައްޗަށް އިލްޒާމުތައް އެޅުވުމުގައި އެމީހުން ފަސްޖެހިފައިނުވެއެވެ. ވީއިރު މިއަދު އަޅުގަނޑުމެންގެ ތެރެއިން އެފަދަ ކަންތައް ފެންނަން ފެށުމުން ތެދުވެރި މުއުމިނުން ޙައިރާންވާކަށް ނުޖެހެއެވެ. އެއިގެ ސަބަބުން ޖެހެނީ އީމާންކަން އިތުރަށް ހަރުދަނާކޮށް ވަރުގަދަކުރާށެވެ. ބާޠިލް ބޯހިއްލާލާ ކޮންމެ ހިނދެއްގައި ޙައްޤުގެ އަލިކަން އިތުރުވެގެން ދާނެއެވެ.\nދަންނާށެވެ! އީމާންކަމަކީ ހިތުތެރޭގައި ޢަޤީދާތަކެއްގެ މައްޗަށް ބިނާވެގެންވާ ޔަޤީންކަމެކެވެ. މިގަދަވެ ބަލިވެއެވެ. މީގެ މިސާލަކީ އަލިފާންގަނޑެއްގެ މިސާލެވެ. ހުއިތަކާއި، ހިކިވިނަތަކުން އަންދާލެވޭ އަލިފާންގަނޑު ބަލިވާނެއެވެ. ހިކިލަކުޑިދަރުތަކުން އަންދާލެވޭ އަލިފާންގަނޑު ގަދަވާނެއެވެ. އެގޮތަށް ޝައިޠާނީވަސްވާސްތަކާއި، ނަފްސުގެ ވަސްވާސްތައް ގަދަވެގެންވާމީހާ ﷲއަށް ބިރުވެތިވެ އެވަސްވާސްތައް އީމާންކަމުގެ އަލިފާންގަނޑުން އަންދާލުމުން އެމީހާގެ އީމާންކަން ގަދަވާނެއެވެ. މިއުސޫލުންބަލާއިރު އީމާންކަންގަދަ ވަރުގަދަމީހުންގެމީހުންގެ ޝައިޠާނީ ވަސްވާސްތަކާއި، ނަފްސާނީވަސްވާސްތައް ގަދަވާނެކަމީ ވަންހަނާވެގެންވާނެކަމެއްނޫނެވެ. ވީމާﷲގެ އަމުރާއި ނަހީއަށް ނުބަލައި ޝައިޠާނީވަސްވާސްތަކާއި، ނަފްސާނީވަސްވާސްތަކަށް ހެއްލިގެންދާމީހުން ތިމަންމެންގެ އީމާންކަން ވަރުގަދައޭ ބުނާބުނުމަކީ ޙަޤީޤަތާއި މުޅީން އިދިކޮޅު ދޮގުދަޢުވާއެކެވެ.\nބައްލަވާށެވެ! ގަދަފަދަ ޙަމަލާތައްދެވެނީ ދިފާޢީނިޡާމު ވަރުގަދަ ތަންތަނަށެވެ. އަޅުގަނޑުމެން ދިވެހީންގެތެރޭގައި ވަރަށް މަޝްހޫރު މަޤޫލާއެކެވެ. "ބޮޑުއޮޑިއަށް ބޮޑުރާޅު ކުޑައޮޑިއަށް ކުޑަރާޅު" މިގޮތުން ﷲގެ އަމުރަށް ކިޔަމަންގަނެ ނަހީތަކުން ދުރުވެގަތުމުގެ ބާރު ގަދަވެގެންދާވަރަކަށް ޝައިޠާނީ އަދި ނަފްސާނީ ޙަމަލާތައް ވަރުގަދަވާނެކަމީ ޝައްކެއްއޮތް ކަމެއްނޫނެވެ. ފަހަރެއްގައިވެސް ޝައިޠާނާގެ ވަސްވާސްތަކަށްހެއްލި، ނަފްސުގެ އެދުންތަކަށް ތަބާވާ މީހެއްގެ އީމާންކަން ވަރުގަދަނުވާނެއެވެ. އޭނާގެ އީމާންކަން ދުވަހަކަށްވުރެންދުވަހެއްދާނީ ބަލިވަމުންނެވެ. އެންމެފަހުން އޭނާގެ އީމާންކަން ހުލިވެދާނެއެވެ. ދަރުއަޅާ އަންދާނުލެވޭ އަލިފާންގަނޑެއް އަނދައަނދާ ނުހުންނާނެއެވެ. އެއަލިފާންގަނޑު އެންމެފަހުން ހުލިވެނިވޭނީއެވެ. އީމާންކަމުގެ އަލިފާންގަނޑު އަންދާލުމަށްވާ ދަރުތަކަކީ ޝައިޠާނީ ވަސްވާސްތަކާއި، ނަފްސާނީވަސްވާސްތަކެވެ. އެއިގެ ބަލިބަލި ވަސްވާސްތައް ހުއިތަކާއި، ވިނަތައް ފަދައެވެ. އަދި ގަދަފަދަ ވަސްވާސްތައް ހިކިލަކުޑިދަރުތައްފަދައެވެ. ވީއިރު ގަދަފަދަ ވަސްވާސްތައް އައުމުން އެވަސްވާސްތައް އީމާންކަމުގެ އަލިފާންގަނޑަށްލައި އަންދާލާމީހެއްގެ އީމާންކަން ގަދަވެގެންދާނެއެވެ.\nއާދެ! ﷲގެ ނަހީތަކަށް އަރައިގަތުމުގެ ވަސްވާސްތައް އައުމުން އެއަށް ޢަމަލުނުކޮށް ދޫކޮށްލާމީހުންނަށް ޖަންނަތުވާކަމުގެ ބަޝާރަތު އިލާހީ ހަޟްރަތުން އައިސްފައިވަނީ މިސަބަބާހުރެއެވެ. ފަހަރެއްގައިވެސް އެވަސްވާސްތަކަށް ޢަމަލުކުރާމީހުންގެ އީމާންކަން ގަދަނުވާނެއެވެ. ޙަޤީޤަތަށް ބުނާނަމަ ބުނަންޖެހެނީ އެފަދަމީހުންގެ އީމާންކަމެއްނުވެއެވެ. ޙަދީޘުގައި "ޒިނޭކުރާމީހާ އޭނާ މުއުމިނަކު ކަމުގައިވާޙާލު ޒިނޭނުކުރެއޭ، އަދި ރާބޯމީހާ އޭނާ މުއުމިނަކު ކަމުގައިވާޙާލު ރާނުބޮއޭ، އަދި ވައްކަން ކުރާމީހާ އޭނާ މުއުމިނަކު ކަމުގައިވާޙާލު ވައްކަންނުކުރެއޭ" މިގޮތަށް އައިސްފައިވެއެވެ. ވީއިރު ކަންފަތުގެޒިނޭއާއި، ލޮލުގެ ޒިނޭ އަދި އަތުގެޒިނޭކުރަމުންދާމީހެއްގެ އީމާންކަމެއް ނުވާނެކަމީ ޝައްކެއް އޮތްކަމެއްނޫނެވެ.\nބައްލަވާށެވެ! މާތްވެގެންވާ އިސްލާމްދީނުގައި ތިމާގެޤަޞްދާއިނުލައި ހިލޭއަންހެނަކަށް ބެލެވޭ ބެލުންފިޔަވައި ޤަޞްދާއިލައިގެން ހިލޭއަންހެނަކަށް ބެލުންހުއްދަނުވާއިރު ހިލޭއަންހެނެއްގެ ގައިގައި ބީހުންހުއްދަވާނީ ކިހިނެކުންތޯއެވެ! ބެލުން ހުއްދަނުވާއިރު ބީހުންހުއްދަނުވާނެކަން އަޅުގނޑުހިތުން ބުއްދިސަލާމަތުން ނެތްގަމާރަކަށް ނުވިސްނުނަސް، ކޮންމެހެޔޮވިސްނޭ ސަލާމަތްބުއްދީގެ ވެރިއަކަށް ވިސްނޭނެއެވެ. މިހެނީބެލުމުގެ ދާއިރާވަނީ ބީހުމުގެ ދާއިރާއަށްވުރެ އިސްވެގެންނެވެ. ބީހުމަށްވުރެން ކުރީގެ ދާއިރާގެ ދޮރުބަންދުކުރެވިފައިވާއިރު ބީހުމުގެ ދާއިރާގެދޮރު ހުޅުވާލެވިފައިވާނީ ކިހިނަކުންތޯއެވެ. ވިސްނަވާށެވެ. ރަސޫލުﷲ ޞައްލަﷲ ޢަލައިހިވަސައްލަމަ އެއީ ނަމޫނާއެވެ. ﷲގެ އަމުރާއި ނަހީ އަޅުގަނޑުމެންނާހަމައަށް ގެނެސްދެއްވާފައިވަނީ ހަމައެކަނި ޙަދީޘްކުރެއްވިކުރެއްވުމަކުން ނޫނެވެ. ރަސޫލުﷲ ޞައްލަﷲ ޢަލައިހިވަސައްލަމަ ވަނީ ﷲގެ އަމުރާއި، ނަހީތަކަށް ޢަމަލުކުރައްވަވާ ދައްކަވާފައެވެ. ﷲ ރަސޫލުﷲ ޞައްލަﷲ ޢަލައިހިވަސައްލަމައަށް ވަޙީކުރައްވަވާ އަންގަވާފައިވެއެވެ. "އެމީހުންގެ ލޯތައް ތިރިކޮށް އަދި އެމީހުންގެ ލަދުގުނަން ރައްކާކުރުމަށް މުއުމިނުން ކައިރީބުނާށޭ" މިއެންގެވުން ﷲއެންގެވީ ކުޅޭކުޅިވަރަކަށް ނޫނެވެ. އަދި މިއިން ބެލުމާއި ލަދުގުނަނާއި ދެމެދުހުރި ގުޅުން ކިތަންމެހާވެސް ސާފުކޮށް ހާމަވެއެވެ. ބެލުމުގެ ކުރީގައިވާ ދާއިރާއަކީ އަޑުއެހުމުގެ ދާއިރާއެވެ. މާތްވެގެންވާ އިސްލާމްދީނުގައި މިދާއިރާގެ ދޮރުތައްވެސްވަނީ ލަދުގުނަނުގެ ރައްކަލަށްޓަކައި ބަންދުކުރައްވަވާފައެވެ. "ހިލޭއަންހެނުންގެ އަޑަކީ ޢައުރައޭ" ޙަދީޘްކުރައްވައި އެދޮރު ބަންދުވެފައިވާކަން ރަސޫލުﷲ ޞައްލަﷲ ޢަލައިހި ވަސައްލަމަވަނީ އުއްމަތަށް އަންގަވާފައެވެ.\nބުއްދިވެރީން ނިކަންވިސްނަވާށެވެ. އަޑުއެހުމާއި، ބެލުމާއި، ބީހުމާއި މިތިންދާއިރާ ފަހަނަޅައިގޮސްގެން މެނުވީ ހިލޭ އަންހެނަކާއިއެކު ލަދުގުނަނުގެޙަރަކާތެއް ނުހިންގޭނެއެވެ. މިހެންކަމުން ލަދުގުނަނުގެ ރައްކަލަށްޓަކައި މާތްވެގެންވާ އިސްލާމްދީނުގައި މިތިންދާއިރާގެ ދޮރުތައް ވަނީބަންދުކުރެވިފައެވެ. އާދެ! ހިލޭއަންހެނުންގެ ލަވައަޑުއެހުމާއި، އެކަނބަލުންގެ ނެށުންބެލުމާއި، އަދި އެކަނބަލުންގައިގައި ބީހުންވަނީ މާތްވެގެންވާއިސްލާމްދީނުގައި މަނާވެގެންނެވެ. އަސްލު ޒިނޭކުރުމާހަމައަށް ވާސިލުވެވޭނީ މިތިންދާއިރާ ފަހަނަޅާދިއުމަށްފަހުގައި ކަމަށްވާތީ މިއިންކޮންމެ ދާއިރާއެއް ފަހަނަޅާދިއުން ބެލެވޭނީ ޒިނޭކަމުގައެވެ. ﷲ ޒިނޭނުކުރާށޭ ވަޙީކުރެއްވެވުން ފިޔަވައި "ޒިނޭއާ ތިޔަބައިމީހުން ކައިރިނުވާށޭ" މިހެންވަޙީކުރެއްވެވީ މިދޮރުތައް ބަންދުކުރެއްވެވުމަށެވެ. ﷲ ރުއްސުންލެއްވި ސިއްތުނާ ޢާއިޝާގެ ކިބައިން ރިވާވެގެންވެއެވެ. އެކަމަނާވިދާޅުވިއެވެ. "ما مسَّ يدُ رسول الله صلى الله عليه وسلم يدَ امرأةٍ قط إلا بحق" (ޔަޢުނީ: ޙައްޤުގޮތުގައި މެނުވީ އެއްގޮތަކަށްވެސް އަންހެނެއްގެ އަތުގައި ރަސޫލުﷲ ޞައްލަﷲ ޢަލައިހި ވަސައްލަމަގެ އަތްޕުޅު ނުބީހެއެވެ.)\nދަންނަވަންތޯއެވެ! "المسّ" މިލަފްޒު ޢަރަބިބަހުގައި އައިސްފައިވަނީ އަތުންއެއްޗެއްގައި ބީހުމުގެ މާނައިގައެވެ. މިއީ މިލަފްޒުގެ އަސްލުމާނައެވެ. ނިކަން އިބްނުލްމަންޡޫރުގެ "ލިސާނުލްޢަރަބް" އަށް ބައްލަވާށެވެ. المس: سمُّك الشيء بيدكز قال الله تعالى: ((وإن طلقتموهنَّ من قبل أن تماسوهن)) وقرئ: ((من قبل أن تمسوهن)) قال أحمد بن يحيى: اختار بعضهم مالم تمسوهنَّ وقال: لأنا وجدنا هذا الحرف في غير موضع من الكتاب بغير ألف: يمسسني بشر فكل شيئ من هذا الكتاب، فهو فعل الرجل من باب الغشبان. وفي حديث فتح خيبر: فمسه بعذاب أي عاقبه. وفي حديث أبي قتادة والميضاة: فأتيته بها فقال: مسوا منها أي خذوا منها الماء وتوضؤوا. ويقال: مَسِسْتُ الشيئ أَمَسَّه مساً إذا لَمَسْتَه بيدك، ثم استعير الأخذ والضرب لأنهما باليد، وا*** للجماع لأنه لمس، وللجن كأن الجن مسته: يقال: به مس من جنون. وقوله تعالى ((ولم يمسسني بشر)) أي لم يمسني على جهة التزوج، ((ولم أك بغيا)) أي ولا قُرِبْتُ على غير حد التزوّج. ޢަރަބިބަސް ނުދަންނަމީހުން ޢަރަބި ރަނގަޅަށް ދަންނަމީހުން ކައިރީން މިކިއުއްވާށެވެ. ކީރިތި ޤުރުއާނުގައި ﷲވަޙީކުރައްވާފައިވެއެވެ. ((لايمسه إلا المطهَّرون)) ((ޔަޢުނީ ޠާހިރުވެގެންވާ ބަޔަކުމެނުވީ އޭގައި ނުބީހޭނެޔޭ.)) ބީހުމުގެ މާނަނޫން އެހެންމާނާގައި މިލަފްޒު ބޭނުންކުރެވިފައިވަނީ މަޖާޒީގޮތުންނެވެ. މިގޮތުން ޖިންނިމޮޔަވުމުގެ މާނާގައި ޤުރުއާނުގައި އައިސްފައިވެއެވެ. ((إلا كما يقوم الذي يتخبطه الشيطان من المسّ)) އަދި ކަމެއްކުރިމަތިވުން، ކަމެއްދިމާވުން މިމާނާގައިވެސް މަޖާޒީގޮތުން ބޭނުންކުރެވިފައިވެއެވެ. ޔޫސުފު ޢަލައހިއްސަލާމްގެ ބޭބެއިންތައް ޔޫސުފުޢަލައިހިސަލާމްގެ އަރިއަހަށް މިޞްރަށް ވަޑައިގެން ވިދާޅުވި ވިދާޅުވުން ޤުރުއާނުގައި ބަޔާންވެގެންވަނީ ((مسنا وأهلنا الضر)) މިގޮތަށެވެ. އައްޔޫބު ޢަލައިހިއްސަލާމް ﷲއަށް ދެންނެވި ދެންނެވުން ޤުރުއާނުގައި އައިސްފައިވަނީ ((إني مسَّني الضر)) މިގޮތަށެވެ. އަދި المسّ މިލަފްޒު ޖިމާޢުވުމުގެ މާނާގައިވެސް މަޖާޒީގޮތުން ޤުރުއާނުގައި އައިސްފައިވެއެވެ. ނަމަވެސް މަރްޔަމް ޢަލައިހައްސަލާމުގެ ވާހަކަ މަރްޔަމްސޫރަތުގައި ބަޔާންވެގެންވާއިރު މިލަފްޒުބޭނުންކުރެވިފައިވަނީ ހަމައެކަނި ޖިމާޢުވުމުގެ މާނާގައެއްނޫނެވެ. މިލަފްޒުގެ އަސްލުމާނަ އާދެ! ބީހުމުގެ މާނާގައެވެ. ޔަޢުނީ: ހުއްދަ ޙަލާލުގޮތުންވިޔަސް އަދި ޙަލާލުގޮތް ނުވިޔަސް މިހާތަނަށް ފިރިހެނަކު އެކަމަނާގެ ގައިގައި އެންމެކުޑަވެގެން އަތުން ބީހިފައިނުވާއިރު ދަރިއަކކު އެކަމަނާއަށް ލބޭނެގޮތަކާއިމެދު ޙައިރާންކަން ފާޅުކުރައްވަމުން ވިދާޅުވި ވިދާޅުވުން ﷲގެ ވަޙީ ބަސްފުޅުގައިވަނީ ((أنى يكون لي غلام ولم يمسسني بشر ولم أك بغيا)) މިގޮތަށެވެ. އަންހެނެއްގެ ގައިގައި ބީހެވޭނީ ހުއްދަ ޙަލާލުގޮތުން އާދެ! ކައިވެނީގެ ގުޅުމުން ގުޅިގެން ނުވަތަ ނަހަމަގޮތުން އާދެ! އަންހެންމީހާ ވިޔާނުދާގޮތަށް އުޅުމުންނެވެ. މިދެގޮތުންކުރެގޮތެއް މެދުވރިވެ އެންމެކުޑަވެގެން ފިރިހެނަކުއަތުން ގައިގައިބީހިފައިވެސް މިހާތަނަށްނުވާއިރު ދަރިއަކުލިބޭނެގޮތާއިމެދު އެކަމަނާގެ ޙައިރާންކަންބޮޑުވެ ޖިބްރީލު ޢަލައިހިއްސަލާމްއާ ސުވާލުކުރެއްވެވީއެވެ. އަޅުގަނޑުހިތުން ވިސްނުމެއްނެތް ގަމާރަކަށް ނުވިސްނުނުކަމުގައިވިޔަސް މާތްވެގެންވާ އިންސާނުންގެތެރެއިން ބުއްދިސަލާމތުންވާ ކޮންމެމީހަކަށް ވިސްނޭނެއެވެ. މމިތާގައި ޖިމާޢުވުމުގެ ނަފީކުރުމަކުން ޙައިރާންކަން ބޮޑެއްނުވެއެވެ. އެއާ ޚިލާފަށް ބީހުމުގެ ނަފީކުރުމުން ޙައިރާންކަން އެއިގެ އންތިހާއަށް ދެއެވެ.\nބައްލަވާށެވެ! ވިސްނަވާށެވެ! ޤުރުއާނަކީ ﷲގެ ކަލާމެވެ. އޭގެ ބަލާޣާތްތެރިކަންވަނީ އިންސާނަކަށް އެގެނެސް ނުގަނެވޭހާ ބޮޑަށެވެ. ބީހުންފަހަނަޅައިގޮސްގެންމެނުވީ ނުހިނގާނެ ކަންތަކަށް ބީހުންމަޖާޒީގޮތުން ބޭނުންކުރެވޭކަން މިއާޔަތުންދޭހަވެއެވެ. ޞަރީޙަކޮށް "ولم يجامعني بشر" ނުވަތަ "ولم يقربني بشر" ނުވަތަ "ولم ينكحني بشر" ނުވަތަ "ولم يتبشرني بشر" މިއިން އެއްވެސްގޮތަކަށް ބަޔާންނުކުރައްވަވައި "ولم يمسسني بشر" ވަޙީކުރެއްވެވީ މިއިން އެކަމަނާގެ ޢިއްފަތްތެރިކަމާއި، ލަދުވެތިކަމާއި، އަދި ޙައިރާންކަމުގެ ބޮޑުކަން ދޭހަވާގޮތަށް އެހެން އެއްވެސް ޢިބާރާތަކުން ދޭހަނުވާތީއެވެ. މިހެނީ ބީހުން މިއީ ޖިމާޢުގެ ފެށުމެވެ. ބީހިގެންމެނުވީ ޖިމާޢުނުވެވޭނެއެވެ. މާތްވެގެންވާއިސްލާމްދީނުގައި ނަހަމަގޮތުން ބީހުމުގެ ދާއިރާ ބަންދުކުރެވިފައިވަނީ މިހެންވެގެންނެވެ. އަދި ނަހަމަގޮތުން ހިލޭއަންހެނެއްގެ ގައިގައިބީހުން އަތުގެ ޒިނޭއަކަށް ބެލެވެނީ މިހެންވެގެންނެވެ. ވިސްނަވާށެވެ. ﷲއަށް ބިރުވެތިވާށެވެ.\nދަންނަވަންތޯއެވެ! ޖިމާޢުވުމަކީ ހުއްދަޙަލާލުގޮތުން އަންހެނަކާ ރޭކުރުމެވެ. ޒިނޭއަކީ ނަހަލާލުގޮތުން ހިލޭއަންހެނަކާ ރޭކުރުމެވެ. ކަންފަތުން އަޑުއެހުމާއި، ލޮލުންބެލުން މަޖާޒީގޮތުން ޖިމާޢުގެ މާނާގައި ބޭނުންނުކުރެވި އަތުންބީހުން (المسّ) މަޖާޒީގޮތުން ޖިމާޢުގެ މާނާގައި ބޭނުންކުރެވިފައިވަނީ ބީހުމާއި ޖިމާޢުވުމާއި ދެމެދު އެހެންހުރަހެއް ނުވާތީއެވެ. އަދި މިއިން ބީހުމާއި ޖިމާޢުވުމާއި ދެމެދުވާގުޅުން ވަރަށް ފުރިހަމައަށް ހާމަވެއެވެ. މިހެންކަމުން ޤުރުއާން، އިލާހީކަލާމުގައި (المسّ) މިކަލިމަ މަޖާޒީގޮތުން ޖިމާޢުވުމުގެ މާނާގައި ބޭނުންކުރެވިފައިވުމުން ދޭހަވަނީ ޝަރީޢަތުގައި ބީހުމަށްވަކި ޚާއްޞަ މަޤާމެއްވާކަމެވެ. ވީއިރު ބީހުން ހުއްދަ ޙަލާލުގޮތުން ނޫންގޮތަކަށް ބޭނުންކުރެވިއްޖެނަމަ އާދެ! ހުއްދަ ޙަލާލުނޫންގޮތަކަށް އަންހެނެއްގެ ގައިގައި ބީހިއްޖެނަމަ މަޖާޒީގޮތުން އެވަނީ ޒިނޭއަށެވެ.\nބުއްދިވެރިވިސްނޭ އަޚުންނޭވެ! ދެންނިކަންކެރިގެންހުރެ ބުނެބައްލަވާށެވެ. ރަސޫލުﷲ ޞައްލަﷲޢަލައިހި ވަސައްލަމަ ހިލޭއަންހެނުންގެ ގައިގައި ހުއްދަ ޙަލާލުނޫންގޮތުން ބީހިއުޅުއްވިކަމުގައި ކެރިގެންހުރެބުނުމުން އެބުނެވެނީ ކީކޭތޯއެވެ!! މިފަދަބޮޑު ނުބައި ދޮގު އިލްޒާމެއް ރަސޫލުﷲ ޞައްލަﷲޢަލައިހި ވަސައްލަމަގެ އިސްތަށިފުޅުގައި މުސްލިމަކު އަޅުވާނެތޯއެވެ؟ ރަސޫލުﷲ ޞައްލަﷲޢަލައިހި ވަސައްލަމަ ހިލޭއަންހެނެއްގެ އުނގުގައި އިސްތަށިފުޅުއަޅުއްވައިގެން އޮތްނަވާ އަވަހާރަފުޅުލެއްޕެވިކަމަށް ކެރިގެންހުރެ ބުނާމީހާގެ މަޤްޞަދަކީ ފަހެ ހިލޭއަންހެނުންގެ ގައިގައި ބީހުން މިއީ މާތްވެގެންވާ އިސްލާމްދީނުގައި ހުއްދަ ޙަލާލުކަމެއް ކަމުގައި ސާބިތުކުރުންތޯއެވެ؟ ﷲރުއްސުންލެއްވި އުއްމު ޙަރާމް ބިންތި މިލްޙާނު އާއި، އެކަމަނާގެ އެއްބަނޑުއެއްބަފާ އުޚުތެއްކަމަށްވާ އުއްމުސުލައިމް ބިންތި މިލްޙާނު އާއި ދެކަނބަލުންނަކީ ރަސޫލުﷲ ޞައްލަﷲޢަލައިހި ވަސައްލަމައާއި އެއްވެސް ގާތްގުޅުމެއްނުވާ ހިލޭ ދެއަންހެނުންކަމަށް ކެރިގެންހުރެ ބުނާމީހާގެ ބުއްދިސަލާމަތުންހުރިތޯ ފުރަތަމަ ބަލަންޖެހެއެވެ. މިހެނީ މިދެކަނބަލުންނަކީ ރަސޫލުﷲ ޞައްލަﷲޢަލައިހި ވަސައްލަމަގެ ދެބޮޑުދައިތާފުޅުންކަމަށް އުއްމަތުގެ އިޖްމާޢުއިންވަނީ ސާބިތުވެ އެނގޭށެވެ. ﷲރުއްސުންލެއްވި އުއްމު ޙަރާމް ބިންތި މިލްޙާނު އިންނެވީ ޤުބާގައެވެ. ފިރިކަލުންނަކީ ﷲރުއްސުންލެއްވި ޢުބާދާ ބުނު ޞާމިތުއެވެ. ﷲރުއްސުންލެއްވި އުއްމު ސުލައިމް ބިންތި މިލްޙާނު އިންނެވީ މަދީނާގައެވެ. ފިރިކަލުންނަކީ ﷲރުއްސުންލެއްވި އަބޫޠަލްޙާއެވެ. މިދެކަނބަލުންގެ މަންމައަކީ މަލީކާބިންތި މާލިކުއެވެ. މިދެކަނބަލުން ދުނިޔެއަށް އުފަންވެވަޑައިގެންނެވީ މަދީނާގައެވެ. މިދެކަނބަލުންނަކީ ނައްޖާރު ވަންހައިގެ ޚަޒުރަޖު ޤަބީލާގެ ދެކަނބަލުންނެވެ. ރަސޫލުﷲ ޞައްލަﷲޢަލައިހި ވަސައްލަމަގެ ކާފާފުޅު ޢަބްދުލްމުއްޠަލިބުގެ މަންމާފުޅު ސަލްމާބިންތި ޢަމްރުއަކީވެސް ނައްޖާރުވަންހައިގެ ޚަޒުރަޖު ޤަބީލާގެ އަންހެންބެއިފުޅެކެވެ. ރަސޫލުﷲ ޞައްލަﷲޢަލައިހި ވަސައްލަމަގެ ކާފާފުޅު ޢަބްދުލްމުއްޠަލިބު (ޝައިބާ) ދުނިޔެއަށް އުފަންވެވަޑައިގަތީ މަދީނާގައި މިޚަޒުރަޖު ޤަބީލާގައެވެ. ރަސޫލުﷲ ޞައްލަﷲޢަލައިހި ވަސައްލަމަގެ ބައްޕާފުޅު ޢަބްދުﷲ ދުނިޔެއަށް އުފަންވެވަޑައިގަތީވެސް ހަމަ މަދީނާގައި މިޚަޒުރަޖު ޤަބީލާގައެވެ. އާދެ! ރަސޫލުﷲ ޞައްލަﷲޢަލައިހި ވަސައްލަމަގެ ކާފާފުޅުގެ މައިފުށުވަނީ މުޅިއެކަށް މަދީނާގައެވެ. އެއީ ނައްޖާރުވަންހައިގެ ޚަޒުރަޖު ޤަބީލާއެވެ.\nއާދެ! ﷲ ރުއްސުންލެއްވި އުއްމުޙަރާމް ބިންތި މިލްޙާނުގެ ފުރަތަމަ ފިރިކަލުންނަކީ ﷲ ރުއްސުންލެއްވި ޢަމްރު ބުނި ޤައިސު އެވެ. އުޙުދު ހަނގުރާމައިގައި ޝަހީދުވެވަޑައިގަތުމުން ﷲ ރުއްސުންލެއްވި އުއްމު ޙަރާމް ބިންތި މިލްޙާނުއާއި ކައިވެނި ބައްލަވައިގެންނެވީ ﷲ ރުއްސުންލެއްވި ޢުބާދާ ބުނި ޞާމިތު އެވެ. ރަސޫލުﷲ ޞައްލަﷲޢަލައިހި ވަސައްލަމަ ޤުބާއަށް ވަޑައިގެން ފަރިއްކުޅުއްވެވުމާއި، އަދި އަރާމުކުރެއްވެވުން މުޅިންވެސް ހަމަޖައްސަވާފައިވީ އެކަމަނާގެ ގަނޑުވަރުގައެވެ. އަދި މަދީނާގައި ރަސޫލުﷲ ޞައްލަﷲޢަލައިހި ވަސައްލަމަ ވަޑައިގެން ފަރިއްކުޅުއްވައި، އަދި އަރާމުފުޅު ކުރައްވައިހެއްދެވީ ﷲ ރުއްސުންލެއްވި އުއްމުސުލައިމު ބިންތި މިލްޙާނުގެ ގަނޑުވަރުގައެވެ. މީ އެއްވެސް ތިމާގެކަމުގެ ގުޅުމެއްނެތިތޯއެވެ. ރަސޫލުﷲ ޞައްލަﷲޢަލައިހި ވަސައްލަމަ މި ދެކަނބަލުންނަށް މި ޚާއްޞަކަންދެއްވައި ބޮޑުދައިތާފުޅުންގެގޮތުގައި ދެކަނބަލުންނާއި މުޢާމަލާތު ކުރެއްވެވިކަން ރަސޫލުﷲ ޞައްލަﷲޢަލައިހި ވަސައްލަމަގެ އެންމެހައި މިތުރު އަޞްޙާބުން ދެނެވަޑައިގަންނައެވެ.\n(قال النَّوَوِيُّ : أم حرام وأم سليم كانتا خالتين لرسول الله صلى الله عليه وسلم محرمين إما من الرضاع وإما من النسب، فتحلّ له الخلوة بهما ، وكان يدخل عليهما خاصة لا يدخل على غيرهما من النساء . وقد دخل عليهما بعد نزول الحجاب دون غيرهما من النساء الأنصار والنبي صلى الله عليه وسلم لم يكن رضيعاً في المدينة، فتعين أن يكون ذلك من قبل أبيه عبد الله، فإنه ولد بالمدينة) مرقاة المفاتيح شرح مشكاة المصابيح ގެ 10 ވަނަ ޖިލްދުގެ 468 ވަނަ ޞަފްޙާ ބައްލަވާށެވެ. އިތުރު ތަފްޞީލާއެކު ފެނިވަޑައިގަންނަވާނެއެވެ.\nބުއްދިވެރި ވިސްނޭ އަޚުންނޭވެ! މާތްވެގެންވާ އިސްލާމްދީނުގައިވަނީ ޙަލާލު ކަންތަކާއި ޙަރާމްކަންތައް ބަޔާންވެ ނިމިފައެވެ. މާތްވެގެންވާ އިސްލާމްދީނުގައި ހުއްދަ ޙަލާލުކަމެއް އެ ހުއްދަ ޙަލާލުކަން މިޤަރުނުގެ ދިވެއްސަކު ކެރިގެންހުރެ ބުނެ ސާބިތު ކުރާކަށް ނުޖެހެއެވެ. މިއަދާ ހަމައަށް އާދެ! ރަސޫލުﷲ ޞައްލަﷲ ޢަލައިހި ވަސައްލަމް އިން ފެށިގެން ކެރިގެން ހުރެ ބުނާ މީހާއާއި ހަމައަށް އައިއިރު ސާބިތުވެފައިނުވާ ހުއްދަ ޙަލާލުކަމެއް މާތްވެގެންވާ އިސްލާމްދީނުގައި އޮވެގެން ނުވެއެވެ. މިހެނީ އަޅުތަކުން ދުނިޔޭގައި އުޅުމަށް ﷲ ރުހިވޮޑިގަންނަވާ ގޮތް އާދެ! މާތްވެގެންވާ އިސްލާމްދީން މިހާތަނަށް އޭނާއާއި ހަމައަށް އައީ އެދީނުގައި ﷲ ހުއްދަ ޙަލާލު ކުރައްވާފައިވާ ކަމެއް ސާބިތުނުވެ އޮވެގެން ކަމުގައި އެއިރުންޖެހޭނީ ޤަބޫލު ކުރާށެވެ. މިގޮތަށް ޤަބޫލުކޮށްފިނަމަ އިސްލާމްދީނުގައި ހުއްދަ ޙަލާލުކަމެއް މިހާތަނަށް ޙަރާމްކަމަކަށް ހަދައިގެން އުޅުނުކަމަށް ޤަބޫލުކުރަން ޖެހޭނެއެވެ. މިއީ ޔަޤީނުންވެސް ބުއްދި ޤަބޫލު ނުކުރާ ބާޠިލު ކަމެކެވެ. މިހެނީ މިއުއްމަތް ބާޠިލު ކަމެއްގެ މައްޗަށް އިޖުމާޢު ނުވާނެކަން ޞައްޙަ ޙަދީޘްތަކުން އެނގިބަޔާންވެގެންވެއެވެ. ވީއިރު އޭނާ އެއުޅެނީ މާތްވެގެންވާ އިސްލާމްދީނުގައި ޙަރާމްކުރެވިފައިވާ ކަމެއް ހުއްދަ ޙަލާލު ކަމަކަށް ސާބިތުކުރެވޭތޯކަމާމެދަކު ޝައްކެއް ނެތެވެ. ނޫނަނަމަ ކެރިގެންހުރެ ބުނާކަށެއް ނުޖެހުނީހެވެ. އަދި ސިކުނޑިއަށް ވެރިވެފައިވާ މަސްތެއްގެ ބޮޑުކަމުން މިއުއްމަތުގެ ރަސޫލާ ޞައްލަﷲ ޢަލައިހި ވަސައްލަމްގެ މައްޗަށް ބުހުތާންދޮގު ހަދައި އަދި މިހާތަނަށް އެއްވެސް މީހަކު އެރަސޫލާ ޞައްލަﷲ ޢަލައިހި ވަސައްލަމްގެ އިސްތަށިފުޅުގައި އަޅުވާފައިނުވާފަދަ ބޮޑު ހަޑިހުތުރު އިލްޒާމު އަޅުވައި ނެހެދީސްކަން ކަށަވަރެވެ. މިހެނީ ހުއްދަ ޙަލާލު މިއީ އަޞްލެވެ. އަޞްލު ސާބިތު ކުރާކަށެއް ނުޖެހޭނެއެވެ. އެވަނީ ސާބިތުވެގެންނެވެ. ސާބިތުކުރަން ޖެހެނީ ޙަރާމެވެ. ދަލީލާއި ހެކި ބޭނުންވަނީ ޙަރާމް ސާބިތުކުރުމަށްޓަކައެވެ.\nއާދެ! އަޅުގަނޑު ހިތުން މިހާރު އެއްވެސް މީހަކަށް ވިސްނައިގަތުން ދަތިކަމަކަށް ނުވާނެއެވެ. ނަޞާރާއިން (ކްރިސްޓިއަނުން)ގެ ތެރޭގައިވާ އާދަކާދަތަކާއި އެއްގޮތަށް ހިލޭ އަންހެނުންނާއި ފިރިހެނުން އެކަކުއަނެކަކާއި ގައިގޯޅިވެ، ބީހި، ދޮންދީ (ކިސްކޮށް)، ހީސަމާސާކޮށް ޑާންސުކޮށް ހެދުން މާތްވެގެންވާ އިސްލާމްދީނުގައި މިހާތަނަށް ވަނީ މަނާ ކަންތައް ކަމަށެވެ. އެއީ ހުއްދަ ޙަލާލު ކަންތަކެއް ނޫނެވެ. މިއަދު މީހަކު ކެރިގެންހުރެ، އެކަންތައް ހުއްދަ ޙަލާލުކަންތައްތަކަކަށް ހެދުމަށް ހަޅޭލަންފެށި ފެށުން މިއީ އެއިގެ ވަރަށް ފުރިހަމަ ހެއްކެކެވެ.\nކުއްލިއަކަށް އަޅުގަނޑުގެ ހަނދާނަށް އައީ 1975 ވަނައަހަރު އަޅުގަނޑު ރަށަށްގޮސްގެން އުޅެނިކޮށް ދިމާވި ކުޑަކުޑަ ޙާދިޘާއެކެވެ. ގޭގައި އަޅުގަނޑު އުޅެނިކޮށް އަޅުގަނޑުގެ ކުޑައިރުގެ ވަރަށް ގާތް ރަޙުމަތްތެރިއަކު ބައްދަލުކުރަން އައިސް ވާހަކަދައްކަމުންގޮސް ބުންޏެވެ. "މައްސަލައެއް އެބަ އޮތެވެ." އަޅުގަނޑު ކޮބައިތޯއޭ ސުވާލުކުރުމުން ބުންޏެވެ. " މިހާރުގެ ސައިންސީ ތަޙުޤީޤުތަކުން ސާބިތުވެފައިވަނީ އިންސާނުން މިއީ ކުދިކުދި ސެލްތަކެއް ތަރައްޤީކުރަމުން އައިސް ރާމާމަކުނު ތަކަކަށެވެ. ޒަމާން ބަދަލުވާން ފެށުމުން އެ ރާމާމަކުނުތައް އިންސާނުންނަށް ބަދަލުވީ ކަމަށެވެ. ފަހަރެއްގައިވެސް އާދަމާއި ޙައްވާގެ ނަސްލު ދެމިގެން އުފެދިފައިވާ ބައެއް ނޫން ކަމަށެވެ." ކުއްލިއަކަށް އަޅުގަނޑު އަޅުގަނޑުގެ އެކުވެރިޔާއަށް ގޮވާލީމެވެ. "އޭ ރާމާމަކުނުގެ ކާފަ ދަރިޔާއެވެ!" އަޅުގަނޑު މިހެން ގޮވާލިތަނުން ކުއްލިއަކަށް ރުޅިއައިސްގެން އަޅުގަނޑާއި ދިމާލަށް ބުންޏެވެ. "އަޅުގަނޑާއި ދިމާލަށް ތިހެން ނުކިޔާތި!" އަޅުގަނޑު ބުނީމެވެ. ތިޔަ ބުނި ސައިންސީ ތަޙުޤީޤުގެ ނުބައިކަމުގެ އެންމެ ބޮޑު ހެއްކަކީ ތިޔަ އައި ރުޅިއެވެ. އެމީހުންގެ ތަޙުޤީޤު ރަނގަޅުނަމަކަ ރުޅި އަންނާކަށެއް ނުޖެހުނީހެވެ. ކާބަފައިންނަށް ނިސްބަތްވުމުން ރުޅި ނާންނާށެވެ.\nކޮންމެއަކަސް އިސްވެ ދެންނެވި ކަންތައް އިސްލާމްދީނުގައި މިހާތަނަށް ޙަރާމްވެފައިވާކަމުގެ އެއް ހެއްކަކީ، ކެރިގެންހުރެ ބުނާމީހާއާއި ދިމާލަށް "ކަލޭގެ މަންމަގެ އުނގުގައި ހިލޭފިރިހެނަކު ބޯއަޅައިގެން އޮށޯވެ އެބައޮތޭ" މިހެން ބުނާތަނުން އޭނާ ރުޅިއައިސްގެން ހަޅޭލަން ފެށުމެވެ. އަދި އޭނާއާއި ދިމާއަށް ކަލޭގެ އަންހެނުންގެ އުނގުގައި ހިލޭފިރިހެނަކު ބޯއަޅައިގެން އެބައޮތޭ މިހެން ބުނާތަނުން ދުވެފައި ގެއަށް އަނބިމީހާއާ ދިމާލަށް ދާ ދިޔުމެވެ. މިގޮތަށް މިހެން ވާންޖެހުނީ، މާތްވެގެންވާ އިސްލާމްދީނުގައި މިކަންތައްތައް މިހާތަނަށް ޙަރާމްވެފައިވާތީއެވެ. އާދެ އިސްލާމްދީން ފެށުނީއްސުރެ އަދި މިހާތަނަށް ކޮންމެ މުސްލިމަކުވެސް އެކަން ދެކެފައިވަނީ ޙަރާމް ކަމެއް ކަމުގައެވެ.\nބުއްދިވެރި އަޚުންނޭވެ! ކުޑަވެސް ޝައްކެއްނެތެވެ. ކެރިގެންހުރެ ބުނުމުގައި އިބްލީސް އަށް ވުރެން ކުރިއެއް ނޭރުނެވެ. އަދި ފިރުއައުނަކަށްވުރެން މޮޅެއް ނުވިއެވެ. ނަމަވެސް މުނާފިޤުންގެ ރައީސަށްވުރެން އޭނާ ވަރަށް ބޮޑުތަން ކުރިއަށް ޖެހިލައިފިއެވެ. އާދެ! މުނާފިޤުންގެ ރައީސަށް އޭނާ ގޮންޖަހާލައިފިއެވެ. މަދީނާގައި ރަސޫލުﷲ ޞައްލަﷲ ޢަލައިހި ވަސައްލަމް، ﷲ ރުއްސުންލެއްވި އުއްމު ސުލައިމްގެ ގަނޑުވަރަށް ވަޑައިގެން އަރާމުކުރައްވައި، އަދި ފަރީއްކުޅުއްވައި ހައްދަވާކަމާއި، އަދި ޤުބާއަށް ވަޑައިގެން ﷲ ރުއްސުންލެއްވި އުއްމު ޙަރާމް ބިންތި މިލްޙާންގެ ގަނޑުވަރުގައި މަޑުކުރައްވައި އަރާމުކުރައްވައި އެގަނޑުވަރުން ފަރިއްކުޅުއްވައި ހައްދަވާކަމާއި، އަދި މި ދެ އުޚުތުން ބޮޑުދައިތާފުޅުންގެ ގޮތުގައި ބައްލަވާކަން މުނާފިޤުންގެ ރައީސް ޢަބްދުﷲ ބުނި އުބައްޔު ބުނި ސަލޫލަށް ވަރަށް ރަނގަޅަށް ވަނީ އެނގިފައެވެ. ނަމަވެސް މިހާ ނުބައި ހަޑިހުތުރު އިލްޒާމެއް ރަސޫލުﷲ ޞައްލަﷲ ޢަލައިހި ވަސައްލަމްގެ އިސްތަށިފުޅުގައި މިހާ ހަޑިހުތުރުކޮށް އަޅުވާލަން އޭނާއަކަށްވެސް ނުކެރުނެވެ. އޭނާއަށް ނުކެރުނު ނުކެރުން މިއީ އެދެކަނބަލުންނީ ރަސޫލުﷲ ޞައްލަﷲ ޢަލައިހި ވަސައްލަމްގެ މަޙުރަމުން ކަމުގެ މައްޗަށް ދޭހަކޮށްދޭ ވަރަށް ހަރުދަނާ ހެއްކެކެވެ. މެންދުރުގެ އިރުގެ އަލިކަމާއި އޭގެ ހޫނުކަން ދެކި، ކުއްތާ ވައްވައް ޖެހުމަކުން އިރުގެ އަލިކަމަށް އަދި އޭގެ ހޫނުކަމަކަށް ކުޑަވެސް އަޘަރެއް ނުކުރާނެކަން އޭނާއަށް ރަނގަޅަށް ވިސްނެއެވެ. އަންޞާރިއްޔަ ބޭކަނބަލުންގެ ތެރެއިން އެ ދެ އުޚްތުން ޚާއްޞަ ވެގެން ވަނީ ރަސޫލުﷲ ޞައްލަﷲ ޢަލައިހި ވަސައްލަމްގެ މަޙުރަމުންނަށް ވާތީކަން އޭނާއަށް މެންދުރުގެ އިރު ފަދައިންވަނީ ހާމަވެފައެވެ. އޭނާއަށް ކުޑަވެސް ޝައްކެއް ވީނަމަ ހިމޭނުން ނެތީސްކަން ކަށަވަރެވެ. މީގެ އެއްމެ މޮޅުކަމަކީ އޭނާ ރައީސަކަވެ ހުރެގެންވެސް ހިލޭއަންހެނުންނާއި މުނާފިޤުންގެ ތެރެއިންވެސް ސަލާމްކޮށް އަތުގައި ހިފާފައި ނުވާކަމެވެ.\nޢިއްޒަތްތެރި ދީންވެރި އަޚުންނާއި އުޚްތުންނޭވެ! އަތް އުރާލައިގެން ކުޅިބަލަން ނުތިއްބަވާށެވެ! ހަތިޔާރުގައި ހިއްޕަވާށެވެ! މުއުމިނުންގެ ހަތިޔާރަކީ ދުޢާއެވެ. ޙަރާމްކަންތައްތަކާއި ދުރުވެލައްވާށެވެ. ކަންފަތާއި ލޮލާއި ހިތާއި ދުލާއި އަދި އަތް ރައްކާ ކުރައްވާށެވެ. ޙަރާމްތަކެތިން ކެއުމުން، ބުއިމުން އަދި އޮނުފޭރާންލުމުން ދުޢާ އިޖާބަ ނުވެވޭނެކަން ދަނެ، ވީހާވެސް ބޮށަށް ރައްކާތެރިވެ ލައްވާށެވެ. ރޭގަޑުގެ މެދުދަމުގައި ތެދުވެ ރަނގަޅަށް ޠާހިރުވެލައްވައިގެން ދެރަކުޢަތް ކުރައްވާށެވެ. ސަލާމްދިނުމަށްފަހު އަސްތަޣްފާރު ކުރައްވާށެވެ. ދެން ރަސޫލުﷲ ޞައްލަﷲ ޢަލައިހި ވަސައްލަމްގެ މައްޗަށް ޞަލަވާތް ކިޔަވާށެވެ. ދެން ﷲ އަށް ދުޢާ ދަންނަވާށެވެ. އޭ ﷲ! އިބައިލާހީ އައްސަވާ ވޮޑިގެންވާ އިލާހެވެ. އިބަ އިލާހީ އިރާދަކުރައްވަވާ ކޮންމެ ކަމެއް ކުރެއްވުމަށް ކުޅަދުންވަންތަ އިލާހެވެ. އިބަ އިލާހުގެ ދީނަށް އިހާނެތިކޮށް ހިތާ މީހުން އިހާނާތްތެރި ކުރައްވާނދޭވެ! އިބައިލާހުގެ ރަސޫލާ ޞައްލަﷲ ޢަލައިހި ވަސައްލަމްގެ މައްޗަށް ދޮގު ތުހުމަތު އަޅުވާ މީހުންނަށްޓަކައި އިބަ އިލާހުގެ ޢިލްމުގައި ތައުބާ ވާނަމަ، އެއުރެންގެ މައްޗަށް ތައުބާ ލައްވަވައި، ހިދާޔަތު ދެއްވާނދޭވެ! ތައުބާ ނުވާނަމަ، އެމީހުންގެ ދުލުގައި ގޮށް ޖައްސަވައި، ބަޔަކަށް ޢިބުރަތް ޙާޞިލުވާނެ ބަލި ޖައްސަވައި، ގަދަފަދަ ހިއްޕެވުމަކުން އެބައިމީހުން ހިއްޕަވާނދޭވެ! އަޅަމެންނަށް އީމާންކަމުގެ ސަލާމަތްކަމާއި، ޞިއްޙަތާއި، ޢާފިޔަތުގެ ނިޢުމަތް ދެއްވާނދޭވެ! އިބައިލާހު ރުހިވޮޑިގަންނަވާ ޞާލިޙު އަޅުންގެ ތެރެއިން އަޅަމެން ލައްވަވާނދޭވެ! އިބައިލާހުގެ ދީނަށް ނަޞްރުދޭ މީހުންގެ ތެރެއިން އަޅަމެން ލައްވަވާނދޭވެ! އިބައިލާހުގެ ކޯފާއާއި ޢަޛާބުން އަޅަމެން ދިންނަވައި، އިބައިލާހުގެ ޖަންނަތު އަޅަމެންނަށް ދެއްވަވާނދޭވެ! އިބައިލާހުގެ ވަޢުދަކީ ޙައްޤު ވަޢުދެވެ. އިބައިލާހު އެންގެވީ ދުޢާ ކުރާށޭ، އިޖާބަ ކުރައްވާނަމޭ އެވެ. އަޅަމެންގެ ދުޢާ އިޖާބަ ކުރައްވަވާނދޭވެ! އާމީން.\nوَصَلَّى الله عَلَى نَبِيِّ الأُمِّيِّ وَعَلَى آلِهِ وَصَحْبِهِ وَسَلَّم


galehiri: ދިޔަމިނގިލީ އިބްރާހިމް ރަސްގެފާނުގެ ދަރިކޮޅުން – 6\nދިޔަމިނގިލީ އިބްރާހިމް ރަސްގެފާނުގެ ދަރިކޮޅުން – 6\nމާވާގަނޑުވަރު މަރިޔަމްދީދީގެ ޢާއިލާ\n1.3 ކަކާގޭ ޢަބްދުﷲ ދީދީ (ޢަބްދުﷲ ފާށަނާ ކިލެގެފާނު)\nއިބްރާހިމް ރަސްގެފާނުގެ ދަރިކޮޅުގެ ތެރެއިން އަލްއަމީރާ ޢާއިޝާ ކަނބާފާނުގެ ދަރިފަސްކޮޅާއި ބެހޭ ގޮތުން އަޅުގަނޑު ލިޔަމުން މިގެންދާ ސިލްސިލާ މަޒްމޫނުތަކުގެ ފަސްވަނަ ބައިގައި ވާނީ މި ޢައިޝާ ކަނބާފާނުގެ މާވާގަނޑުވަރު މަރިޔަމްދީދީގެ ޙުސައިންދީދީގެ ޢައިޝަތުދީދީ، ކަކާގޭ ޢަލީ ރަންނަބަނޑޭރި ކިލެގެފާނާއި ކުރެއްވި ކައިވެނިފުޅުން ލިބިވަޑައިގެންނެވި ބޭފުޅުންގެ ތެރެއިން ޚަދިޖާދީދީ އާއި މަރިޔަމްދީދީގެ ދަރިފަސްކޮޅު، އަޅުގަނޑަށް މަޢުލޫމާތު ލިބިހުރި މިންވަރަކުން ބަޔާންކޮށް ނިމިފައެވެ. އެބައިތަކުގައި އެއްވެސް ކުށެއްވާނަމަ މި ލިޔުން ޝާއިޢުކުރެއްވި ފަރާތާއި ގުޅުއްވައިގެން އެކަމެއް އިސްލާޙުކޮށްލަދެއްވުމާއި އެކު އަޅުގަނޑަށް ދީލަތި މަޢާފެއް ދެއްވުމަކީ އަޅުގަނޑުގެ އެދުމެކެވެ.\nއަދި ހަމަ މިއާއިއެކު މި ގަލަންގަނޑު އަނެއްކާވެސް މި ނެގުނީ މާވާގަނޑުވަރު ޙުސައިންދީދީގެ ޢައިޝަތުދީދީގެ ޢަބްދުﷲދީދީ އާއި އިސްމާޢިލްދީދީ ގެ ދަރިފަސްކޮޅާއިބެހޭ ގޮތުން އެކިއެކި ފޮތްތަކުންނާއި މަޒްމޫނުތަކުންނާއި އަދި އެކި ބޭފުޅުންގެ އަރިހުން ނެގުނު އިންޓަރވިޔުތަކުން އަޅުގަނޑު އެއްކޮށްލި މަޢުލޫމާތުތަކެއް ތިޔަބޭފުޅުންގެ އަރިހަށް މަޒްމޫނެއްގެ ސިފައިގައި ގެނެސްދެވޭތޯއެވެ.\nކަކާގޭ ޢަބްދުﷲ ފާށިނާ ކިލެގެފާނުން ދުނިޔޭގެ އަލިކަން ދެކެވަޑައިގަތީ މީލާދުން 1854 ވަނަ އަހަރުއެވެ. އަވަހާރަވީ މީލާދުން 19 ޖުލައި 1931 ގައި މަލިކުގައެވެ. ފަސްދާނުލެވިފައިވަނީ މަލިކު ހުކުރު މިސްކިތު ގަބުރުސްތާނުގައެވެ. ޢަބްދުﷲ ފާށިނާ ކިލެގެފާނުން މަލިކުން ކުރެއްވި ކައިވެނީގެ އިތުރުން އެހެން ކައިވެނިތައްވެސް ވަނީ ކުރައްވާފައެވެ. އަދި އޭގެ ތެރެއިން ބައެއް ބޭފުޅުންގެ ފުށުން ވަނީ ބޭފުޅުންވެސް ލިބިވަޑައިގެންފައެވެ. އެހެންނަމަވެސް އެބޭފުޅުންވަނީ ތުއްޕުޅުއިރު އަވަހާރަވެފައެވެ. ދަރިފަސްކޮޅު ހިނގާފައިވަނީ މަލިކުން ކުރެއްވި ކައިވެނީންނެވެ. އާދެ، މަލިކު ދިވެހި ގަނޑުވަރު ޢާއިޝާ މަނިކާ އާއި ކުރެއްވި ކައިވެނިންނެވެ. ލިބިވަޑައިގެންނެވި ބޭފުޅުންނަކީ:\n1.3.1 ދިވެހި ގަނޑުވަރު ޚަދީޖާ މަނިކާ\n1.3.2 ދިވެހި ގަނޑުވަރު އާމިނާ މަނިކާ\n1.3.3 ދިވެހި ގަނޑުވަރު ޢާއިޝަ މަނިކާ\n1.3.4 ދިވެހި ގަނޑުވަރު ޙުސައިން މަނިކުފާނު (ކަކާގޭ ޙުސައިންދީދީ)\n1.3.1 ގައިވާ ދިވެހި ގަނޑުވަރު ޚަދީޖާ މަނިކާ\nދިވެހިގަނޑުވަރު ޚަދީޖާ މަނިކާގެ ފިރިކަލުންނަކީ އިބްރާހިމް މަނިކުފާނެވެ. މި އިބްރާހިމް މަނިކުފާނަކީ މަލިކު ލަނޑުރަން އައުގޯތި އިބްރާހިމް މަނިކުފާނެވެ. އަދި މި މަނިކުފާނަކީ ލެކެޑިވްސް އައިލަންޑްސް އިން އެންމެފުރަތަމަ އިނގިރޭސި ތަޢްލީމް ޙާސިލް ކުރެއްވި ފަރާތްކަމަށް އައްނަބީލް މާޖިދު ޢަބްދުލް ވައްހާބު ލިޔުއްވައެވެ. (މަޢުލޫމާތު: މޯލްޑިވްސް ރޯޔަލް ފެމެލީ ވެބްސައިޓް)\n1.3.1.1 ފާޠިމަތު ދީދީ (ފާޠިމާ މަނިކާ)\n1.3.1.2 ޙަސަންދީދީ (ޙަސަން މަނިކުފާނު)\n1.3.1.3 މުޙައްމަދު ދީދީ އެވެ.\n1.3.1.4 މަރިޔަމް ދީދީ (މަރިޔަމް މަނިކާ)\n1.3.1.1 ގައިވާ ފާޠިމަތުދީދީ (ފާޠިމާ މަނިކާ)\nމި ފާޠިމާ މަނިކާގެ ބޭފުޅެއްގެ ގޮތުގައި މަޢުލޫމާތު ލިބިފައިވަނީ\n1.3.1.1.1 ރަޙީމާ މަނިކާ އެވެ.\n1.3.1.2 ގައިވާ ޙަސަންދީދީ (ޙަސަން މަނިކުފާނު)\nމި ޙަސަންދީދީ ނުވަތަ ޙަސަން މަނިކުފާނުގެ ބޭފުޅުންކަމަށް މަޢުލޫމާތު ލިބިފައިވަނީ\n1.3.1.2.1 ޙުސައިން މަނިކުފާނު\n1.3.1.2.2 ޚަދީޖާ މަނިކާ އެވެ.\n1.3.1.4 ގައިވާ މަރިޔަމްދީދީ (މަރިޔަމް މަނިކާ)\nމި މަރިޔަމް މަނިކާގެ ބޭފުޅުންގެ ގޮތުގައި މަޢުލޫމާތު ފިލާފައިވާ ބޭފުޅުންގެ ނަންތަކަކީ\n1.3.1.4.1 ޢަލި މަނިކުފާނު\n1.3.1.4.2 މުޙައްމަދު މަނިކުފާނެވެ.\n1.3.4 ގައިވާ ކަކާގޭ ޙުސައިންދީދީ (ޙުސައިން މަނިކުފާނު)\nމި ޙުސައިންދީދީ ކައިވެނި ކުރެއްވީ ޙުސައިންދީދީގެ ބޮޑުބޭބޭ ކަކާގޭ އިސްމާއިލް ދޮށިމޭނާ ކިލެގެފާނުގެ ދަރިކަނބަލުން ޢާއިޝަތުދީދީ އާއި އެވެ. ލިބިވަޑައިގެންނެވި ބޭފުޅުންނަކީ\n1.3.4.2 ޢަލިދީދީ އެވެ.\n1.3.4.1 ގައިވާ ފާޠިމަތު ދީދީ\nމި ފާޠިމަތުދީދީގެ ފިރިކަލުންނަކީ ބޮޑުތިލަދުންމަތީ ކުޅުދުއްފުށީ އާދަމް އިބްރާހީމެވެ. ލިބިވަޑައިގެންނެވި ބޭފުޅުންނަކީ\n1.3.4.1.1 ޙުސައިން އާދަމް\n1.3.4.1.2 ޢާއިޝަތު އާދަމް\n1.3.4.1.3 ޢަލީ އާދަމް އެވެ.\n( މަޢުލޫމާތު: ޢަލީ އާދަމް ފޮނުއްވި ޗާޓަކުން)\n1.3.4.2 ގައިވާ ޢަލިދީދީ\nމި ޢަލިދީދީ ގެ ދަރިކަނބަލަކީ\nމި އާމިނަތު ދީދީ ކައިވެނި ކުރެއްވީ ބޮޑު ދަހަރާގޭ ޢަބްދުލްވައްހާބު މަނިއްޕުޅުގެ މާޖިދު ޢަބްދުލްވައްހާބު އާއިއެވެ. ލިބިވަޑައިގެންނެވި ދަރިކަލުންނަކީ\n1.3.4.2.1.1 ޑައިލާން އާރިޔާސް ދީދީ\n1.4 ގައިވާ އިސްމާޢިލްދީދީ (އިސްމާއިލް ދޮށިމޭނާކިލެގެފާނު)\nމި ކަކާގޭ އިސްމާޢިލްދީދީ އަކީ ކަކާގޭ އިސްމާއިލް ދޮށިމޭނާ ކިލެގެފާނެވެ. މި ކިލެގެފާނު ދުނިޔޭގެ އަލިކަން ދެކެވަޑައިގަތީ 30 އޭޕްރިލް 1866 ވަނަ އަހަރުއެވެ. މި ކިލެގެފާނުންނަށް ދޮށިމޭނާކަމަށް ކޮލިލެވިފައިވަނީ 21 ސެޕްޓެމްބަރ 1899 ވަނަ އަހަރުގައެވެ. ކަކާގޭ އައްނަބީލް އިސްމާޢިލް ދޮށިމޭނާ ކިލެގެފާނުންނަކީ ކުޅަދާނަ ވިޔަފާރިވެރިޔެއްވެސް މެއެވެ. ކޭ އައި ޑީ އެންޑް ސަންސްގެ ނަމުގައި ކުންފުންޏެއް އުފައްދަވާ އެ ކުންފުނީގެ ފަރާތުން ފެކްޓްރީތައްވެސް އުފެދިގެން އައިސްފައިވެއެވެ. މި ކިލެގެފާނު3ކައިވެނިފުޅެއް ކުރެއްވިއެވެ. އެހެންނަމަވެސް ބޭފުޅުން ލިބިވަޑައިގަތީ އެންމެ ފަހުން ކައިވެނިކުރެއްވި މަލިކު ސެރިއްކަލް ދޮންމަނިކާގެ ފަރާތުންނެވެ. މި ދޮންމަނިކާ އަކީ މަލިކު ލައުރަންއައު ގޯތި މުޙައްމަދު ތަކުރުފާނުގެ ދަރިކަނބަލެކެވެ ކަކާގޭ އިސްމާޢިލް ދޮށިމޭނާ ކިލެގެފާނާއި މަލިކު ސެރިއްކަލް ލައުރަންގޯތި ދޮންމަނިކާ ގެ ތިއްބެވި ބޭފުޅުންނަކީ\n1.4.1 އިބްރާހިމް ޙިލްމީދީދީ\n1.4.2 އަޙްމަދު ޙިލްމީދީދީ\n1.4.3 ޙުސައިން ޙިލްމީދީދީ\n1.4.4 ޢަބްދުﷲ ޙިލްމީދީދީ\n1.4.1 ގައިވާ އިބްރާހިމް ޙިލްމީ ދީދީ\nއަލްއުސްތާޛުލް މަރްޙޫމް އިބްރާހިމް ޙިލްމީ ދީދީ ދުނިޔޭގެ އަލިކަން ދެކެވަޑައިގަތީ މީލާދުން 1909 ވަނަ އަހަރުގެ ނޮވެމްބަރ މަހުގެ7ވީ އާދީއްތަ ދުވަހުގައެވެ. އެންމެ ފުރަތަމަ އިބްރާހިމް ޙިލްމީ ދީދީ ޢިލްމު އުނގެނިވަޑައިގަތީ ފަޟީލަތުލް އުސްތާޛުއް ޝައިޚް ޙުސައިން ޞަލާޙުއްދީނުގެ އަރިހުންނެވެ. ޞަލާޙުއްދީނުގެ އަރިހުން ޢަރަބި ބަހާއި ދީނީ ޢިލްމު އުނގެނިވަޑައިގަތެވެ. އަދި މީގެ އިތުރުން ފަޟީލަތުއް ޝައިޚް މުޙައްމަދު ސަޢީދު ދީދީގެ އަރިހުންވެސް ދީނީ ޢިލްމު އުނގެނި ވަޑައިގަތެވެ. އެއަށްފަހު އިންޑިޔާއަށް ވަޑައިގެން އިންޑިޔާގެ ޕޮންޑިޗެރީގެ ސެއިންޓް ލޯރެންސް ކޮލެޖުންނާއި އަލީގަޅު ޔުނިވަރސިޓީ އިންވެސް ޢިލްމު އުނގެނިވަޑައިގަތެވެ.\nއަލްއުސްތާޛުލް މަރްޙޫމް އިބްރާޙިމް ޙިލްމީ ދީދީ އަކީ ކުޅަދާނަ އަދީބެކެވެ. ފަސޭހަ ދޫފުޅެއްގެވެރި ވާހަކަ ދެއްކުންތެރިއެކެވެ. ހިނގާ ގަލަންކޮޅެއްގެ ޝާޢިރެއްވެސް މެއެވެ. ރާއްޖޭގައި ނެރުނު ތަފާތު މަޖައްލާތަކުގެ ޒަރީޢާއިން އެމަނިކުފާނު ވަނީ އަޅުނގަޑުމެންނާއި ހަމައަށް ގިނަގުނަ ޢިލްމީ މަޒަމޫނުތަކެއް ފޯރުކޮށްދެއްވާފައެވެ. ޢިލްމީ ގިނަގުނަ ބަޙްޘްތަކެއްވެސް ލިޔުމުގެ ޛަރީޢާއިން އެމަނިކުފާނު ވަނީ ދޫކުރައްވާފައެވެ. ދިވެހިރާއްޖޭގައި ތަރުޖަމާ ކުރެވުނު އެންމެ ފުރަތަމަ ދިވެހި ގުރުއާން ތަރުޖަމާގެ ބޮޑުބަޔެއް އިބްރާހިމް ޙިލްމީ ދީދީވެސް ވަނީ ކުރައްވާފައެވެ. އަދި މީގެއިތުރުން ސަރުކާރުން ފާހަގަ ކުރައްވާ އެކިއެކި ކުލަގަދަ ދުވަސްތަކުގައްޔާއި އެކި ކަހަލަ ސިޔާސީ ޕޯޑިޔަމްތަކުން އެމަނިކުފާނުންގެ ދޫފުޅުގެ ކުޅަދާނަކަން އެމަނިކުފާނު ވަނީ ޘާބިތުކޮށްދެއްވާފައެވެ.\nކަކާގޭ އިބްރާހިމް ޙިލްމީ ދީދީ އަކީ ސިޔާސީ ބޭފުޅެއްވެސްމެއެވެ. ސިޔާސީ މައިދާނުން އެންމެ ބޮޑަށް ފާހަގަ ކުރެވިގެންދާ ކަމަކީ ސުމުއްވުލްއަމީރުލް މަރްޙޫމުލް ޙާއްޖު އަތިރީގޭ މުޙައްމަދު އަމީންދީދީ ދޮށިމޭނާ ކިލެފާނާއި އެކު ރާއްޖޭގެވެރިކަން ހިފަން ރާއްވަވައިގެން ހިންގެވި ނާކާމިޔާބުވި ޙަރަކާތެވެ. އެކަން ހިނގާފައިވަނީ އަމީނުގެ ޖުމްހޫރީ ވެރިކަން އިންގިލާބަކުން ބަދަލުކޮށްލެއްވުމަށްފަހު އަމީންދީދީ ދޫނިދޫގައި ބަންދުކޮށްފައި ހުންނެވި ދުވަސްވަރގައި ކަކާގޭ އިބްރާހިމް ޙިލްމީދީދީ އާއި ކަކާގޭ ޝަމްސުއްދީނު ޙިލްމީ ދީދީ ( އަމީނުގެ ޅީ ދަރިފުޅު) އާއި މުޙައްމަދު އަމީންދީދީ އަލުން ވެރިކަން ހިފަން ރޭއްވެވިއެވެ. އެހެނަސް ރޭވިފައިވަނީ އަލުން ޖުމްހޫރިއްޔަތެއް ޤާއިމުކުރާ ގޮތަކަށް ނޫނެވެ. ރަސްކަމެކެވެ. އިބްރާހިމް ޙިލްމީ ދީދީ އަށް ރަސްކަން، އަދި އަމީނަށް ބޮޑު ވަޒީރުކަން އޮންނާނޭ ގޮތަށެވެ.\nރޭވިފައިވީ ގޮތަށް 30 ޑިސެމްބަރ 1953 ގައި އަމީންދީދީ މާލެ އަރައިވަޑައިގަތެވެ. އެވަގުތު އިބްރާހިމް ޙިލްމީދީދީ ވަނީ ސިފައިންގެ ތެރެއިން ބާރު ހުރި 12 ވަރަކަށް ބޭކަލުން ހޯއްދަވާ ކޮންމެ ބޭކަލެއްގެ އަތަށް ކުރެދި ބުރިގަޑެއް ދީފައެވެ. އެބޭކަލުން އެންމެ ފުރަތަމަ ދުރުވީ އިންގިލާބު ކޮމެޓީގެ ވެރިޔާ ވެލާނާގޭ އިބްރާހިމްދީދީ އަތުލައްވާށެވެ. އެހެނަސް އިބްރާހިމް ދީދީ އެބޭފުޅުންގެ އަތްދަށުވެވަޑައިނުގެން ފިއްލަވާ ވަޑައިގަތެވެ. އިބްރާހިމް ޙިލްމީ ދީދީ ކުރެދިބުރި ހިއްޕަވާގެން ވަޑައިގަތީ މާބަގީޗާގެއަށް މުޙައްމަދު ފަރީދު ހައްޔަރު ކުރައްވާށެވެ. އެހެނަސް އެތަނުން ހިނގި ހަމަނުޖެހުމުގެ ތެރޭގައި ޙިލްމީގެ މަސައްކަތް ނާކާމިޔާބުވެ ސިފައިންގެ އަތްދަށުވެވަޑައިގަތެވެ. އެއަށްފަހު ބަނޑޭރިގެޔަށް ގެންދެވި އަނދަގޮޑި ޖެހީއެވެ. މި ނާކާމިޔާބުވި ގަޑުބަޑުގެ ޝަރީޢަތް ކުރެވި އިބްރާހިމް ޙިލްމީ ދީދީ އަރުވާލެއްވީ ފުވައްމުލަކަށެވެ. ދެފައިންޕުޅުގައި ހިލިހިލާވެސް އަޅުއްވާފައެވެ. އަވަހާރަވީ އިރު އިންނެވި އަނބިކަނބަލަކީވެސް ފުވައްމުލަކު ބޭކަނބަލެކެވެ.\nކަކާގޭ އިބްރާހިމް ޙިލްމީ ދީދީ ފުރުއްވާފައިވާ މަގާމުތަކުގެ ތެރޭގައި ސިލޯނުގައި ހުންނަ ދިވެހި ކިޔަވާ ކުދީންގެ ވެރިޔާކަމުގެ މަގާމާއި އިމްތިޙާން ކޮމެޓީގެ މެމްބަރު ކަމާއި ދައުލަތް ހިންގާ ކޮމެޓީގެ މެމްބަރުކަމާއި ގަލޮޅު އަވަށުވެރިކަމާއި ވުޒާރަތުއް ޞިއްޙާގެ ވަކީލު ކަމާއި ވުޒާރަތުއް ދާޚިލިއްޔާގެ ވަކީލުކަން ހިމެނެއެވެ. އިބްރާހިމް ޙިލްމީ ދީދީ މި ފަނާވަނިވި ދުނިޔެ ދޫކުރައްވާފައި ވަނީ މީލާދުން މީލާދުން5ސެޕްޓެމްބަރ 1992 ވަނަ އަހަރު ސިންގަޕޫރުގައެވެ. ﷲ އެ މަރްޙޫމަށް ހެޔޮ ރަޙުމަތް ލައްވާށިއެވެ. އާމީން.\nއަލްއުސްތާޛުލް މަރްޙޫމް އިބްރާހިމް ޙިލްމީ ދީދީ އަށް ދެ ކައިވެންޏަކުން ބޭފުޅުން ލިބިވަޑައިގަތެވެ. އެގޮތުން ބަޑިއަލިބޭގެ ސިއްތި އާއި ކުރެއްވި ކައިވެނިން\n1.4.1.1 ޙަފްސާ ޙިލްމީ\n1.4.1.2 ޙަބީބާ ޙިލްމީ\nއަދި ޒުހައިރާ ޙުސައިންދީދީ އާއި ކުރެއްވި ކައިވެނިން\n1.4.1.3 ޙަނީފާ ޙިލްމީ އެވެ.\n1.4.2 ގައިވާ އަޙްމަދު ޙިލްމީ ދީދީ\nއަޙްމަދު ޙިލްމީ ދީދިގެ ހުންނެވީ އެންމެ ބޭފުޅެކެވެ އެއީ\n1.4.2.1 އިސްމާޢިލް ޙިލްމީ އެވެ.\n1.4.3 ގައިވާ ޙުސައިން ޙިލްމީ ދީދީ\nޙުސައިން ޙިލްމީދީދީ ދުނިޔޭގެ އަލިކަން ދެކެވަޑައިގަތީ މީލާދުން 1893 ވަނަ އަހަރުގައެވެ. އިންޑިޔާގެ ލަކަނޫއިންނާއި އަދި މަދަރާސީ އިންވެސް ޢިލްމު އުނގެނިވަޑައިގަތެވެ. އިނގިރޭސި ބަހާއި އުރުދޫ ބަސް ރަނގަޅަށް ދެނެވަޑައިގަންނަވާ ބޭފުޅެކެވެ. ކުޅަދާނަ އަދީބެކެވެ. އަދި މޮޅު ފޮޓޮގްރާފަރެއްވެސް މެއެވެ. ކަކާގޭ ޙުސައިން ޙިލްމީ ދީދީ އަކީ ރާއްޖޭގައި ފާހަގަކޮށްލެވޭ ހަރުދަނާ ސިޔާސީ ބޭފުޅުންގެ ތެރެއިން އެންމެ ކުރީ ސަފުގައި ގުނާލެވޭނެ ބޭފުޅެކެވެ. އާދެ، އަލްމަރްހޫމް މުޙައްމަދު އިސްމާޢިލް ދީދީ އެބޭފުޅާ ލިޔުއްވި މޮޓަރުބޯޓު ގަޑުބަޑު ފޮތުގައި މި ޙުސައިން ޙިލްމީ ދީދީ އާއި ބެހޭ ގޮތުން ލިޔުއްވާފައިވަނީ:\n"ޕޮލިޓިކަލް ސައިންސްގައި ރަންނަބަނޑޭރި ކިލެގެފާނު ފިޔަވައި ޙުސައިން ޙިލްމީދީދީ އަށް ވުރެން ކުރިއަށް ގޮސްފައިވާ މީހަކު ރާއްޖެއަކު ނެތެވެ. ތިރީހަކަށް އަހަރު ވާންދެން ސަފީރުކަން ކުރައްވާން ކޮޅުނބުގައި ހުންނެވި އަތިރީގޭ ޢަބްދުލް ޙަމީދު ދީދީ (އަފަންދީ) އޭނާގެ ބަދަލުގައި ދިވެހި ރައްޔިތުން މި ޙުސައިން ޙިލްމީ ދީދީ އަށް ސަފީރުކަން ދިނުމީ އަޅުނގަޑު މި ދަންނަވާ ވާހަކައިގެ އަލިވެގެންވާ ދަލީލެކެވެ."\nއާދެ، އަލްމަރްހޫމް ޙުސައިން ޙިލްމީދީދީ އަކީ ކުޅަދާނަ ސިޔާސީ ލީޑަރެކޭ ވާނީ ދެންނެވިފައެވެ. އެގޮތުން ފާހަގަކޮށްލެވޭ ދެ ކަމެއްގެ ވާހަކަ ދަންނަވާލާނަމެވެ. އެއީ ޤާނޫނު އަސާސީއެއް ލިޔުމަށް ނެންގެވި ކޮމެޓީގެ މެމްބަރުކަން ފުރުއްވަމުން ގެންދެވި ދުވަސްވަރުގައި ޕޯސްޓު މާސްޓަރ އަތިރީގޭ އަޙްމަދު ދޮށިމޭނާ ކިލެގެފާނުން އައު ޤަވާޢިދެއް ނެރުއްވައިފިއެވެ. އެއީ ސިލޯނު ނޫން އެހެން ތަންތަނަށް ފޮނުވާ ތަކެތީގައި އިތުރަށް އިސްޓޭމްޕް ޖަހަންވާނެކަމުގެ އިޢްލާނެވެ. މި އިޢްލާނާއި ގުޅިގެން މި ޙުސައިންދީދީ ވިދާޅުވީ މިފަދަ ޤާނޫނެއް ތިމަންމެން ލިޔަމުން ދާ ދުވަސްވަރެއްގައި އެފަދަ ޤަވާޢިދެއް އެ ކޮމެޓީ އާއި މަޝްވަރާނުކޮށް އާއްމުކޮށްގެން ނުވާނެކަމެވެ. ކޮންމެއަކަސް ބަޙްޘް ކުރެވުނު ނަމަވެސް އެ ޤަވާޢިދު ޕޯސްޓު މާސްޓަރު އުވައެއް ނުލެއްވިއެވެ. އެހެންކަމުން ޙުސައިން ޙިލްމީދީދީ އެ މަޤާމުން އިސްތިޢްފާ ދެއްވީއެވެ. ދެވަނައަށް ފާހަގަކޮށްލެވޭ ކަމަކީ "މަޝްހޫރު ޤާނޫނު ވިދާލި ޙާދިޘާއަށް ފަހު" ރާއްޖެ ހިންގަމުން ގެންދެވި ސިޔާސީ މަޖިލިސްގެ ސިއްރީ ޒަޢީމަކަށް މ ހުސައންދީދީ ހުންނެވުމެވެ. އަލްމަރްހޫމް ކަކާގޭ ހުސައިންދީދީ ފުރުއްވާފައިވާ މަގާމުތަކުގެ ތެރޭގައި ސިލޯނުގައި ހުންނަވާ ދިވެހި ރާއްޖޭގެ ސަފީރުކަމުގެ މަގާމާއި އަދި ޤާނޫނު އަސާސީ ލިޔާ ކޮމެޓީގެ މެމްބަރު ކަމާއި ރާއްޖޭގެ ވަލީ އަޙްދުގެ ޕްރައިވެޓް ސެކްރެޓަރީކަމުގެ މަގާމް ހިމެނެއެވެ.\nމި ޙުސައިންދިދިއަށް3ކައިވެންޏަކުން ބޭފުޅުން ލިބިވަޑައިގަތެވެ. އެއީ ޝަމްސުއްދީނު ރަދުންގެ ތިއްތި ގޮމަފުޅާއި ކުރެއްވި ކައިވެނިފުޅުން\n1.4.3.1 ޝަމްސުއްދީނު ޙިލްމީ ދީދީ\nމާރަންދޫގޭ ޢާއިޝަތުދީދީ އާއި ކުރެއްވި ކައިވެނިން\n1.4.3.2 އަންވަރު ޙިލްމީ ދީދީ\nއަދި ގިނިރާހި އާމިނަތުދީދީ އާއި ކުރެއްވި ކައިވެނިން\n1.4.3.3 ފާޠިމަތު ޙިލްމީ ދީދީ އެވެ.\n1.4.3.1 ގައިވާ ޝަމްސުއްދީނު ޙިލްމީ\n1.4.3.1.1 ޢާރިފް ޙިލްމީ\n1.4.3.1.2 އަޝްރަފް ޙިލްމީ\n1.4.4 ގައިވާ ޢަބްދުﷲ ޙިލްމީ\nޢަބްދުﷲ ޙިލްމީ ކައިވެނި ކުރެއްވީ ހިލިހިލާގޭ ޅަދީދީ އާއި އެވެ. މި ކައިވެނިން ލިބިވަޑައިގެންނެވީ\n1.4.4.1 އާމިނަތު ޙިލްމީ ދީދީ އެވެ.\n1.4.7 ގައިވާ ޢާއިޝަތުދީދީ\n1.4.8 ގައިވާ ފާޠިމަތުދީދީ\n1.4.8.1 އާމިނަތު ޢަލިދީދީ\n1.4.8.2 ޢާއިޝަތު ޢަލިދީދީ\n1.4.8.3 ޙަސަން ޢަލިދީދީ\n1.4.8.4 ޙުސައިން ޢަލިދީދީ\n1.4.8.5 އަޙްމަދު ޢަލީ ދީދީ\n1.4.8.6 މުއުމިނާ ޢަލި ދީދީ\n1.4.8.7 ޙައްވާދީދީ އެވެ. (ނުނިމޭ)\nލިޔުއްވީ: އަޙުމަދު ޢަލާ (ޢަލާދީދީ)


Ehme Fini Rashuge Undhagoo Dhirulhumun Ehme Vaahaka Eh - Vaguthu\nއެންމެ ފިނި ރަށުގެ އުނދަގޫ ދިރިއުޅުމުން އެންމެ ވާހަކައެއް\nދުނިޔޭގެ އެންމެ ފިނި އަވަށް\nރަޝިޔާގެ ޔަކުޓިއާ ސަރަހައްދަކީ ދުނިޔޭގެ އެންމެ ފިނިގަދަ ރަށް އޮންނަ ސަރަހައްދެވެ. އެ ސަރަހައްދުގައި އޮންނަ އޮއިމްޔަކޮން ނަމަކަށްކިޔާ ރަށަކީ 1933 ވަނަ އަހަރުގައި ދުނިޔޭގެ އެންމެ ފިނިގަދަ ރަށްކަމުގައި ކަނޑައެޅިގެންދިޔަ ރަށެވެ.\n500 އެއްހާ މީހުންގެ އާބާދީއެއް އޮންނަ އެ ރަށަކީ އާކްޓިކް ސާކަލް ނަމަކަށްކިޔާ ސަރަހައްދެއްގެ ތެރޭގައި އޮންނަ ރަށެކެވެ. 1933 ވަނަ އަހަރު ދުނިޔޭގެ އެންމެ ފިނިގަދަ ރަށުގެ ގޮތުގައި އެ ރަށް ކަނޑައެޅިގެންދިޔައީ އެ ރަށުގެ ފިނިހޫނުމިން މައިނަސް 90 ޑިގްރީ ސެލްސިއަސްއަށް ވެއްޓިގެން ދިޔުމާއިއެކުގައެވެ.\nއެ ރަށަކީ އާންމުކޮށް ފިނިމޫސުމުގައި މައިނަސް 58 ޑިގްރީ ސެލްސިއަސްއަށް ފިނިހޫނުމިން ވެއްޓޭ ރަށެކެވެ. އަދި އެ ރަށުގައި ދުވަހުގެ 21 ގަޑިއިރު ހޭދަކުރަނީ ކަނު އަދިރީގައެވެ. އެމެރިކާ ފަދަ ގައުމުތަކުގައި އާންމުންނަކީ ފިނި މޫސުމަށްޓަކައި ކާރުތަކުގެ ހީޓަރުތައް ރިމޯޓުން އޮން ކުރުމަށްފަހު ކާރަށް އަރަން އާދަކޮށްފައިވާ ބައެކެވެ. އެހެންނަމަވެސް އޮއިމްޔަކޮންގެ ރައްޔިތުންނަކީ އެމީހުންގެ ކާރުތަކުގެ ބެޓަރީތަކަށް ފިނިވުމުގެ ސަބަބުން މައްސަލައެއް ކުރިމަތިވެދާނެތީ ކާރުތައް ވީހާވެސް ނުނިއްވައި ވޭތޯ ބަލާ ބައެކެވެ.\nއޭގެ ފަހުންވެސް 2013 ވަނަ އަހަރު އެ ރަށުގެ ދިނިހޫނުމިން ވަނީ މައިނަސް 98 ޑިގްރީއަށް ވެއްޓިފައެވެ. އެހެންނަމަވެސް އެއީ އެރަށުގެ އާންމުންނަށް ވަރަށް އާންމު ކަމެކެވެ. އެ ފިނީގައިވެސް އެރަށުގެ މަސް މާރުކޭޓުތައް ހުޅުވާފައި ހުރިއިރު އެރަށުގެ ރައްޔިތުން ބައިސްކަލް ދުއްވަން ދިޔުމުގެ އިތުރުން މޫދަށް އެރެންވެސް ދާކަމަށް ވަނީ މައުލޫމާތުލިބިފައެވެ.\nއޭޕްރީލް 9, 2018 00:25\nމައިނަސްގަ ފިނިމިން ހުރިއޔާ މޫދު ހުންނާނީ ގަނޑުވެފަނުން ކިހިނެއް އެރޭނީ؟\nއޭޕްރީލް 9, 2018 11:47\nމައިނަސްގަ ފެން ހުރިޔާ އެ ހުނާނީ ދިޔާ ކޮށް. ފެނަކީ ޒީރޯގަ ގަނޑުވުމަށްފު އިތުރަށް ޓެންޕަރޭޗަރ ދަށްވުމުން ދިޔާވާ އެއްޗެއް. މާތްރަސްކަލާންގެ ފެނަނަށްވަނީ ޙައްސަ ސިފަތަކެއް ދެއްވާފައެ. . ގަނޑުވެފައި އޮންނަ މޫދުގެ އަޑީގައި ހުންނަ ފެން ދިޔާކޮށްހުރުމުން މަސްތައްމަރުވެ އުޅެވޭ. މާތް ﷲ ގެ ކުޅަދުންވަންތަކަން.\nއޭޕްރީލް 9, 2018 08:46\nއޮއިމްޔަކޮން ގައި މުސްލިމުންވެސް އުޅޭ މިސްކިތްވެސް ހުރޭ އެމިސްކިތްތަކަށް މުސްލިމުންގޮސް ނަމާދުކޮށްއުޅޭ. އެރަށުގެ ރައްޔިތުން އުޅެނީ ކަނުއަނދިރިއަކުވެސް ނޫން. ކާރުވެސް ގަރާޖަށްނުލައި ބޭރުގައި ބާއްވަންޏާ ސްޓާޓްކޮށްފައި ބާއްވަނީ. މަގު ތައްވެސް ހަދާ ޓްރެފިކްލައިޓް ތައްވެސް ހަރުކޮށްފަ ހުންނަނީ. ނެޓުން ބަލާލާ. އެހެންނަމަވެސް ލިޔުމުގައިވާހެން އެ ރަށަކީ މުޅިދުނިޔެއިންވެސް މީހުން ދިރިއުޅޭ އެންމެ ފިނިގަދަ ރަށް......!!!


Karanka Futsal Fiesta Ge Champion Kan Lycans FC ah ކަރަންކާ ފުޓްސަލް ފިއެސްޓަރގެ ޗެމްޕިިއަންކަން ލައިކަންސް އެފްސީ އަށް – Huvadhoo News Karanka Futsal Fiesta Ge Champion Kan Lycans FC ah Huvadhoo News\nކަރަންކާ ފުޓްސަލް ފިއެސްޓަރގެ ޗެމްޕިިއަންކަން ލައިކަންސް އެފްސީ އަށް\nގދ ފިޔޯރީގައި އިއްޔެ ކުޅުނު ކަރަންކާ ފުޓްސަލް ފިއެސްޓަރގެ ފައިނަލް މެޗުގައި ތަރިވިލާ އެފްސީ އާއި ވާދަކޮށް ލައިކަންސް އެފްސީ7ލަޑު3ލަޑުން މެޗް ކާމިޔާބުކޮށް ޗެމްޕިިއަންކަން ހޯދައިފިއެވެ.\nމެޗުގެ ފުރަތަމަ ލަޑު މެޗު ފެށިގެން ކުޑަ ވަގުތުކޮޅެއްގެ ތެރޭގައި ކާމިޔާބު ކޮށްފައިވަނީ ވެސް ލައިކަންސް އެފްސީ އިންނެވެ. މިލަޑު އެޓީމަށް ކާމިޔާބު ކޮށްދީފައި ވަނީ ޖާޒީ ނަންބަރ7މުހަންނަދު ނަޒުމީ އެވެ. ލައިކަންސްގެ ކޮންމެ ކުޅުންތެރިޔަކުވެސް ގޯލެއް ކާމިޔާބު ކުރި މި މެޗުގައި އެޓީމުގެ އަހުޒަން އަދި ހުސައިން ވަނީ ކޮންމެ ކުޅުންތެރިއަކުވެސް2ލަޑު ކާމިޔާބު ކޮށްދީފައެވެ. މެޗުގައި ތަރިވިލާ އެފްސީ ގެ ހުރިހާ ލަޑެއްވެސް ކާމިޔާބު ކޮށްދީފައިވަނީ އެޓީމުގެ ޖާޒީ ނަންބަރ 11 އަޙުމަދު ޝަނޫން އެވެ.\nމެޗު ނިމުމުން މުބާރާތުގެ ނިންމުމުގެ ރަސްމިއްޔާތު ވަރަށް ކުލަގަދަކޮށް ވަނީ ކުރިޔަށް ގެންގޮސްފައެވެ. މެޗުގެ ރެފްރީންނާއި ސްޕޮންސަރުންނަށް އެބޭފުޅުންގެ އަގު ވަޒަންކުރުމުގެ ފިލާ ކަރަންކާ ސްޕޯޓްސް ކުލަބުން ވަނީ ހަވާލު ކޮށްފައެވެ. އޭގެ ފަހުގައި މުބާރާތުގެ އެކި ވަނަތަކަށް ހޮވުނު ފަރާތްތަކަށް ހަދާނީ ފިލަޔާއި ފައިސާގެ އިނާމް ޙަވާލު ކުރެވުނެވެ.\nމިމުބާރާތުގައި ހޮވާލެވުނު ކަރަންކާ ސްޕޯޓްކުލަބުން ހޮވާ އަހަރުގެ ފުޓްސަލް ކިންގްގެ މަގާމަށް ހޮވިފައިވަނީ ލައިކަންސް އެފެސީ ގެ ޖާޒީ ނަންބަރ 10 އަހުޒަން ޒާހިރުއެވެ.\nމުބާރާތުގެ ޗެންޕިއަން ޓީމާއި ރަނަރއަޕް ޓީމަށް ތައްޓާއި މެޑަލް ހަވާލުކޮށްދެއްވީ ފިޔޯރީ ކައުންސިލް ރައީސް ފައިޒަރު ރަޝީދެވެ.


ދަތިކުރުމުގެ ފިޔަވަޅުން ފައިދާއެއްނުކުރާނެ – ލަރިޖާނީ | Dhiislam | Dhiislam\nދަތިކުރުމުގެ ފިޔަވަޅުން ފައިދާއެއްނުކުރާނެ - ލަރިޖާނީ\nއަޙްމަދު ޚަލީލު މާރޗް 18, 2010\nލިޔުނީ: އަހްމަދު ޚަލީލް\nއީރާނުން ކުރިއަށްގެންދާ ނިއުކްލިއަރ ޕްރޮގްރާމް ހުއްޓުވުމުގެ ބޭނުމުގައި އެމެރިކާއާ ހުޅަނގުގެ ބައެއްގައުމުތަކުން އީރާނާމެދު އަޅަންއުޅޭ ދަތިކުރުމުގެ ފިޔަވަޅުން އެއްވެސް ފައިދާއެއް ނުކުރާނެ ކަމުގައި އީރާނުގެ ރައްޔިތުންގެ މަޖްލިސްގެ ތަރުޖަމާނު ޢަލީ ލަރިޖާނީ ވިދާޅުވެއްޖެއެވެ. އޭނާ މިހެންވިދާޅުވީ އީރާނުގެ ރަސްމީ ޓީވީއިން އަންގާރަދުވަހު ލައިވްކުރި ނިއުސް ކޮންފަރެންސެއްގައެވެ. އޭނާވިދާޅުވި ގޮތުގައި އީރާނުގެ ނިއުކްލިއަރ ޕްރޮގްރާމަކީ އަހްލީބޭނުންތަކަށް ކުރިއަށްގެންދާ ރައްކާތެރި ޕްރޮގްރާމެކެވެ. އަދި އީރާނުންވަނީ ބައިނަލް އަޤްވާމީ އެޓްމިކް ހަކަތައާބެހޭ އިދާރާ (އައި.އޭ.އީ)ގެ ގަވާޢިދުތައް ގަބޫލުކޮށްފައެވެ. އޭނާއިތުރަށް ވިދާޅުވި ގޮތުގައި އެމެރިކާއިން އީރާނުގެ ނިއުކްލިއަރ ޕްރޮގްރާމާ ގުޅޭގޮތުން ގެންގުޅޭ ސިޔާސަތުގެ ސަބަބުން އެމެރިކާ އުއްމީދު ކުރާފަދަ އިޖާބައެއް އެމެރިކާއަކަށް ނުފެންނާނެއެވެ. އައި އޭ.އީ.އޭއިން އީރާނަށް މިދިޔައަހަރު ހުށަހެޅި ޕްލޭނާ ބެހޭގޮތުން ނޫސްވެރިއަކު ކުރި ސުވާލެއްގެ ޖަވާބުގައި އޭނާވިދާޅުވީ އެއީ މަކަރުވެރި ޕްލޭނެއްކަމުގައެވެ. ލަރިޖާނީ އިތުރަށް ވިދާޅުވިގޮތުގައި ވާހަކަދައްކައިގެން މައްސަލަ ޙައްލުކުރުމުގެ ފުރްޞަތު އަދިވެސް އެބައޮތެވެ.\nއެމެރިކާއާ ހުޅަނގުގެ ބައެއް ގައުމުތަކުންގެންދަނީ އީރާނުން ނިއުކްލިއަރ ހަތިޔާރު އުފައްދަން މަސއްކަތްކުރާ ކަމަށްބުނެ އީރާނުގެ ނިއުކްލިއަރ ޕްރޮގްރާމް ހުއްޓުވުމަށް މަސައްކަތް ކުރަމުންނެވެ. ނަމަވެސް އީރާނުން މިކަން ތަކުރާރުކޮށް ދޮގުކުރެއެވެ.\nއީރާނު ނިއުކްލިއަރ ހަތިޔާރު އުފައްދާކަމަށް ތުހުމަތުކޮށް އެމެރިކާއާ ހުޅަނގުން އަޑުއުފުލާއިރު ސިޔާސީ ތަޖްރިބާ ކާރުން ގަބޫލުކުރާގޮތުގައި އެމެރިކާގެ ދޮންދަރި އިޒްރޭލުން މިހާރުވެސްގެންދަނީ ސިއްރުވެރި ޕްލޭނެއްގެދަށުން ނިއުކްލިއަރ ހަތިޔާރު ތައްޔާރުކުރަމުންނެވެ. މިފަދަ ފަރާތްތަކުން ގަބޫލުކުރާގޮތުގައި އިޒްރޭލުގައި މިހާރު ނިއުކްލިއަރ ހަތިޔާރު އެބަހުއްޓެވެ. ބައިނަލް އަޤްވާމީ އެޓޮމިކް ހަކަތައާބެހޭ އިދާރާއިން ދާދިފަހުންވަނީ އިޒްރޭލުގައިހުރި ނިއުކްލިއަރ މަރުކަޒުތައް ބަލާފާސްކުރަން ބޭނުންވާކަމަށްބުނެފައެވެ. ނަމަވެސް އިޒްރޭލުންވަނީ ހަރިކަށިކަމާއެކު އެކަމާދެކޮޅުހަދާފައެވެ. ހުޅަނގުގެ ގައުމުގަތާ އެމެރިކާއިން ޙައްދުފަހަނައަޅާފައިވާ ޔަހޫދީ ގައުމުގެ މިޢަމަލާމެދު އެއްވެސް އެއްޗެއް ބުނެފައެއް ނުވެއެވެ. އިޒްރޭލަކީ ބައިނަލް އަޤްވާމީ ޤާނޫނުތަކަށް ފައިންއަރަމުންއަންނަ ބޮޑާ ކިބުރުވެރި އަދި އަނިޔާވެރި ޓެރަރިސްޓު ގައުމެކެވެ.\nފަލަސްޠީނުގައި އޮތް އިސްރާއީލުގެ އިސްތިޢުމާރީ ވެރިކަން ނިމުމަކަށް ގެނައުމަށް ކުވައިތުން ގޮވާލައިފި\nފާތިމަތު ކިފާޙު ޤުބާދު ސެޕްޓެމްބަރ 29, 2020\nއިސްރާއީލުން މަސްޖިދުލް އަޤްޞާގައި ލައުޑް ސްޕީކަރު ހަރުކޮށްފި\nބޭރޫޠުގެ ގޮވުމާއި އެކު ކޮންމެ4ކުއްޖަކުން 1 ކުއްޖަކަށް ސްކޫލަށް ދިޔުމުން މަޙްރޫމްވެފައި\nމުހައްމަދު މާއިލް ހަސަން ސެޕްޓެމްބަރ 28, 2020\nMore in އަރަބިދުނިޔެ\nޙަމާސް އާއި ފަތަޙް އިން6މަސް ތެރޭ އިންތިޚާބު ބޭއްވެވުމަށް ހަމަޖައްސަވައިފި\nފާތިމަތު ކިފާޙު ޤުބާދު ސެޕްޓެމްބަރ 27, 2020\nމިޞްރުގައި ހިނގަމުންދާ ހަމަނުޖެހުންތަކުގައި އެކަކު މަރުވެއްޖެ\nމުހައްމަދު މާއިލް ހަސަން ސެޕްޓެމްބަރ 27, 2020\nއިސްރާއީލު ސިފައިން ފަލަސްޠީނުގެ މުސްކުޅިއެއްގެ ކަރަށް އެރުމުން މިޞްރުގެ އަޒްހަރުން އެކަން ކުށްވެރިކޮށްފި\nފާތިމަތު ކިފާޙު ޤުބާދު ސެޕްޓެމްބަރ 25, 2020\nނަބީބޭކަލުންގެ ވާހަކަ: ހޫދު ޢަލައިހިއްސަލާމް (2 ވަނަ ބައި)\nﷲ އަށްޓަަކާ ލޯބިވުމާއި ﷲ އަށްޓަކާއި ރުޅިއައުމަކީ އިސްލާމްދީނުގެ މުހިއްމު ޢަގީދާއެއް: ޝެއިޚް ރާފިޢު\nކޮންމެ ކަމަކުން ޝިފާ ހޯދަންވެސް ކިޔަވަން ޖެހޭނީ ކީރިތި ޤްރްއާނާއި ސުންނަތުން: މުފްތީ މެންކް\nޙާފިޡުންގެ ބަގީޗާއިން އަލްޙާފިޡާ މަރިޔަމް މިކްޔަސް ސަލްމާން\nޖެނުއަރީ 10, 2021\nނަބީބޭކަލުންގެ ވާހަކަ: ހޫދު ޢަލައިހިއްސަލާމް (1 ވަނަ ބައި)\nމީސްތަކުންގެ މެދުގައި ފިތުނަ ފަސާދަ އުފެއްދުމަކީ މުނާފިގުންގެ އެންމެ ބޮޑު ސިފަ: ޝެއިޚް ފިކުރީ